
Előszó 


Widukindus Corbeius! személyéről és életéről alig tudunk valamit. Nevét 
források elvétve említik, a szerző pedig művében nagyon keveset közöl ma- 
gáról. Ez persze nem meglepő, hiszen bencés szerzetes volt, és a bencés 
tradíciónak megfelelően nem kívánja személyét előtérbe helyezni. Neve 
alapján az valószínűsíthető, hogy szász főnemesi családból származott, 
egyes feltételezések szerint családja rokonságban állt a szász királyi házzal. 
Folkmar apát (916-942) alatt, valószínűleg 940/942 körül lépett be Corvey 
kolostorába.? A kor szokásainak megfelelően erre feltételezhetően 15 éves 
kora körül kerülhetett sor. Ha ez valóban így történt, akkor 925 körül szü- 
lethetett. Életét végig a corvey-i apátság falai között töltötte, ez persze nem 
jelenti azt, hogy alkalomadtán nem hagyta el a kolostort, amint erre a II. 
könyv 40. fejezetéből következtethetünk. 973 után valamelyik év február 3- 
án halt meg, amennyiben a lüneburgi Szent Mihály kolostor nekrológjában 
olvasható , Widikind presbyter monachus" bejegyzés tényleg rá vonatkozik. 

A Szent István vértanúnak szentelt Corvey Szászország legrégibb kolos- 
tora volt. Jámbor Lajos (813/814-840) uralkodása alatt, 822-ben alapítot- 
ták a nyugati frank területen lévő Corbie kolostorából érkezett szerzetesek, 
és Nova Corbeiának nevezték el. Az alapítás jól illeszkedik a Karolingok 
szászokkal kapcsolatos politikájának kereteibe, aminek az volt a célja, 
hogy a szászok Nagy Károly által történt végleges leverése után Szászföldet 
a Írank birodalomba integrálják. E kolostorok fontos szerepet játszottak itt 
az antik, illetve keresztény civilizáció elterjesztésében. Corvey felvirágzása 
már a 9. században megkezdődött, az egyházi és szellemi élet fontos köz- 
pontja lett, több püspök is került ki innen. 836-ban ide hozták Szent Vitus 
relikviáit, így fontos zarándokhely is lett. A 10. században a szász főnemesség 
nem elsőszülött fiait előszeretettel küldte Corvey-be szerzetesnek. A kolostor 
900 körül már olyan szerepet játszott Szászföldön, mint Fulda Frankföldön. 

Ebben a kolostorban élt és tevékenykedett tehát Widukindus. Egyetlen 
ránk marad műve A szász történet három könyve. A teológus és történetíró 
Sigebert de Gembloux-tól (11112) tudjuk azonban, hogy írt mára már elve- 
szett hagiográfiai műveket is (Szent Tekláról és Remete Szent Pálról)." Nem 
egyházi tárgyú krónikát írni nem volt magától értetődő dolog ekkoriban; ha 
valaki szerzetesként a világi történelem eseményeiről akart írni, azt meg 
kellett indokolni. Widukindus is ezzel kezdi művét: kifejti, hogy miután ed- 
dig egyházi feladatait teljesítette, most egy olyan kötelességnek kell eleget 
tennie, amelyre nemzetsége és rangja , kötelezi". 


! Németes alakja: Widukind von Corvey 
Az egykori kolostor ma az észak-rajna-vesztfáliai Höxter városban található. 

3 Sigebert megemlíti még, hogy Widukindus megírta I. Ottó életrajzát is, a kutatók szerint 
azonban nem írt ilyen művet. 


Krónikájában Widukindus elsősorban I. (Madarász) Henrik német király 
és I. (Nagy) Ottó német-római császár tetteit örökíti meg. Miért volt szükség 
e krónika megírására? I. Konrád halála után 919-ben a keleti frank állam- 
ban Henrik szász herceget választották királlyá." Henrik a Liudolfing-ház- 
ból származott, ő volt az első nem Írank uralkodó a keleti frank államban. 
A Liudolfingok a késő Karoling-korban nagy birtokokhoz jutottak Szászföl- 
dön és 900 körülre a család már nagy dinasztia lett. Henrik királlyá válasz- 
tásával jó egy évszázadra biztosította a Liudolfing-háznak e tisztséget. 
Trónra kerülése azt is jelentette, hogy a keleti frank birodalom politikai 
központja a Középső-Rajna vidékéről északkeletre helyeződött. Szászföld, 
amely eddig az események perifériáján helyezkedett el, egyszerre az európai 
történelem egyik központi színhelye lett. Az új dinasztiának termé- 
szetszerűleg saját történetével és népe múltjával is kellett foglalkoznia, és a 
szász politikai hegemóniát legitimálandó, célszerűnek látszott egy a szá- 
szok történetét feldolgozó krónika megírása. Erre a nem könnyű feladatra 
vállalkozott Widukindus. 

A krónika több fázisban keletkezett, legnagyobb része (III/69-ig) valószí- 
nűleg 967/968-ban elkészült. Az eredeti, kolostori használatra szánt válto- 
zatot a szöveg ,B" változata képviseli. 968-ban Widukindus elhatározta, 
hogy krónikáját átdolgozza, és I. Ottó lányának, Mathilde apátnőnek ajánl- 
ja. A három könyvhöz egy-egy előszót írt, és e változatban gyakran talá- 
lunk Mathildéhez intézett szavakat." Ez az ,A" változat, amely szintén a 
III/69-ig tart. I. Ottó halála után, 973-ban Widukindus folytatta művét és 
a ,B" változatot a császár halálának időpontjáig folytatta (, C" változat). 

Az I. könyv a szász nép korai történetéről és I. Henrik uralkodásáról 
szól, a II. és III. könyv I. Ottó uralkodásáról. Widukindus stílusára minde- 
nekelőtt Sallustius volt hatással, de a krónikájának szereplői által tartott 
(kitalált) beszédek is e római történetíró hatását mutatják. A római költők 
közül főleg Vergilius hatása mutatható ki, de más poétákat (például Luca- 
nust) is ismert. Az antik szerzők hatása azonban abban is megnyilvánul, 
hogy saját kora dolgainak megnevezésekor gyakran antik kifejezéseket 
használ. 

Írott forráshoz Widukindus csak ott nyúl, ahol az számára elengedhetet- 
lennek tűnik. Használta például Beda Historia ecclesiastica gentis Anglo- 
rum (Az angol nép egyháztörténete) című művét (I/8), Jordanes Geticáját (a 
magyarok őseinek, a hunoknak jellemzésénél, [I/138), az [/34 fejezetben pe- 
dig nyilvánvalóan Szent Vitus életrajzát. I. Ottó III/70 fejezetben olvasható 
levelének a császár egy oklevele szolgált alapul. Néha szóbeli hagyományra 
(I/12, [/23), illetve saját élményeire (II/40) is hivatkozik. Felvetődhet a kér- 
dés, hogy vajon használt-e régi, mára már elveszett germán hősi énekeket? 
Iring, illetve az elszökött madár I[/9-13 fejezetben olvasható története ezt 
sejteti, ám ez nem bizonyítható egyértelműen. Néha anekdotákat, kitérőket 
iktat be, nemegyszer párbeszédekkel lazítja az elbeszélést. Bár Widukindus 


3 I. (Madarász) Henrik (919-936). 

5 Az a feltételezés, hogy Widukindus Mathildét önálló politikai cselekvésre akarta volna 
képessé tenni, és ezért ajánlotta neki a művet, nem megalapozott. Mathilde történelem iránti 
érdeklődése azzal magyarázható, hogy Mathilde királyné halála után ő lett a családi 
emlékezet felelőse. 


törekszik arra, hogy biztos információkat írjon le, művének forrásértéke fő- 
leg a szászok őstörténetére és I. Henrik korai idejére vonatkozóan nem 
mindig megbízható, de néha még I. Ottó uralkodásának esetében sem. Kro- 
nológiai sorrendben tudósít az eseményekről, de az éveket nem adja meg. 
Néha az események elbeszélése széttöredezik, például a 955-ös Lech-mezei 
csata leírásánál. Widukindus riem pártatlan népe ábrázolását illetően. Kiemeli 
a szászok bátorságát, harci kedvét, vitézségét. A szász uralkodók hatalma 
közvetlenül az isteni kegyelmen alapul, legfőbb céljuk a béke megteremtése, 
amit mindig külső ellenség és belső háborúk veszélyeztettek. 

Widukindus több más olyan kora középkori krónikás (Beda, Paulus 
Diaconus, Jordanes) sorába illeszthető, akik szintén feljegyezték népük 
történetét. Hozzájuk hasonlóan Widukindus is népe mondai eredetével kez- 
di művét - a szászok ősi voltát hangsúlyozandó. Szól a különböző vélemé- 
nyekről: egyesek szerint a szászok a vikingektől vagy normannoktól szár- 
maznak, mások szerint a görögöktől (ti. annak a makedón seregnek a ma- 
radékai, amelyik Nagy Sándor halála után szétszóródott a világban). Egy 
nép ilyen dicső eredeztetése nem volt ritkaság a középkorban, hiszen más 
népek is előszeretettel hivatkoztak dicsőséges eredetükre, a gótok például 
Magógtól, a britek Brutustól, Aeneas dédunokájától, a frankok pedig Fran- 
ciótól, Hektor fiától származtatták magukat. A szászok ókori eredetének 
hangsúlyozása szükségszerű volt, hiszen a Írankokkal akartak egyenlők 
lenni, akik trójai ősökre vezették vissza magukat. 

Widukindus szerint mindenesetre igen régi, dicső nép a szászok népe. 
Ezt bizonyítja szerinte Agrippa egyik katonáihoz intézett beszéde, amely 
Josephus Flaviusnál olvasható és Lucanus egyik mondata is. Josephus 
Flavius A zsidó háború című művében azonban (2,16), valamint ennek He- 
geszipposz-féle átdolgozásában (2,9) csak germánokról van szó. Widukin- 
dus vélhetően Hegeszipposz egy másik helyére gondolt (5,15), ahol Hege- 
szipposz megemlíti ,Saxoniá"-t, de ez nem Agrippa beszéde. Widukindus 
valószínűleg Hegeszipposzt olvasta és emlékezetből idézte, ezzel magyaráz- 
ható a tévedés. Lucanusnál (Pharsalia 1,423) valóban Suessones helyett 
néha Saxones áll néhány kéziratban. Widukindus szerint mindenesetre a 
szászok a tenger felől érkeztek — ez pontosan az ellentéte a szász betelepü- 
lés történelmi lefolyásának. 

Widukindus nagyon röviden szól Nagy Károly szászok elleni hadjáratá- 
ról, és csak azt emeli ki, hogy Károly kereszténnyé tette őket. Nagy Károly 
nála a szászok misszionáriusa lesz, a keresztény hit által a frankok és a 
szászok egy politikai közösséggé egyesülnek. Am Szent Vitus csontjainak 
Saint Denis-ből Corvey-be való átvitelekor (336) megkezdődik Widukindus 
szerint a Írankok hanyatlása és a szászok felemelkedése, ami végül I. Ottó 
császárrá választásában csúcsosodik majd ki (962). Azért írtunk választást 
és nem koronázást, mert Widukindus érdekes módon hallgat I. Ottó csá- 
szárrá koronázásáról. A kutatók úgy vélik, azért, mert mint szász nemesi 
család sarja, ellenezte Ottó itáliai politikáját, mert az törzsének (amely le- 
hetővé tette uralkodóinak a királyságot) érdekeit veszélyeztette. Hallgat a 
császárnak a pápával való kapcsolatáról is. De van Widukindusnak is egy 
császáreszméje, amely azonban római gyökereken alapul. Császár nem a 
pápa általi római koronázással lesz valaki, hanem úgy, hogy mint győzedel- 


mes hadvezért a sereg kiáltja ki azzá. Ezért írja, hogy I. Henriket a 933-as 
riade-i csata után, I. Ottót pedig a 955-ös Lech-mezei csata után kiáltották 
ki imperatorrá. De Widukindus nemcsak a császárrá koronázásról hallgat, 
hanem más eseményekről is, például a magdeburgi érsekség alapításáról 
és a keleti misszióról. Viszont ő az első, aki egy lengyel királyt megemlít, az 
általa leírtak a lengyel történelem első írásos forrás által említett esemé- 
nyei. 

A magyar olvasó számára azért is különösen érdekes Widukindus króni- 
kája, mert elég részletesen tudósít a magyarok 10. századi kalandozásairól. 
A hunokat és az avarokat természetesen ő is a magyarok őseinek tartja, ős- 
történetüket (amazon- és csodaszarvasmonda) Jordanes Getica című króni- 
kájából veszi át. Nem szól viszont a magyarok honfoglalásáról, ami érthető 
is, hiszen a magyarokkal kapcsolatban csak azokról az eseményekről tudó- 
sít, amelyek a Német-római Birodalom területén zajlottak le és közvetlenül 
is érintették a szászokat. 


Lőkös Péter 


Widukindus corbeiai? szerzetes szász 


történetének három könyve 


Mathilda" Úrnőnek, a császár leányának 
Kezdődik az első könyv bevezetője 


A virágzó fiatalsággal, császári fenséggel, különös bölcsességgel ékes Ma- 
thilda Ürnőnek legodaadóbb és leghívebb szolgálatát ajánlja, és a Megvál- 
tóban igaz üdvözletét küldi Krisztus vértanúinak, Stephanusnak és Vitus- 
nak szolgácskái közt az utolsó, Corbeius Widukindus. 

Jóllehet Téged Atyád hatalmának egyedülálló dicsősége emel magasba, 
és fényességes bölcsesség ékít, alázatosságunk mindig azért folyamodik jo- 
garhoz legközelebb álló kegyelmedért, hogy - bár méltatlanok vagyunk reá 
- odaadásunkat mégis irgalommal fogadd. Hatalmas Atyád és Dicső Nagy- 
atyád viselt dolgainak általunk készített krónikáját olvasva ugyanis — jólle- 
het egyébként is immár a legjobb és a legdicsőbb vagy — még jobbá és di- 
csőbbé válhatsz. Megvalljuk, nem minden tettüket voltunk képesek átte- 
kinteni, hanem csak rövidre fogva és egyes részeket kiragadva írtunk, avé- 
gett, hogy az olvasó számára beszédünk élvezhető és érdekes legyen. Meg- 
kíséreltem azonban egy keveset írni a nemzet akkori eredetéről és állapotá- 
ról is, amikor még maga a világbíró I. Heinricus uralkodott, hogy erről ol- 
vasva lelked gyönyörködtethesd, gondjaid letehesd, és időd kellemesen tölt- 
hesd. Fényességed olvassa tehát e könyvecskét irántunk épp oly kegyesen, 
amilyen odaadással művünket írtuk. Elj boldogul! 


A bevezető vége 


5 A fordításban - az egységesség érdekében, és mert egyes nevek nem azonosíthatók 
egyértelműen -—- meghagytuk a személy-, város- és folyónevek latin szövegben szereplő 
alakját. 

7 Mathilde (955-999): I. Ottó és Adelheid lánya. Tizenegy évesen a guedlinburgi kolostor 
apátnője lett. 

Kezdődik a szász történet első könyve 


I. Milyen egyéb műveket írt ezenkívül 


Nem csodálkozhat senki, ha első munkáink után, amelyekben a Legfelsé- 
gesebb Császár hadainak? győzelmeit ismertettem, uralkodóink viselt dol- 
gait is írásba kívánom foglalni, hiszen amabban a műben - erőm szerint — 
hivatásomnak tettem eleget, ezúttal pedig, amennyire csak képes vagyok 
rá, igyekszem népem és nemzetem iránti kötelességem teljesítését sem el- 
hanyagolni. 


II. A szász nemzet eredetéről 


Mindenekelőtt a nemzet eredetéről és állapotáról mondok egyet s mást, e 
részben szinte csak a hagyományt követve, mivel a túlságos régiség majd 
minden bizonyosságot elhomályosit. E tárgyról ugyanis eltérnek a vélemé- 
nyek: egyesek úgy vélik, hogy a szászok a dánoktól vagy a normannoktól 
erednek, mások szerint viszont - amint fiatal koromban magam is hallot- 
tam beszélni -— a görögöktől származnak, mivel maguk a görögök is azt állít- 
ják, hogy ök annak a makedón seregnek leszármazottai, amelyik Magnus 
Alexandrust? követte, majd vezére korai halála után világszerte szétszóró- 
dott. Egyébiránt az nem kétséges, hogy igen ősi és nemes nemzetről van 
szó, akikről Agrippának a zsidókhoz intézett - lIosephusnál olvasható - szó- 
noklatában is szó esik. Ezt a nézetet egyébként Lucanus költő egy megjegy- 
zése is alátámasztja. 


III. Arról, hogy hajókon érkeztek a Hathalaon nevű helyre 


Bizonyosan tudjuk, hogy a szászok e vidékekre hajón érkeztek, ÉS azon a 
helyen telepedtek meg először, amelyet manapság Hadolaunnak!? nevez- 
nek. 

Azaz Isten szentjeinek, mártírjainak. 
9 


Azaz Nagy Sándort. 
10 Hadeln. 


13 


[V. Arról, hogy jöttüket a türingek nem nézték jó szemmel 


Mivel az ott lakók - akik állítólag a türingek!! voltak - jöttüket nem nézték 
jó szemmel, fegyvert fogtak ellenük. A szászok azonban keményen ellenáll- 
tak, és megvédték kikötőjüket. Miután még sokáig harcoltak egymással és 
mindkét oldalon sokan elestek, béketárgyalásokat kezdtek, majd békét kö- 
töttek. A békeszerződésben az állt, hogy a szászok szabadon kereskedhet- 
nek, ám földet nem foglalhatnak, sőt a gyilkolással és rablással is fel kell 
hagyniuk. A béke hosszú ideig sértetlen is maradt. Mikor azonban a szá- 
szoknak elfogyott a pénzük, és nem maradt mit adniuk-venniük, úgy lát- 
ták, inmár semmi hasznuk a békéből. 


V. Arról, hogyan vett egy ifjú aranyért földet 


Ekkoriban történt, hogy egy aranyláncos, aranycsatos, arannyal ékes ifjú 
szállt partra a hajókról. Szembe jön vele egy türing és azt kérdezi tőle: , Mit 
keres az a hatalmas aranylánc ilyen vánnyadt nyakon?" — , Vevőt keresek 
rá, nem másért viselem", feleli amaz. — ,Hiszen, ha egyszer éhezem, mi örö- 
möm lelném az aranyban?" —- A helybéli erre azt kérdi, mennyit kóstál, mi- 
be kerül az arany? - , Nem fogok itt alkudozni - feleli erre a szász -, beérem 
azzal, amit kapok." — A türing kinevette az ifjút — ,Na és, ha ezzel a földdel 
töltöm teli a ruhád öblét cserébe?" -— Eppen ugyanis egy nagy halom kiásott 
föld hevert ott. A szász azonban nem habozott, fölfogta a köpenyét, hagyta, 
hogy a másik telitöltse földdel, aztán átadta a türingnek az aranyát. Mind- 
ketten boldogan tértek meg az övéikhez. A türingek az égig magasztalták a 
türinget, hogy ilyen cselesen rászedte a szászt: azt mondogatták, ő minden 
ember közt a legszerencsésebb, hiszen szinte semmiért jutott nagy halom 
aranyhoz. Egyébként pedig, biztosra véve győzelmüket, szinte már előre 
ünnepelték a szászok fölött aratott diadalukat. Közben a szász, az aranya 
nélkül, nagy rakás földet cipelve érkezett a hajókhoz. Társai elébe szalad- 
tak, és meghökkenten hallották, mit tett: némelyik társa kinevette, mások 
veszekedtek vele, de egytől egyig meg voltak győződve arról, hogy nyilván 
megbolondult. Ám ő csendre intette őket, majd így szólt: , Kövessetek csak, 
derék szászok, és majd rájöttök, mennyit ér a bolondságom." Amazok, fej- 
csóválva bár, ám engedelmesen követték. Ő pedig fogta a megvásárolt föl- 
det és olyan takarékosan, ahogy csak tudta, szétszórta a szomszédos szán- 
tókon, így foglalva népének táborhelyet. 


11 Nyugati germán törzs. 

VI. A türingek a szerződés felrúgásával vádolják a szászokat 


Mikor a türingek megpillantották a szász tábort, igencsak fölháborodtak. 
Követséget küldtek és felpanaszolták, hogy a szászok megszegték a szerző- 
dést és felrúgták a megállapodást. A szászok erre azt válaszolták, hogy 
mindeddig híven betartották a szerződést, a földet pedig saját aranyukon 
vásárolták, és vagy békével tartják meg, vagy bizony fegyverrel fogják meg- 
védeni. Ezt hallva a helybéliek már átkozták a szászok aranyát, azt meg, 
akit kevéssel korábban szerencsés flótásnak tartottak, immár hazája és ön- 
nön veszte okozójaként emlegették. Végül haragra gerjedve, vak harci dü- 
hükben, mindenfajta rend és elgondolás nélkül a szászok táborára rontot- 
tak. A szászok azonban felkészülten fogadták és legyőzték az ellenséget. 
Miután ily szerencsésen alakultak ügyeik, a hadijog alapján megtartották a 
környező földeket. Ekképpen hosszú időn át és sűrűn harcolgattak egy- 
mással. Mivel a türingek belátták, hogy előbb-utóbb a szászok kerekedné- 
nek felül, hírnökök útján felajánlották, hogy fegyvertelenül találkozzanak, 
és adott időben és helyen újból tárgyaljanak a békéről. A szászok beleegyezé- 
süket adták ehhez. Azokban az időkben pedig a szászok hosszú tőröket hord- 
tak — olyanokat, mint (az ősi szászság szokását követve) manapság az ango- 
lok. A szászok effajta, köpenyük alá rejtett tőrökkel felfegyverkezve kivonul- 
tak hát a táborukból, és a megbeszélt helyen találkoztak a türingekkel. Mi- 
kor aztán látták, hogy az ellenség fegyvertelen, és hogy a türingek vala- 
mennyi fejedelme jelen van, úgy vélték, itt az idő, hogy az egész országot 
megkaparintsák, kivonták hát tőreiket, a fegyvertelen és gyanútlan ellen- 
ségre rontottak, és mindet halomra gyilkolták, úgyhogy még hírmondó sem 
maradt belőlük. A szászok híre messzire terjedt, és erős félelem szállta meg 
a szomszédos népeket miattuk. 


VII. Miért nevezik őket szászoknak? 


Egyesek szerint e gaztettről kapták nevüket. A tőröket ugyanis nyelvünkön 
,sahs"-nak mondják, azért neveznék hát a szászokat szászoknak, mert tő- 
reikkel akkora embertömeget kaszaboltak le. 


VIII. A szász név híres lesz, és a britek segítségül hívják őket 


Mig Szászföldön mindezek történtek - amelyet ettől fogva neveznek ekképp 
-, a Vespasianus császár!? által már régebben provinciává tett, és régóta a 
rómaiak klienseként, békében élő Britanniára rátámadtak a szomszédos 


12 Kr. u. 69-79 uralkodott. 

népek, mivel a britek a rómaiak segítségében immár nem bízhattak. A ró- 
mai nép ugyanis, miután Martialus"7" császárt a katonái meggyilkolták, 
igencsak belefáradt a külső háborúkba, így már képtelen volt a szokott tá- 
mogatást barátainak megadni. A tartomány védelmére a rómaiak minden- 
esetre hatalmas munkával, azon a határon, ahonnét az ellenség támadása 
várható volt, a tengertől tengerig húzódó erődfalat építettek, majd elhagy- 
ták az országot.!§ Csakhogy a vitézebb és harcban jártasabb ellenség szá- 
mára, minthogy a védő elpuhult és harcra rest nép volt, nem okozott sem- 
mi nehézséget egy efféle védmű lerombolása. Mikor tehát a britekhez elju- 
tott a szászok vitéz tetteinek híre, könyörgő követséget küldtek hozzájuk, 
hogy segítségüket kérjék. A követek megérkezvén így szóltak: , Derék szá- 
szok, a szerencsétlen, ellenségeik mindennapos portyáiba belefáradt és 
igencsak megtört britek, hallva a ti nagyszerű győzelmeitek hírét, minket 
küldtek hozzátok követségbe. Könyörgünk hát, hogy segítségeteket ne ta- 
gadjátok meg tőlük. Széles és teres, javak tömegében gazdag országukat a 
kezetekre adják. Mindeddig szabadon élhettünk a rómaiak klienseként és 
védelmében: a rómaiakon kívül nálatok derekabbat nem ismerünk, ezért 
szeretnénk hát a ti vitézségetek védőszárnyai alatt menedéket keresni. A ti 
vitézségetek és fegyveretek majd segít felülkerekednünk ellenségeinken, és 
rójatok bár akármilyen kötelezettséget cserébe ránk, szívesen elviseljük." — 
Atyáink minderre röviden így feleltek: ,Biztosak lehettek, britek, a szászok 
barátságában, és abban is, hogy jóban-rosszban mindig mellettetek állnak 
majd." A követek boldogan tértek meg hazájukba, a várt jó hírrel pedig 
honfitársaikat még boldogabbá tették. Később azután megérkezett Britan- 
niába az igért és a barátok által örömmel fogadott sereg is, és rövidesen 
megszabadította a vidéket a fosztogatóktól, visszaadva a lakosoknak hazá- 
jukat. Mindez nem került sok fáradságba, hiszen azokat, akik már a szá- 
szok híre hallatán megijedtek, puszta jelenlétük is képes volt távol tartani. 
Ezek a népek a britekkel ellenséges skótok és pehtek! 15 voltak: a szászok 
pedig ellenük háborúzva minden szükségeset megkaptak. Egy darabig hát 
ebben az országban maradtak, sosem élve vissza a szomszédos britek ba- 
rátságával. Mivel azonban a sereg vezérei látták, hogy az ország nagy és 
termékeny, lakosai viszont nem éppen harciasak, maguk viszont a szászok 
nagy részével együtt hontalanok, még nagyobb hadsereget gyűjtöttek, és 
békét kötve a skótokkal és a pehtekkel, velük együtt rátámadtak a britek- 
re, elűzték őket a vidékről, ame elyet uralmuk alá hajtottak. Mivel pedig ez a 
sziget a tenger egyik sarkában!" található, mindmáig angolszászoknak hív- 
ják őket. Ha pedig mindezekről valaki többet is kíván tudni, olvassa el en- 
nek a nemzetnek a történetét, és abban majd megtalálja, hogyan és milyen 
fejedelmek idején került minderre sor, illetve miként tértek át a keresz- 
ténységre egy az idő tájt élt szentséges férfiú, nevezetesen Gergely pápa!" 
segítségével. Mi azonban visszatérünk megkezdett történetünkhöz. 


15 Valószínűleg Marcianus (450-457) keletrómai császárról van szó, aki ugyan természetes 
halállal halt meg, de a hagyomány szerint összeesküvés áldozata lett. 

14 Hadrianus fala. 

15 Piktek. 

16 A latin eredetiben a sarkot, szögletet jelentő "angulus" szó áll. 

17 I. (Nagy Szent) Gergely pápa (590-604). 

IX. Thiadricust királlyá választják"? 


Ezután hunyt el Huga, "" a frankok királya, más trónörököst nem hagyva 
egyetlen, Amalberga"? nevezetű leányán kívül, aki viszont Irminfridus, 2! 
türing királyhoz ment feleségül. A Írank nép azonban, mivel uralkodója ko- 
rábban oly emberségesen és bölcsen irányította, hálából húgának azt a 
Thiadricus nevű fiát kente föl királlyá, akit a szeretője szült egykor neki. 
Thiadricus pedig, mihelyt királlyá emelték, követséget küldetett Irminfri- 
dushoz. ,Halandók legkiválóbbja és leghatalmasabbja" — szólt a követ a ki- 
rályhoz -, , uram, Thiadricus küldött hozzád, aki-reméli, hogy jól szolgál 
egészséged, hogy kiterjedt és nagy hatalmadat sokáig élvezed majd, és aki 
magát nem uradnak, hanem barátodnak, nem császárodnak, hanem roko- 
nodnak érzi, és bízik benne, hogy rokoni jó viszonyotok te magad is sértet- 
lenül kívánod megőrizni. Arra kér tehát, hogy a Írank nép egyhangú hatá- 
rozatának ellene ne szegülj, hiszen ők a maguk választotta királyt kívánják 
követni." Irminíridus erre, már amint az a királyi méltósághoz illik, kegye- 
sen azt válaszolta a követnek, hogy a frank nép akaratát ő is elfogadja, és 
amit a frankok egyhangúan határoznak, azzal ő szembe nem szegül, és 
mindenképp megőrzi a békességet, ám az ország ügyeiben adandó válaszát 
barátai körében szeretné kialakítani. A követtel tisztelettel bánt, és jó dara- 
big udvarában marasztalta. A királynő azonban, tudomást szerezve arról, 
hogy bátyjától követ érkezett, és örökösödési ügyekről tárgyalt a királlyal, 
rábeszélte Iringet: győzze meg férjét arról, hogy az örökösödés joga alapján 
igenis őt illeti a királyság, hiszen az ő felesége a néhai király és királyné 
törvényes leánya. Thiadricus pedig, minthogy ágyastól született, csupán 
közönséges szolgája neki, márpedig ugye, nem lenne illendő saját szolgája 
előtt hajbókolnia. Ez az Íring vakmerő, erőskezű, tettre kész, éles elméjű és 
cselekedeteiben kitartó ember volt, könnyen rá tudott beszélni bárkit arra, 
amire akart, és ebben az ügyben is elnyerte Irminfíridus egyetértését. Ösz- 
szehíva tehát a főembereket és megbízható barátait, Irminíridus ismertette 
jelenlétükben a követ szavait. Ők azonban egyöntetűen arra igyekeztek rá- 
beszélni, hogy ragaszkodjon a békéhez és az egyetértéshez, hiszen egy 
írank támadással országuk nem szállhatna szembe, különösen, mig másfe- 
lől is veszedelmes ellenségek szorongatják. Iring azonban a kapzsi asszony 
kívánságának eleget téve rábeszélte Irmindíridust, hogy mégse engedjen a 
frankoknak, hiszen jog szerint őt illeti az ország fölötti hatalom, másfelől 
meg birodalma kiterjedt, seregei, fegyverzete és egyéb hadfelszerelése sem 
alábbvaló, mint Thiadricusé. Irmindíridus tehát ennek értelmében azt felel- 
te a követnek, hogy barátságát és rokonságát Thiadricusszal nem tagadja 


18 A IX-XIII. fejezetben Widukind vélhetően egy azóta elveszett hősi éneket (Iringlied) szőtt bele 
krónikájába. 

19 Valójában Chlodovechus vagy Klodvig (482-511) frank királyról lehet itt szó, akinek négy 
fia volt, mind a négy túlélte apját. A legidősebb fiú a későbbi I. Theuderich (511-533) király 
volt, akit a 9uedlinburgi Annales című krónika Hugo Theodoricusnak nevez. 

Amalberga, Irminíried felesége, valójában Nagy Theoderich (1526) keleti gót király 
unokahúga volt. 
! Irminfried kb. 510-től 534-ig volt a türingek királya. 

meg, nem érti azonban, hogyan vágyhat olyasvalaki hatalomra, aki nem is 
szabad, és ha egyszer valaki szolgának született, hogyan akarhat uralkod- 
ni? Merthogy ő a saját szolgája előtt nem kíván hajbókolni. A követ erre 
meglehetős indulattal azt felelte: ,Inkább a fejemmel fizetnék, semmint 
ilyen szavakat kelljen hallanom tőled, mert látom előre, milyen rengeteg 
frank és türing vérrel kell majd lemosni e gyalázatot." Így szólván hát visz- 
szatért Thiadricushoz, és nem hallgatta el, amit hallott. Thiadricus pedig, 
rettentő dühét visszafojtva, rezzenetlen arccal megjegyezte: ,No, akkor igye- 
kezzünk Irminfirdus szolgálatába, hogy ha szabadok már nem is lehetünk, 
legalább a puszta életünket mentsük." 

Hatalmas sereggel megindult tehát a türing határ felé, ahol — a Runiber- 
gun" nevű helyen - találkozott szintén óriási haddal várakozó sógorával. A 
seregek egymásnak rontottak, és váltakozó szerencsével küzdöttek az első 
és a második napon. A harmadik napon azonban a legyőzött Irminfridus 
megfutamodott a győztes Thiadricus elől, és menekülés közben, maradék 
kíséretével bevette magát Scithingi?? városába, amely az Unstrod 3 nevű 
folyó mellett fekszik. Thiadricus pedig, egybegyűjtve vezéreit és hadseregé- 
nek egységparancsnokait, kikérte véleményüket, vajon üldözzék-e tovább 
Irminíridust, vagy térjenek-e haza inkább. Közülük Waldricus, miután a 
véleményét kérték, így szólt: , Úgy vélem, az elesettek eltemetése, a sebesül- 
tek kezelése és nagyobb had toborzása végett haza kellene térnünk, nem 
hiszem ugyanis, hogy többezernyi bajtársad eleste után befejezhetnénk ezt 
a háborút. Meg aztán, ha sokan harcképtelenekké válnak közülünk, és a 
töméntelen barbár nép fölkel ellenünk, ugyan kivel győzöd le őket?" Thiad- 
ricusnak azonban volt egy meglehetősen éles eszű szolgája, akinek taná- 
csai már sokszor hasznosnak bizonyultak, ezért aztán szinte baráti vi- 
szonyban állt a királlyal. Mikor kikérték az ő véleményét is, így szólt: ,Jó 
ügy érdekében szerintem mindig a legdicséretesebb a kitartás, amelyet őse- 
ink oly nagyra tartottak, hogy megkezdett vállalkozásaikat csak igen ritkán 
adták föl, vagy egyenest soha félbe nem hagyták. Persze nem merném a mi 
küzdelmeinket az övékéhez hasonlítani, akik kicsiny seregekkel az ellenség 
hatalmas hadait pusztították el. Mára a föld már a mi birtokunk - adjunk 
hát talán visszavonulásunkkal alkalmat a legyőzötteknek a győzelemre? 
Magam is amellett volnék, hogy induljunk haza, nézzünk körül otthon - de 
csak volnék, ha biztos lennék benne, hogy ez alatt az ellenség is nyugton 
marad. Ám inkább csak sebesültjeinknek van pihenésre szükségük. Sze- 
rintem tehát a legnagyobb lelkesedéssel, töretlenül folytatnunk kell a har- 
cot. Igaz, a seregünk sok embert vesztett és erősen megcsappant. De talán 
az ellenség mind megmenekült? Bizony alig néhány! Maga a vezérük is 
sebzett vad módjára bújt odvába, egy vár védelmébe húzódott, és tőlünk 
való nagy rettegésében még az orrát sem meri kidugni onnét. Csakhogy 
van ám elég pénze, amelyen barbár népeket bérelhet, van -— egyelőre meg- 
tört -— serege, amely azonban a mi távozásunk hírére azonnal rendeződne. 
Szégyen, ha a győztes átengedi a legyőzöttnek győzelme színterét. S vajon 


22 A vélhetően 531-ben lezajlott csata helyszínének azonosítása vitatott. Több helység is szóba 
jöhet, így a Hannover melletti Ronnenberg, a Nebra melletti Ronneberg vagy Ruhnsburg. 

23 Scheidungen. 

23 yjnéstrut. 

mit ér, ha egyes várakban őrséget hagyunk? Mindet elveszítjük, miközben 
ide-oda vonulgatunk!" 

Ervei meggyőzték Thiadricust arról, hogy - a győzelem dicsőségének vá- 
gyában égve - valamennyien a táborukban maradjanak, és hogy küldjenek 
segítségkérő követséget a szászokhoz, akik ősidőktől a türingek legkérlelhe- 
tetlenebb ellenségei voltak. Ha ugyanis legyőzik majd Irminfridust, és várát 
beveszik -— ígérte nekik Thiadricus -, örök időkre nekik adományozza a 
földjét. A szászok nem tétováztak, készséggel küldtek kilenc vezért ezer- 
ezer katonával. A vezérek száz-száz katona kíséretében be is vonultak a tá- 
borba (haduk többi részét a táboron kívül hagyták), és baráti szavakkal 
üdvözölték Thiadricust. Miután pedig Thiadricus is örömmel fogadta üd- 
vözlésüket és kezet rázott velük, engedélyt adott nekik a szólásra. Ők pedig 
így beszéltek: ,A baráti, és parancsaidnak engedelmeskedő szász nép kül- 
dött bennünket hozzád. Ime itt is vagyunk mindenre készen, amit csak 
szándékod diktál: vagy avégett, hogy legyőzzük ellenségeid, vagy -— ha a sze- 
rencse másként fordul - azért, hogy érted életünket adjuk. Tudod ugyanis 
jól, hogy a szászok vagy a győzelemre vágynak, vagy az életre sem. Hiszen 
barátságunkat mivel bizonyíthatnánk jobban, mint azzal, hogy barátain- 
kért megvetjük a halált. Csupán egyetlen vágy fűt minket: hogy ezt mielőbb 
meg is tapasztald." Igy szóltak tehát ők, és a frankok bámulták a nagysze- 
rű testű-lelkű férfiakat, csodálták különös viseletüket is, fegyverzetüket és 
vállukra omló hajukat, de mindenekfelett állhatatosságukat. Köpenyt visel- 
tek ugyanis, fegyverként hosszú lándzsát, kisméretű pajzsaikra támasz- 
kodva álldogáltak, oldalukon pedig hosszú tőrök függtek. Akadtak, akik azt 
mondogatták, hogy ilyesfajta szövetségesekre a Írankoknak semmi szüksé- 
gük, zabolátlan népség a szász, és ha megkaparintják ezt a földet, kétség- 
telenül éppen ők lesznek azok, akik a Írank hatalmat egyszer majd meg- 
döntik. Thiadricus azonban saját jól felfogott érdekében mégiscsak szövet- 
séget kötött velük, és utasította őket, hogy készülődjenek a vár ostromára. 
A szászok pedig, miután a királytól eltávoztak, a vár déli oldala felől, a fo- 
lyóparti mezőkön ütöttek tábort. Másnap kora hajnalban azután fogták 
fegyvereiket, és megostromolták, majd felgyújtották a külső várost. Miután 
pedig a várost elfoglalták és felégették, a keleti kapuval szemben csata- 
rendbe sorakoztak. Mikor a falon belüliek látták a rendezett hadsorokat, és 
hogy végveszélybe kerültek, bátran kitörtek a kapukon át, és vakmerően az 
ellenségre rontottak. Röpültek a hajiítódárdák, csattogtak a kardok. Mint- 
hogy igen keményen folyt a küzdelem, mindkét részről számosan elestek. A 
védők hazájukért, feleségükért, gyermekeikért, végül pedig a puszta életü- 
kért harcoltak, a szászok viszont a dicsőségért és a földért küzdöttek. Az 
egymást buzdító harcosok kiáltozása, fegyvercsörömpölés és a haldoklók 
jajszava töltötte meg a levegőt -— ezzel a szörnyű színjátékkal telt el az egész 
nap. Minthogy pedig mindenütt hullott az ember, mindent betöltött az 
üvöltés, ám egyik sereg sem tágított, csupán késő este ért véget a küzde- 
lem. Ezen a napon a türingek közül sokan elestek, sokan megsebesültek, a 
szászok közül pedig hatezren maradtak holtan a csatatéren. 

X. ring a szászok ellen uszítja Thiadricust 


Irminíridus ekkor Iringet küldte követségbe minden kincsével együtt, hogy 
Thiadricusnál a békéért és a megadás lehetőségéért könyörögjön. Iring pe- 
dig megérkezvén így szólt: ,Ezt küldte neked egykori sógorod és leendő 
szolgád, hogy ha neki nem is kegyelmezel, legalább nővérednek és végve- 
szélybe jutott unokaöcséidnek irgalmazz." Miután pedig nagy zokogva ezt 
mondotta, néhány aranyon megvásárolt főember is szólt az érdekében, 
hangoztatva, hogy nem lenne illendő, ha a királyi kegyelem az effajta kö- 
nyörgést elutasítaná, hogy mégiscsak rokonokról van szó, illetve hogy töb- 
bet érne Irminfíridusszal szövetséget kötni -— akit már a király legyőzött, és 
úgy megtört, hogy soha többé nem lázadhat ellene -, mint ezzel a fékezhe- 
tetlen és elnyűhetetlen erejű szász népséggel közösködni, akiktől semmi jót 
nem, csupán veszedelmet várhat a Írank hatalom. A legutóbbi háborúban 
is megfigyelhette már a király, milyen kemény és győzhetetlen legények a 
szászok, jobban tenné hát, ha a türingekkel szövetségben kiűzné őket az or- 
szágból. A rábeszélés hatására Thiadricus kénytelen-kelletlen beadta a dere- 
kát, és ígéretet tett, hogy másnap kibékül sógorával és szakít a szászokkal. 
Iring, hallva a döntést a király lába elé vetette magát, magasztalta a kegyel- 
mes császári döntést, és az áhított hírrel küldöncöt menesztve urához, őt 
magát boldoggá tette, egész városát pedig hatalmas megkönnyebbüléssel 
töltötte el. Maga Iring a táborban maradt, nehogy aznap éjjel valami kedve- 
zőtlen fordulatra kerülhessen sor. Időközben a békeigéret miatt némileg 
megkönnyebbült városból kiment egy ember, hogy az említett folyó partján 
solymásszon, és ekképp élelmet szerezzen magának. Mikor azonban nekie- 
resztette a sólymát, egy szász a túlparton elfogta a madarat. A városi kö- 
nyörögni kezdett neki, hogy eressze vissza a sólymot, de a szász erre se- 
hogy sem volt hajlandó. Erre a városbéli azt mondja: ,Ha visszaadod a 
sólymom, elárulok neked egy neked és a társaidnak is fontos titkot." A 
szász erre így felelt: , Na, mondd, és megkapod, amit kérsz." ,A királyok bé- 
két kötöttek egymással, és megállapodtak abban, hogy ha még holnap is a 
táborotokban találunk benneteket, elfogunk vagy még inkább megölünk ti- 
teket", árulta el a városi. , Ezt komolyan vagy csak tréfából mondod?" -— kér- 
di a szász. ,Holnap a második órában"? majd kiderül, hogy tréfa-e", feleli 
amaz. — , Azt ajánlom hát, legyen eszetek, és mentsétek a bőrötök, amíg le- 
het." A szász azonnal szabadon engedte a sólymot, és beszámolt a társai- 
nak a hallottakról. Azok igencsak. felháborodtak, de hirtelenjében képtele- 
nek voltak eldönteni, mitévők legyenek. 


25 Azaz reggel nyolc órakor. 

XI. Hathagath harcra buzdítja a szászokat 


A táborban szolgált akkoriban egy idősebb, ám még jó erőben lévő, Hatha- 
gath nevezetű veterán katona, akit érdemei elismeréseképpen , atyák aty- 
já"-nak hívtak. Ez megragadva egy hadijelvényt, amely a szászoknál szent- 
nek számitott, és amely - az erőt, észt, sikert, illetve a testi-lelki kitartást 
jelképezve -— oroszlánt, sárkányt és felettük röpülő sast ábrázolt, így szólt: 
, Mindeddig a legderekabb szászok közt élhettem, kenyerem javát már meg- 
ettem, de soha még menekülő szászt nem kellett látnom. Hogyhogy most 
olyasmit kényszerülök tenni, amit soha nem tanultam? A harchoz értek, de 
futni nem is tudok, és nem is szeretnék megtanulni. Ha sorsom az, hogy 
nem élhetek tovább, haljak legalább együtt - mi számomra legédesebb - 
bajtársaimmal. Atyáink vitézségének példájára emlékeztetnek bennünket 
bajtársaink körös-körül heverő tetemei. Ők is inkább meghaltak, semmint 
hogy vereséget szenvedjenek, inkább kilehelték győzhetetlen lelküket, 
mintsem hogy az ellenség előtt meghátráljanak. S ugyan mi szükség is len- 
ne rá, hogy ezúttal halálmegvetésre buzdítsalak benneteket? Hiszen biztosra 
megyünk: csak öldökölni fogunk, nem csatázni. Ellenségeink mit sem gyani- 
tanak, a béke ígérete és a mi vesztünk jár csak a fejükben, ráadásul a mai üt- 
közet is kimerítette őket, ezért hát nem tartanak támadástól, nem vigyáznak, 
még a szokásos őrséget sem állították föl. Rohanjuk tehát meg őket várat- 
lanul, míg álmukba temetkeznek. Nem kerül nagy fáradságba, csak engem 
kövessetek! Ősz fejem ajánlom zálogul, ha nem úgy lesz, amint ígértem." 
Nagyszerű beszédétől fellelkesülve, a napból hátralévő időt a szászok 
testük felírissítésére fordították, majd az éjjeli első őrségváltáskor, mikor a 
halandók általában mély álomba merülve hevernek, adott jelre fegyvert fog- 
tak, és vezérüket követve megrohanták a falakat, amelyeket senki nem őr- 
zött vagy védett, és nagy lármával behatoltak a várba. Az ellenség felriadt: 
egyesek futásban kerestek menedéket, mások részegek módjára tántorog- 
tak az utcákon és a falakon, megint mások pedig a szászok karjaiba futot- 
tak, mert honfitársaiknak nézték őket. A szászok eközben minden felnőttet 
lemészároltak, a gyermekek életét viszont megkímélték, mert zsákmánynak 
tekintették őket. Aznap éjjel sikoltozás töltött be mindent, gyilkolás és foszto- 
gatás tombolt mindenütt, az egész várban egy árva zug sem maradt érintet- 
len, míg a biborfényű hajnal föl nem virradt, és nem hozta el a szászok szá- 
mára vértelen győzelmet. Miután pedig a király, mármint Irminífridus, fölött a 
szászok teljes győzelmet arattak, a keresésére indultak, ám ő, mint kiderült, 
időközben feleségével és gyermekeivel és gyér kíséretével együtt elmenekült. 


XII. A szászok a város elfoglalása után kitűzik sasukat 


Mikor megvirradt, a szászok a keleti kapunál kitűzték sasukat és győzelmi 
oltárt építettek, majd atyáik tévelygéseinek megfelelően oltáraiknál tisztelgő 
áldozatot mutattak be: név szerint Marsot emlegetve, külsőleg azonban - a 

görögök által Apollónnak nevezett napisten jelképeként — Héraklész oszlo- 
pait jelenítve meg. Mindebből látható, hogy azoknak a nézetei valószínűleg 
a helytállók, akik szerint a szászok görög származásúak, hiszen Marsot gö- 
rögül Hirminnek avagy Hermésznek nevezik, márpedig ezt a nevet, ha di- 
csérni vagy átkozni akarunk valamit, mit sem tudva az eredetéről, mind- 
máig emlegetni szoktuk. Három napon keresztül ülték tehát a győzelmi ün- 
nepet, felosztva az ellenségtől szerzett zsákmányt, és az elesettek gyász- 
szertartását is megtartva. Vezérüket egekig magasztalták, azt kiáltozva, 
hogy bizonyára isteni bátorság, emberfeletti vitézség lakik benne, hogy áll- 
hatatosságának köszönhetően ilyen nagy győzelemhez segítette őket. Mind- 
erre — őseink emlékezete szerint - az egyik október elsején került sor. A té- 
velygésnek ez a napja lett időközben - szent emberek rendelése alapján — 
az előttünk elhunyt keresztényekért tartott böjt, ima és áldozat napja. 


XIII. Thiadricus átengedi a földjét a szászoknak 


Miután mindezzel végeztek, a szászok visszatértek Thiadricushoz a tábor- 
ba, aki örömmel fogadta, ugyancsak magasztalta és a meghódított föld 
örök birtokával jutalmazta meg őket. Mint ,a Írankok szövetségesei és ba- 
rátai" ekkor laktak először városban, amelyet — mint immár saját erődítmé- 
nyüket - megkíméltek a gyújtogatástól. Azt pedig, hogy a királyoknak mi 
lett a sorsuk, minthogy ez is emlékezetes történet, szintén igyekszem el- 
mondani. Aznap, mikor a vár elesett, Iring éppen küldöttségben járt Thiad- 
ricusnál, és másnap éjjel is — meghívására - a táborában maradt. Később 
értesülve róla, hogy Irminíridus megszökött, a király megbízta Iringet, hogy 
csalja vissza urát, és ölje meg. Cserében majd dús ajándék és jelentős 
tisztség várja. (Maga Thiadricus ugyanis ekképpen ártatlan maradhatott 
volna Irminfíridus meggyilkolásában.) Iring először felháborodva utasította 
vissza az ajánlatot, később azonban az álságos igéretek megingatták, legvé- 
gül pedig kijelentette, hogy engedelmeskedik a király akaratának. Irminífri- 
dus vissza is tért, és Thiadricus lábához borult, Iring pedig, áki a király 
testőreként kivont karddal álldogált ott, nyomban lekaszabolta földön he- 
verő urát. A király erre azonnal rárivallt: , Nincs ember, aki ne undorodnék 
tőled e gaztett, urad meggyilkolása miatt: most azonban még szabadon el- 
tűnhetsz színünk elől: nem kívánunk hitvány tetted bűnrészesei lenni." 
, Méltán" - feleli erre Iring — , undorodnak tőlem ezután az emberek, hiszen 
engedtem aljas csábításodnak. Mielőtt azonban kimennék innét, megvé- 
dem uram, és egyben magamról is lemosom a gyalázatom." Azzal kivont 
kardjával kezében legott levágta Thiadricust is, majd ura holttestét Thiad- 
ricuséra helyezte, hogy legalább holtában győzedelmeskedjék, ha már éle- 
tében alulmaradt a harcban. Ezután fegyverrel nyitva magának utat, eltá- 
vozott. Hogy igaz-e mindez, ítélje meg az olvasó. Mégis nem tudunk eléggé 
csodálkozni, hogy ez a történet annyira elterjedt, hogy mind a mai napig 
Iring nevét viseli az úgynevezett Tejút. 

XIV. Hogyan osztják fel a földet a szászok 


A szászok tehát, megszerezvén a földet, nagy békességben éltek mint a 
frankok szövetségesei és barátai. Földjeik egy részét segítő barátaik vagy a 
szabadok közt osztották föl, az elűzött népesség maradékát pedig adófize- 
tésre kötelezték. Ezért oszlik mindmáig a szász nemzet három csoportra és 
engedelmeskedik háromféle törvénynek - a szolgákat leszámítva. A teljes 
nemzet irányítása is három vezető kezében van, akik külön-külön is, bizo- 
nyos feltételekkel hadba hívhatják az embereket, olyanok ellen, akiknek 
saját területe és elnevezése van, például a keleti népek, az angrivariusok 
vagy a vesztfálok?"? ellenében. Ha azonban általános háborúra kerül sor, 
sorshúzással választják ki a harc irányítására azt, akinek mindenki enge- 
delmességgel tartozik. A háború befejeztével pedig egyenlő jogok és tör- 
vények alapján, saját hatáskörében elégedetten él mindegyikük. Sokféle 
törvényükről nem feladatunk szólni e könyvecskénkben, hiszen a szász 
törvény?" alapos leírása számos helyen olvasható. A Badanuson?"? túli 
szvébek?" egyébként arra a vidékre, ahol ma élnek, abban az időben törtek 
be, mikor a szászok a longobárdokkal Itáliába vonultak - legalábbis ezt ál- 
lítja történetük." Ez az oka annak, hogy törvényeik eltérnek a szászokéi- 
tól. A szászok tehát, miután kitapasztalták a Írankok csalárdságát - akik- 
ről nem tisztünk szólni, mivel saját történetükben?! eleget írtak róluk — 
egészen Karolus Magnus? idejéig ősi tévhiteikben éltek. 


XV. Hogyan kereszteltette meg őket Magnus Carolus 


Magnus Karolus pedig nemcsak a legerősebb volt a királyok közt, hanem a 
legbölcsebben is intézte ügyeit. Rájött ugyanis arra — lévén a maga idején 
az emberek legeszesebbike -, hogy nem vezet jóra, ha ezt a szomszédos, ne- 
mes nemzetet hiú tévelygések tartják rabságukban. Minden követ megmoz- 
gatott tehát, hogy az igaz útra vezesse őket. Hol baráti rábeszéléssel, hol 
pedig katonai erővel kényszerítette őket a megtérésre. Végül császárságá- 
nak harmincadik évében - mivel eredetileg király volt ugyanis, csak később 
lett császár — végre elérte azt, amin annyi éven át nem hiába fáradozott, és 
a szászok, akik egykor a Írankok szövetségesei és barátai voltak, immár 


Nyugati germán törzsek. 

27 Utalás a Lex Saxonicára. 

28 Bode. 

29 Nyugati germán törzs. 

30 Utalás Paulus Diaconus (720/730k.-799) Historia gentis Longobardorum (A longobárdok 
története) című művére. 

31 A szerző itt talán Einhard (770k.-840) Vita Karoli Magni (Nagy Károly élete) című művére 
utal. 

32 Nagy Károly (768-814) frank uralkodó. 

testvéreikké és a keresztény hitben szinte velük egy nemzetté váltak -— 
amint azt hamarosan látni fogjuk. 


XVI. Luthwicus, Brun, Oddo és Conradus királyokról 


A keleti frankok fölött uralkodó Karolingok közt az. utolsó Hluthowicus?? 
volt, aki Karolus (a mostani Lotharius?$ király dédapja) unokaöccsétől, Ar- 
nulfustól, született. Ő Liudgarddal, Brun?5 és Oddo nagyherceg nővéré- 
vel való házasságkötése után nem sok évet élt.?7 Liudgard, Brun és Oddo 
apja az a Liudulfus volt, aki Rómából való megtértekor hazahozta Szent In- 
nocentius pápa maradványait.?§ Gyermekei közül Brun, aki az egész szász 
hercegséget irányította, hadat viselt a dánok ellen, de mivel hirtelen körül- 
vette a dagály, és így nem maradt tere a küzdelemre, egész seregével együtt 
odaveszett. Így hát a születés sorrendjében utána következő, ám vitézség- 
ben őt fölülmúlő öccsére hagyta hercegségét. Hluthowicus királynak vi- 
szont nem volt fia, ezért az egész Írank és szász nép Oddo fején szerette 
volna látni az ország koronáját. Ő azonban, korára hivatkozva, visszautasí- 
totta a hatalom terhét, ezért aztán ajánlására a korábbi frank herceget, 
Conradust?? kenték királlyá. Ennek ellenére Oddo kezében maradt — min- 
dig és mindenütt - a legfőbb hatalom. 


XVII. Heinricus királyról 


Oddónak hamarosan az egész világ által magasztalt fia született, Heinri- 
cus, "0 a legnagyobb és legkiválóbb király, aki Szászország első szuverén 
uralkodója volt. Noha már zsenge korától mindenfajta erénnyel ékeskedett, 
kiemelkedő szellemi képességeiben és mindenféle jócselekedeteinek dicső- 
ségében egyaránt napról napra tovább tökéletesedett. Ifjú korától fogva az 
volt ugyanis legfőbb törekvése, hogy nemzete számára minden erejével di- 
csőséget szerezzen, és a békét megőrizze. Atyja, látva az ifjú eszét és mély 


33 TV. (Gyermek) Lajos (900-911), Karintiai Arnulf (887-899) fia. 

34 Lothar (954-986) nyugati frank király. Karintiai Arnulf III. (Kövér) Károly (876-887, 1888) 
unokaöccse volt, viszont III. (Kövér) Károly nem volt Lothar dédapja. Widukindus itt III. 
(Kövér) Károlyt II. (Kopasz) Károly (840-877) nyugati frank királlyal keveri, aki Lothar 
szépapja volt. 

35 Brun (1880). 

98 Ottó (T9I2: 

37 IV. (Gyermek) Lajos nem nősült meg. Liudgard (1885) III. (Ifjabb) Lajos (876-882) keleti 
írank király felesége volt. 

38 Liudolf (1866) I. (Szent) Ince pápa maradványait hozta el Rómából. 

39] Konrád (911-918) keleti Írank király. 

10 IT. (Madarász) Henrik király (919-936). 

meggondoltságát, a sereggel együtt rábízta a dalamancok§! ellen viselt 
hadjáratot -— akik ellen maga is régóta harcolt már. A dalamancok azonban 
— mivel képtelenek voltak Heinricus támadásának ellenállni — az avarokat, 
ezt az igen harcedzett nemzetet bérelték fel ellene, akiket manapság ma- 
gyaroknak hívunk. 


XVIII. A magyarokról, akiket avaroknak is neveznek 


Az avarok egyesek szerint a hunok maradékai. A hunok a gótoktól szár- 
maznak, a gótok pedig — Jordanes állítása szerint — a Sulza?! nevű sziget- 
ről erednek. Gótoknak Gotha nevű vezérükről nevezték őket. Gothával tör- 
tént, hogy seregében néhány asszonyt boszorkánysággal vádoltak: kérdőre 
is vonták, és bűnösnek is találták őket. Mivel azonban e boszorkányokból 
meglehetősen sok akadt, Gotha elengedte méltó büntetésüket, ám seregétől 
mindet messze űzte. A száműzöttek egy közeli erdőbe húzódtak. Az erdőt 
tenger és a meótiszi mocsarak! vették körül, így a boszorkányok utat 
vesztve benne rekedtek. Minthogy néhányuk már viselős volt, ezen a he- 
lyen szülte meg magzatát. Egyik nemzedéktől született utóbb a másik, és 
hamarosan erős nemzetté gyarapodtak. Vadállatok módjára élték életüket, 
tudatlanul és féktelenül, ám a vadászathoz igencsak értettek. Évszázadok 
múltán azután - a világ többi részéről e mocsárvidéken éldegélve mit sem 
tudtak — vadászat közben egy szarvasünőt pillantottak meg, akit üldözőbe 
vettek. A szarvasünő nyomában járva utóbb sikerült kikeveredniök az isten 
háta mögötti, addig járhatatlan meótiszi mocsarakból. Miután pedig itt vá- 
rakat, városokat és számukra eladdig ismeretlen emberfajtákat láttak, a 
már ismert úton hazatértek, és beszámoltak társaiknak a tapasztaltakról. 
Azok meg nagy kíváncsiságukban csapatostul tódultak, hogy ellenőrizzék a 
hallottakat. Mikor a határ menti várak és városok népe megpillantotta a tö- 
méntelen, rettenetes külsejű, viseletű és magaviseletű idegent, azt hitte, 
démonokkal áll szemben, és hanyatt-homlok menekült, amerre látott. Ők 
pedig döbbenten ámuldoztak a sok újdonságon. Kezdetben nem is öltek 
vagy raboltak ki senkit, ám később csak elfogta őket az emberi bírvágy, és 
mivel senki nem állt nekik ellent, öldösni kezdték a népet, míg utoljára 
senkinek és semminek nem irgalmaztak immár. Hatalmas zsákmánnyal 
tértek végül haza. Látva utóbb, hogy milyen könnyű a dolguk, feleségeik- 
kel, gyermekeikkel és minden nyomorúságos holmijukkal egyetemben új- 
ból felkerekedtek, széltében-hosszában fosztogatták a szomszéd népeket, 
legvégül pedig megtelepedtek Pannóniában. 


431 Meien környékén élt nyugati szláv törzs. 

42 Ez a hadjárat 906-ban volt. 

43 Jordanes Getica című művének 24. könyvében Scandzának említi. 
88 Azovi-tenger. 

XIX. Magnus Carolus körülzárja a magyarokat"? 


Nagy Károly legyőzte, a Duna mögé űzte, és hatalmas fallal vette körül a 
magyarokat, így akadályozta meg őket szokásos népirtásaikban. Arnul- 
fus"" uralkodása idején azonban a falat lerombolták, így a magyarok ismét 
nekiláthattak a kártevésnek, mivel a császár igen megharagudott a maru- 
sok"? királyára, Centupulchusra. "8 Hogy ettől fogva mekkora pusztítást és 
mennyi gazságot vittek végbe a Írank birodalomban, azt az azóta is elha- 
gyatottan álló városok és néptelen vidékek tanúsítják. Azért véltük úgy, 
hogy mindezt érdemes e népről elmondanunk, hogy Fényességed?? is lát- 
hassa, miféle népséggel kellett nagyatyjának és atyjának harcolnia, és hogy 
milyen ellenségtől szabadította meg szinte egész Európát az ő gondvise- 
lésszerű vitézségük és haderejük. 


XX. Hogyan pusztították végig a magyarok Szászországot" 


A magyarok említett, szlávok által felbérelt serege tehát a Szászországban 
végbevitt pusztítás és végtelen mennyiségű zsákmány összeharácsolása után 
visszafordulva Dalamantia felé, egy másik magyar sereggel futott össze. Ezek 
aztán megfenyegették őket, hogy nekik támadnak, mert nem vették igénybe 
segítségüket, miközben ekkora zsákmányra tettek szert. A vége az lett a do- 
lognak, hogy a magyarok ismét végigpusztították Szászországot, és miközben 
az első sereg Dalamantiában a másodikra várakozott, Dalamantia maga is 
olyan nyomorúságos szükségre jutott, hogy az ottaniaknak az évben, el- 
hagyva saját földjeiket, más népeknél kellett élelmiszer fejében szolgálniuk. 


XXI. Heinricus Szászország hercege lesz 


Miután tehát a haza atyja, Oddo nagyherceg elhunyt, ?! kiváló és nagysze- 
rű fiára, Heinricusra?? hagyta az egész szász hercegséget. Voltak ugyan 
más fiai is, Thancmarus és Liudulfus, de ők még apjuk életében meghal- 
tak." Conradus király, minthogy gyakran tapasztalhatta már, milyen vitéz 


15 Itt Nagy Károly avarok elleni hadjáratairól van szó. 

16 Karintiai Arnulf. 

37 Morvák. 

18 Szvatopluk (vagy Zwentibold) morva fejedelem (1894). 

19 Azaz Mathilde. 

50 Itt a szerző ismét a 906-os hadjáratra tér vissza. 

51 912-ben. 

52 Azaz I. (Madarász) Henrikre. 

53 Csak annyit tudunk, hogy mindkettő 912 előtt halt meg. 

is az új herceg, ígéretet tett, hogy majd később ráruházza apja teljes hatal- 
mát. Emiatt azonban az egész szász sereg méltatlankodni kezdett, hiszen a 
király nyilvánvalóan álnokul ígérgette, hogy a kiváló hercegnek, dicsősége 
és hírneve jutalmaképpen - majd később valamikor -— még magasabb ran- 
got ad, és nagy megtiszteltetésben részesíti. A szászok ugyanis az efféle tet- 
tetésre mit sem adtak, inkább azt tanácsolták hercegüknek, hogy ha a ki- 
rály nem hajlandó önként és azonnal felruházni őt apja tisztségeivel, a ki- 
rály akarata ellenére is megszerezheti a jussát. Mikor aztán a király látta, 
hogy a szászok a szokottnál is ellenségesebbek vele, és mivel nyílt harcban 
hercegüket nem gyűrhette le -— erős hadsereg támogatta ugyanis Heinricust 
és töméntelen katona -, azon kezdte törni a fejét, hogyan pusztíthatná el 
Heinricust csellel. 


XXII. Heinricusról, Hatho püspökről és Adelberhtus grófról. 
t.B" változat)" 


Erre a célra, úgy mondják, a legalkalmasabbnak Mogontia?5 püspöke, Hat- 
ho látszott. Hatho alacsony sorból származó, éles elméjű ember volt, akiről 
mindig nehéz volt eldönteni, éppen jóra, avagy rosszra használja-e a nagy 
eszét. Ez akár egyetlen tettéből is kiviláglik. Mikor ugyanis háború tört ki 
Conradus király apja, Conradus, illetve Adelbertus - Heinricus nővérétől 
való unokaöccse - között, előbb Adelbertus fivérét ölték meg, aztán öccse 
miatti bosszúból Adelbertus végzett Conradusszal, úgyhogy nem akadt ki- 
rály, aki a kiváló férfiak közt dúló harcnak véget tudott volna vetni. Végül 
is a főpapot küldték ki, hogy vessen már véget a rettentő háborúságnak. Ő 
el is ment Adelbertus várába, ahol esküt tett a hercegnek, hogy vagy kibé- 
kíti a királlyal, vagy amig a várban tartózkodik, sértetlenséget biztosít neki. 
Miután Adelbertusszal megállapodtak e feltételekben, a herceg megkérte, 
hogy a bizalom és a barátság jeléül valamit egyenek együtt. A püspök elhá- 
rította a meghívást, és azonnal útnak indult. Miközben azonban kíséretével 
áthaladt a városon, állítólag azt kiáltozta: ,O jaj, gyakran mennyire tud hi- 
ányozni, amit korábban visszautasít az ember. Nem gondoltam végig, mi- 
lyen hosszú az út, milyen későre jár! Éhgyomorra mégsem gyalogolhatunk 
egész álló nap!" Adelbertus erre utánament, örömmel borult le a püspök 
térde előtt, és arra kérte, térjen vissza a városba vacsorázni. Miután aztán 
a püspök Adelbertusszal együtt visszatért a városba -— legalábbis őszerinte -—, 
már nem kötötte korábbi esküje, vagyis, hogy sértetlenséget biztosít neki, 
, amíg a várban tartózkodik". Hamarosan ugyanis éppen a püspök adta 


54 E fejezet három változatban (A, B, C) maradt ránk. A ,B" változatban Widukind még feddi 
Hatto mainzi érseket (891-913). Az ,A" változat Mathilde számára készült, ebben a szerző 
már visszafogottabb Hatto I. Henrik elleni összeesküvését illetően, hiszen a mű írásakor a 
császári háznak igen jó kapcsolatai voltak a mainzi érsekkel, aki akkor történetesen I. Ottó 

úg fia, Vilmos (1968) volt. A , C" változat szintén visszafogottabb Hattot illetően. 
Mainz. 

Luthowicus király kezére Adelbertust, akit halálra is ítéltek. Ugyan mi le- 
het hitványabb az efféle fondorlatnál? Igaz viszont, hogy egy fej hullása 
árán sok ember feje menekült meg. S vajon lehet-e értékesebb bármi annál 
a ravaszságnál, amelynek segítségével a viszálynak vége szakad, és vissza- 
tér a béke? Az efféle trükkökben járatos püspök tehát felkereste a legfőbb 
kegyelem által nékünk adományozott férfiút, aranyláncot készíttetett szá- 
mára és meghívta lakomázni, ahol, mint ígérte, értékes ajándékokkal is el- 
halmozza majd. Közben a püspök elment az aranyműveshez, hogy meg- 
szemlélje a láncot. Itt állítólag, látva az ékszert, felsóhajtott. Az aranymű- 
ves kérdi, miért sóhajtozik. Erre azt feleli, hogy azért, mert azt a láncot egy 
kiváló és általa is igen kedvelt ember - tudniillik Heinricus - vére fogja ha- 
marosan szennyezni. Az aranyműves némán vette tudomásul a szavait, de 
miután elkészült a lánccal és átadta a királynak, engedélyt kért és kapott a 
távozásra. Ekkor felkereste az éppen a lakomára induló herceget, beszá- 
molt neki a hallottakról. A herceg éktelen haragra gerjedt, magához rendel- 
te a püspök követét, aki már korábban megérkezett avégett, hogy a lako- 
mára hívja, és így szólt hozzá: , Menj és mondd meg Hathónak, hogy mivel 
Heinricus nyaka sem keményebb, mint Adelbertusé, jobbnak látjuk, ha itt- 
hon üldögélünk és a dolgunkat tesszük, semhogy nagy létszámú kísére- 
tünkkel terheljük őt." Azzal tüstént egész Szászországban és Türingiában 
minden, a püspök fennhatósága alá tartozó földet elfoglalt. Burchardust és 
Bardót is - akik közül az egyik a király veje volt — úgy legyőzte és szüntelen 
harccal úgy tönkreverte, hogy elmenekültek országaikból: kettejük vala- 
mennyi birtokát katonái közt osztotta szét. Hatho pedig, látva, hogy csel- 
szövéseinek egyszer s mindenkorra vége, nagy bánatában és ráadásul vala- 
milyen betegség által is sújtva néhány napon belül elhalálozott. Akadtak 
olyanok is, akik szerint villámcsapás érte, abba rokkant és halt bele ne- 
gyednapra. 


XXII. Heinricusról, Hatho püspökről és Adelberhtus grófról. 
( A" változat) 


Végül aztán a király barátai cselt szőttek ellene. Amelyet azonban az az 
aranyműves leplezett le, aki a cselszövés részét képező aranyláncot készíi- 
tette. A cselszövők egyike ugyanis, hogy megnézze, hogyan áll az ékszer, el- 
ment az aranyműveshez. Mikor aztán megpillantotta a láncot, állítólag fel- 
sóhajtott. Mikor pedig a kézműves a nagy sóhajtozás oka után érdeklődött, 
azt a választ kapta, hogy azt a láncot a kiváló Heinricus vére fogja előbb- 
utóbb szennyezni. Hallva ezt az aranyműves, úgy tett, mintha a megjegy- 
zést elengedte volna a füle mellett, és nem szólt semmit. Mikor aztán befe- 
jezte a munkát és átadta a láncot, engedélyt kért és kapott a távozásra. Ta- 
lálkozva azonban a herceggel a Cassala"?f nevű hely mellett, titokban ér- 


56 Kassel. 

deklődött nála, hová megy. A herceg azt felelte, hogy lakomára és kitünte- 
tésre hivatalos, és oda igyekszik. AZ aranyműves erre beszámolt a hallot- 
takról, kérve a herceget, ne folytassa útját. A herceg nyomban magához 
rendelte a követet, aki éppen a meghívás végett nála tartózkodott, s azt 
üzente általa: köszöni az uraknak a kedves meghívást, ám a barbárok vá- 
ratlan portyái miatt nem jelenhet meg színük előtt személyesen, egyébként 
azonban továbbra is marad állhatatos szolgájuk. Ezután kíséretével kelet- 
nek fordult, és sereget gyűjtve Hatho, mogontiai püspök minden szászor- 
szági és türingiai birtokát elfoglalta. Burchardust és Bardót is -— akik közül 
az egyik a király veje volt — úgy legyőzte, és szüntelen hadakozással úgy 
tönkreverte, hogy elmenekültek országaikból. Kettejük valamennyi birtokát 
katonái között osztotta föl. Hatho pedig, látva, hogy mesterkedéseinek egy- 
szer s mindenkorra vége, és hogy a szászok ügye a legjobb úton halad, 
nagy bánatában és ráadásul valamilyen betegség által is sújtva néhány na- 
pon belül ágynak esett, és kilehelte lelkét. Nagy eszű férfiú volt, aki Lude- 
wicus ifjúsága idején a frank birodalmat gondosan irányította, számos vi- 
szályra talált megoldást az országban, a mogontiai templomot pedig remek- 
be szabott építménnyel ékítette. 


XXII. Heinricusról, Hatho püspökről és Adelberhtus grófról 
( C" változat) 


Akkoriban a mogontiai püspököt Hathónak hívták - éles eszű, nagy tehet- 
ségű ember volt, aki rá jellemző ravaszságával sok embert rászedett. Mivel 
el kívánta nyerni Conradus és a Írank nép kegyét, szokott fondorlatos 
módján elment ahhoz a férfiúhoz, akit a legfőbb kegyelem adott ajándékul 
nekünk, aranyláncot készíttetett néki, majd lakomára hívta, hogy ott még 
nagyobb kitüntetésekkel halmozza el. Közben a püspök kíváncsi lévén a 
készülő ékszerre, elment az aranyműveshez, de mikor meglátta a láncot, 
állítólag nagyot sóhajtott. Az aranyműves kérdi, mit sóhajtozik? Azt feleli 
azért, mert azt a láncot egy kiváló és számára is igen kedves ember, tudni- 
illik Heinricus vére fogja hamarosan szennyezni. AZ aranyműves némán 
vette tudomásul a hallottakat, de mikor elkészült a lánccal és átadta, enge- 
délyt kért és kapott a távozásra. Felkeresve utóbb a lakomára igyekvő her- 
ceget, elbeszélte neki, miket hallott. A herceg éktelen haragra gerjedt, ma- 
gához rendelte a püspök követét, aki már korábban nála tartózkodott, hogy 
a meghívást átadhassa, és így szólt hozzá: ,Menj és mondd meg Hathónak, 
hogy mivel Heinricus nyaka sem keményebb Adelbertusénál, úgy véljük, 
jobban tesszük, ha itthon ücsörgünk, és a püspök úr szolgálatával törő- 
dünk, semhogy népes kíséretünkkel a terhére legyünk". (Adelbertus -— mint 
beszélik - valaha a püspököt a bizalmába fogadta, aki utóbb álnokul rá- 
szedte őt. Ezt — mivel nem tartjuk valószínűnek -— nem erősítjük meg, ha- 
nem inkább pletykának és koholmánynak véljük.) Azzal tüstént egész 
Szászországban és Türingiában minden, a püspök fennhatósága alá tarto- 
zó földet elfoglalt. Burchardust és Bardót is — akik közül az egyik a király 

veje volt — úgy legyőzte, és szüntelen harccal úgy tönkreverte, hogy elmene- 
kültek országaikból: kettejük valamennyi birtokát katonái közt osztotta 
szét. Hatho pedig, látva, hogy cselszövéseinek egyszer s mindenkorra vége, 
nagy bánatában és ráadásul valamilyen betegség által is sújtva néhány na- 
pon belül elhalálozott. Akadtak olyanok is, akik szerint villámcsapás érte, 
abba rokkant és halt bele negyednapra. 


XXIII. Conradusról és fivéréről, Evurhardusról 


A király pedig fivérét sereggel küldte Szászország elpusztítására. Mikor ah- 
hoz a városhoz közeledett, amelyet Heresburgnak?" neveznek, állítólag 
fennhéjázva kijelentette, hogy nincs nehéz dolga, hiszen a szászok ki se 
merik dugni a fejüket a falak mögül, hogy megküzdhessen velük. Még ki 
sem mondta mindezt, íme, a szászok egy mérföldnyire a vártól megtámad- 
ták, és ütközetbe bocsátkozva velük úgy megritkították a fÍrankokat, hogy — 
mint a dalnokok szokták mondani - ugyancsak nagy pokolnak kell annak 
lennie, amelyik ennyi hullát be tud fogadni. A király fivére, Evurhardus"§ 
pedig ekképpen végre megszabadulhatott félelmétől, hogy egyetlen szásszal 
sem találkozik majd - hiszen szemtől szembe láthatta őket -, és szégyenle- 
tesen megfutamodva hordta el az irháját. 


XXIV. Conradus Heinricust ostromolja 


A király tudomást szerezvén fivére kudarcáról, a frankok minden erejét 
összeszedve, Heinricus felkutatására indult. Rá is bukkant a Grona"" nevű 
város erődjében, amelyet megpróbált ostrommal bevenni. Követséget kül- 
dött önkéntes megadást kérve, s a követekkel azt üzente, hogy mindig is 
barátja marad Heinricusnak, nem lesz soha ellensége. A tárgyaláson egy- 
szer csak megjelent a keletről származó Thiatmarus, ez az igen harcedzett, 
ám kétszínű, éles elméjű férfiú, aki vele született ravaszságával a legtöbb 
embert felülmúlta. Odalépett Heinricushoz, és a király követeinek jelenlété- 
ben feltette a kérdést, hol verhet tábort a serege. A herceg, aki már-már en- 
gedett a Íírankoknak, bátorságot merített szavaiból, hallva a seregről — amit 
valódinak vélt. Pedig Thiatmarus csak blöffölt, hiszen mindössze öt ember- 
rel érkezett. Mikor pedig a herceg a légióinak száma felől érdeklődött, azt 
felelte, nagyjából harminc légiót tud kiállítani. Az ekképpen rászedett köve- 
tek visszatértek a királyhoz. Thiatmarus így kerekedett felül ravaszságával 


57 Obermarsberg. 
58 Frankföldi Eberhard herceg (1939). 
59 Grone. 

azokon, akiket Heinricus herceg fegyverrel sem bírt legyőzni. Mert a fÍran- 
kok még pirkadat előtt, táborukat hátrahagyva, egytől egyig hazamenekül- 
tek. 


XXV. Conradus király beszéde halála előtt 


A király ekkor Bajorországba vonult, és ott Arnulfusszal"" csatázott — állí- 
tólag itt megsebesült, majd hazatért. Mikor érezte, hogy hatalmába keríti a 
betegség, emellett korábbi szerencséje is elhagyja, magához hívta fivérét, 
aki éppen látogatóban járt nála, és így szólt hozzá: ,Erzem, öcsém, hogy 
nem sokáig tart már az életem. Isten akaratából így rendeltetett, meg hát 
súlyos betegség is gyötör. Ezért hát gondold végig, mit kell tenned, és ami a 
legfontosabb a szempontodból, gondoskodj a frank birodalomról, és hall- 
gass fivéredre, vagyis énrám. Hatalmas seregeket toborozhatunk és vezet- 
hetünk hadba, vannak váraink, fegyvereink, királyi jelvényeink, vagyis 
mindenünk megvan, amit csak a királyi méltóság megkövetel - az egy sze- 
rencse és vitézség kivételével. A szerencse a legnemesebb erényekkel egye- 
temben Heinricushoz pártolt, az állam sorsa a szászok kezébe került. Vedd 
tehát jelvényeid, a szent lándzsát, f! az aranypáncélt a diszköpennyel, vedd 
az ősi királyok kardját és koronáját, és indulj Heinricushoz, köss vele bé- 
két, hogy örökre szövetségesed legyen. És hogy miért kell a Írank népnek 
veled együtt leborulnia színe előtt? Csak azért, mert ő bizony király és sok- 
sok nép császára lesz." Hallva a tanácsait, fivére könnyek közt válaszolta, 
hogy úgy tesz, amint mondta. Ezután a király elhunyt. Erős és hatalmas 
férfiú volt, otthon és a harctéren egyaránt kiváló, bölcsen nagylelkű és 
mindenféle erénnyel ékes. Szülővárosában, Wilinaburgban?? temették el: 
minden Írank meggyászolta és megkönnyezte őt. 


XXVI. Evurhardus Heinricust teszi királlyá 


Ahogyan a király utasította, Evurhardus el is ment Heinricushoz, szemé- 
lyét és minden javát a kegyelmébe ajánlotta, békét kötött vele, és ekképpen 
kiérdemelte barátságát, amelyet hűen és testvérien haláláig meg is tartott. 
Azután összehíva a Írank sereg vezéreit és nemeseit a Fridislerinek"" neve- 


60 T. (Gonosz) Arnulf (1937) bajor herceg. 

51 A német királyok, ill. német-római császárok koronázási ékszereinek legrégebbi darabja, 
állítólag Krisztus keresztjének egyik szögét tartalmazza. A lándzsát valószínűleg nem 
Konrád adta Henriknek, hanem ez utóbbi később szerezte meg. Ezt az uralomról való 
lemondást (hogy ti. Henrik, egy szász legyen a király) a Liudolfingok által kitalált 
legendának tartják. 

82 Weilburg an der Lahn. Konradot azonban Fuldában temették el. 

63 Fritzlar. 

zett helyen, az egész Írank és szász nép szine előtt királlyá kiáltotta ki He- 
inricust. Mikor a kenetet és a koronát az érsek - aki az idő tájt Hirigerus 
volt - felajánlotta neki, ő nem utasította vissza, de nem is fogadta el. Így 
szólt: ,Beérem azzal, hogy népem vezetői Isten kegyelmének és jámborsá- 
gotoknak köszönhetően királlyá kiáltanak ki és emelnek. Nálunk kiválób- 
bakat illessen azonban a kenet és a korona, ekkora tisztességre nem tart- 
juk magunkat méltónak." A gyűlés résztvevői tetszéssel fogadták beszédét: 
magasba emelt jobbjukkal köszöntve őt, hatalmas üdvrivalgással ismétel- 
gették az új király nevét. 


XXVII. A királlyá emelt Heinricus rövid időn belül rendbe 
szedi a széthullott országot 


Az ekképpen királlyá emelt Heinricus ezután egész kíséretével felkereke- 
dett, hogy harcba induljon Alemannia hercege, Burcharduső5 ellen. Noha 
Burchardus keményen tudott küzdeni, mivel megvolt a magához való esze, 
hamar belátta, hogy a király hadaival nem mérkőzhet meg, így minden vá- 
rával és népével egyetemben megadta magát Heinricusnak. Miután e had- 
járata ilyen sikeresen alakult, Heinricus átvonult Bajorországba, amelyet 
Arnulfus herceg irányított. Hamarosan utol is érte és Reginesburg"" várá- 
ban ostrom alá vette őt. Látva Arnulfus, hogy képtelen ellenállni a király- 
nak, kinyittatta a kapukat és kivonult a király elé, átadva önmagát és 
egész országát Heinricusnak. Heinricus pedig tisztelettel fogadta, és a ki- 
rály barátjának nevezte Arnulfust. A király ezután napról napra egyre na- 
gyobb hatalomra tett szert, és egyre gyarapodott - ereje, tekintélye és hír- 
neve egyre nőtt. Mikor pedig az elődei idején dúló belső és külső háborúk 
következtében mindenfelé zűrzavarba süllyedt országot rendbe szedte, 
megbékítette és egyesítette, hadaival Gallia és Lotaringia királysága ellen 
vonult. 


XXVIII. Hluthowicusról és fiairól?" 


Lotharius ugyanis a Magnus Karolustól származó Hluthowicus császár fia 
volt. Lothariusnak két öccse volt, Carolus és Hluthowicus. Karolusnak 
Aguitánia és a Wascanusok8 földje jutott, és országát nyugat felől a hispá- 


64 Heriger mainzi érsek (913-927). 

65 Burchard sváb herceg (1926). 

66 Regensburg. 

67 Ta ; ágát hő c j És z 
Jámbor Lajos (814-840) országát három részre osztotta: a nyugati részt II. (Kopasz) Károly 
(840-877) kapta meg, a középső rész Lotharé (840-855) lett, a keleti pedig II. (Német) 
Lajosé (840-876). 


68 Gascogne. 

niai Barcillona?? városa, északról a brit tenger, délről az Alpok hegyvonula- 
ta, kelet felől a Masa" folyó határolta. A Masa és a Renus"! közötti rész vi- 
szont Lotharhoz tartozott. Hluthowicus országa pedig a Renustól az illír és 
pannon határig, az Adora"? folyóig és a dán határig terjedt. A testvérek hír- 
hedett csatát vívtak egymással Phontinithnél,"? mielőtt a birodalmat ek- 
képpen felosztották volna. Azután viszont egyikük sem szegte meg az 
egyezséget, amig az örökösödés jogán mindezek a tartományok Karolusra"" 
szálltak, annak a Lothariusnak"? a nagyapjára, akit fentebb említettünk. 


XXIX. Carolusról és Odóról és utódaikról 


Egyszer ezt a Karolust a keleti frankok közül felkereste egy 0do"? nevű, 
bátor és okos ember, és rávette, hogy az uralkodó indítson -— utóbb sikeres- 
nek bizonyuló - háborút a királyságát már régóta zaklató dánok ellen. A 
harcban a dánok közül egyetlen éjjel százezren vesztek oda. Odo ekképpen 
hírnevet és dicsőséget szerzett, és a király kinevezte helyettesének, holott 
felbukkanásakor még csupán egyetlen apród kiséretében járult a király szí- 
ne elé. Karolus később a halálos ágyán Odo lelkére kötötte, hogy ne feledje, 
mivel tartozik neki, és hogy a neki járó kímélettel bánjon fiával is, ha az 
majd megszületik. Ekkor ugyanis még nem született meg fia, a királynő 
azonban már áldott állapotban volt. Mikor aztán atyja halála után a gyer- 
mek megszületett"", Odo ki is nyilvánította, hogy a fiú az örököse mind a 
királyságnak, mind pedig atyja nevének. Arnulfus császár azonban, aki az 
idősebb Karolust kiverte Germaniából, Karolus halála után egész birodal- 
mát magának követelte. Odo fel is ajánlotta neki a koronát, a jogart és a 
többi királyi jelvényt, urának birodalmát azonban Arnulfus császár kegyel- 
méből megtartotta magának. Ezért aztán mind a mai napig folyik a küzde- 
lem Lotharius országáért Karolus családja és Odo utódai, illetve tart a ver- 
sengés Karolus leszármazottai és a keleti frankok között. 


69 Barcelona. 


70 Maas. 

71 Rajna. 

72 Eider vagy Odera. 

73 Fontenoy-nál, 841-ben. 

74 TII. (Kövér) Károly, aki uralma alatt a frank birodalmat rövid időre ismét rgyesítette. 

75 Lothar (954-986) nyugati frank király. Vö. 34. sz. lábjegyzet. 

76 Odo (888-898) nyugati frank király. 

77 Azaz III. (Együgyű) Károly (893-923, 1929), aki azonban nem III. (Kövér) Károly, hanem II. 
(Hebegő) Lajos (877-879) fia volt. 

XXX. Hogyan szerezte meg Heinricus 
Lotaringia országát? 


Ezért indított hadjáratot Heinricus Karolus ellen, több ízben is megfutamit- 
va ellenfele seregét - ráadásul a bátrat a szerencse is segítette. Húga 
ugyanis, akinek apját, Rodbertet"? (Odo fiát) Karolus katonái megölték, 
csellel elfogatta Karolust, és élete végéig börtönbe vettette.7"? Heinricus ki- 
rály pedig tudomást szerezve Karolus sorsáról, szánakozott rajta, és Cso- 
dálkozott, milyen forgandó is általában az emberi szerencse, hiszen Karo- 
lus híresen hithű és vitéz férfi volt. Végül úgy döntött, felhagy a hadakozás- 
sal, reménykedett ugyanis benne, hogy ravaszsággal könnyebben kereke- 
dik felül a lotaringiakon, hiszen állhatatlan és cselszövésekhez szokott, 
harcias és lázadásra hajlamos egy nemzet volt ez. Élt abban az időben egy 
Lotharius családjából való ember, Christianus, aki látva, hogy a királynak 
minden ügye kedvezően alakul, azon gondolkodott, hogyan férkőzhetne a 
legügyesebben a kegyébe. Betegséget szinlelt tehát, és magához hivta Isil- 
berhtust, aki apai örökségképpen a tartományt birtokolta, csellel elfogat- 
ta őt, és őrizet alatt elküldte Heinricusnak. Isilberhtus nemesi származású 
ember, ősi család sarja volt: a király igen szívesen látta udvarában, hiszen 
úgy vélte, hogy pusztán őáltala Lotharius egész országára ráteheti a kezét. 
Később látva, milyen tehetséges, jó családból való, nagy hatalmú és gazdag 
a fiatalember, még inkább a bizalmába fogadta, végül pedig Gerberga nevű 
lányát is hozzáadta, így nem csak barátságával, hanem rokoni szálakkal is 
magához láncolta Isilberhtust, akire Lotharius egész királyságát rábízta. 


XXXI. Heinricus király és Mathilda királyné gyermekeiről 
és családfájukról 


Más gyermekeket is szült azonban neki a híres és nemes, rendkívül okos 
Mathilda királyné.§! Elsőszülöttként a közszeretetnek örvendő Oddót, má- 
sodikként a bátor és tehetséges, apja nevét viselő Heinricust, 32 harmadik- 
nak Brunt, aki érseki és hercegi tisztet egyaránt viselt. (Ezért pedig senki 
meg ne rója, hiszen Szent Sámuelről és sok más főpapról és biráról is ol- 
vashattunk hasonlót.) Szült egy másik leánygyermeket is, aki Hugo herceg 


78 Odónak nem volt fia. I. Róbert (922-923) Odo testvére volt. Viszont Róbert III. (Együgyű) 
Károly ellen lázadt fel. 

79 III. (Együgyű) Károlyt, aki 929-ben halt meg, nem Róbert fia, Nagy Hugó (7956) fogta el, 
hanem Heribert de Vermandois gróf. 

50 Lotaringiai Giselbert (928-939) lotaringiai herceg. I. Ottó testvérét, Gerbergát vette 
leleségül. 

51 Mathilde (1968) I. (Madarász) Henrik második felesége volt. Tőle született I. Ottó. 

52 Henrik (947-955) bajor herceg. 

53 Brun (1965) kölni érsek. 

felesége lett.§$ Ez a királyné asszony? egyébként Thiadricus leánya volt, 
akinek fivérei Widukind, Immed és Reginbern voltak. Arról a Reginbernről 
van itt szó, aki a Szászországot többször is fosztogató dánok ellen harcolt, 
és le is győzte őket, mind a mai napig megszabadítva ekképp hazáját betö- 
réseiktől. Mindezek annak a nagy Widukind hercegnek?€ a leszármazottai 
voltak, aki majd harminc éven át viselt eredményes háborút Magnus Karo- 
lus ellen. 


XXXII. A magyarokról és elfogásukról, s arról, hogy 
erősítették meg velük kilenc évre a békét 


Alighogy azonban a belső harcok véget értek, a magyarok ismét végigpusz- 
tították egész Szászországot, várakat és városokat perzseltek föl, és akkora 
mészárlást vittek végbe mindenütt, ho ogy teljes elnéptelenedés fenyegetett 
immár.§7 A király pedig ekkor Werlaon"" várában tartózkodott. Hiszen nem 
bízott benne, hogy még gyakorlatlan és nyilt ütközetben járatlan serege ily 
ádáz nép ellenében felvehetné a küzdelmet. Jobbnak látjuk nem taglalni, 
milyen hatalmas pusztítást vittek végbe a magyarok abban az időben, és 
mennyi kolostort gyújtottak fel, nehogy szenvedéseinket akár csak szóban 
is felidézzük. Történt azonban, hogy az egyik magyar vezért elfogták és 
megkötözve a király elé hurcolták. A magyarok annyira becsülték ezt a ve- 
zérüket, hogy váltságdíjul töménytelen aranyat és ezüstöt ajánlottak érte. A 
király azonban visszautasította az aranyat, inkább békét követelt cserébe, 
amit végül el is ért, így hát a foglyot egyéb ajándékok kiséretében vissza- 
szolgáltatva, kilenc évre sikerült is megszilárdítania a békét. 


XXXIII. Dionysius vértanú kezéről 


Mikor a király átkelt a Renuson, hogy uralmát a lotaringiaikra is kiterjesz- 
sze, elébe ment Karolus?? követe, és alázatos szavakkal üdvözölve őt, a kö- 
vetkezőképpen szólt hozzá: ,Az én uram, Karolus, akit egykor királyi hata- 
lommal ruháztak föl, majd megfosztottak tőle, engem küldött hozzád, hogy 
közöljem veled: neki, akit ellenségek vesznek körül, semmi sem okozna na- 
gyobb örömöt és nagyobb gyönyörűséget, mint hogy a te nagyszerű sikere- 
id dicsőségéről hallhasson valamit, és erényeid hírével vigasztalódhassék. 


84 Hadwig Nagy Hugó felesége lett. 
85 Ti. Mathilde. 

Hűsége jeleként pedig ezt küldi neked." Ekkor ruhája öbléből elővette a 
szentséges Dionysius mártír" aranyba és ékkövekbe foglalt kezét. , Ezt" — 
mondta - ,vedd örök szövetsége és alattvalói szeretete zálogaképpen. A Gal- 
liát lakó írankok egyetlen vigaszának e testrészét szerette volna néked ekkép- 
pen fölajánlani. Azért egyetlen vigaszáét, mert a szentséges Vitus vértanű — 
nekünk nyomorúságot, nektek viszont örök békét hozva e cselekedetével — 
már régebben Szászországba költözött tőlünk.?! De mióta átadtuk testét nek- 
tek, nem szűnnek nálunk a belső és külső háborúk, hisz egyazon évben a 
dánok és a normannok is földünkre támadtak." A király pedig a szent aján- 
dékot a legmélyebb hálálkodással fogadva letérdelt a szent maradványai 
előtt, és csókokkal borítva, a legnagyobb tisztelettel övezte őket. 


XXXIV. Szent Vitus vértanúról 


Az a híres vértanú, akiről Karolus követe beszélt Licia?? tartományban, ne- 
mes, ám pogány családban született. Atyja bemutatta a provincia helytar- 
tójának, Valerianusnak, aki ekkor bálványtiszteletre akarta kényszeríteni 
őt. Közben elvesztette a kezét, inádságának hatására azonban visszanyer- 
te. A karját ugyanis a pribékek leégették, ám a vértanú érdemeinek kö- 
szönhetően sebei begyógyultak. Atyja pedig látva, hogy csak nevet a kinzá- 
sokon, hazavitte, és egy mindenféle gyönyörűségekkel zsűfolt szobába csu- 
katta. Hylas - így hívták az apját — később bizonyos titokzatos jelenéseknek 
lett a tanúja, és látványukba belevakult. Ekkor kényszerből elfordult ugyan 
a bálványimádástól, és Krisztus hitét kezdte vallani, mikor azonban fia, Vi- 
tus érdemeinek jutalmaképpen visszanyerte látását, megtagadta Krisztust, 
és halálra kereste fiát. Egy angyal figyelmeztetésére azonban idős nevelője, 
Modestus fogta a fiút, a tengerre szállt, és a Siler9? nevű folyóhoz menekült 
vele. Itt a szökevények egy fa alá telepedtek, egész nap imádkoztak, min- 
dennapi betevőjükről pedig sasok gondoskodtak. A népek köréjük gyűltek, 
a fiú pedig Krisztust prédikálta, sokakat megtérített, és számos emberrel 
vétette föl a keresztséget. Később - Diocletianus császár hívására — Vitus 
Rómába utazott, ahol imádságával kiűzte a démont a császár fiából. Mégis 
arra kényszerítették, hogy az isteneket tömjénezze. Mikor aztán önérzetes 
választ adott az uralkodónak, vadállatok elé vetették, de nem esett baja. 
Ekkor fortyogó kemencébe dobták, de egy angyal eloltotta a lángokat, így 
innét is sértetlenül menekült. Súlyos bilincsbe verték hát, és tömlöcbe ve- 
tették, ám a börtönben is az Úr és az angyalok serege látogatta. Végül az- 
után - Modestusszal és egy Crescentia nevű nemes asszonnyal együtt - a 
catasta?! nevű kinzóeszközzel végezték ki. Mikor már minden csontját ízzé- 


90 Párizsi Szent Dénes (3. sz.) vértanú, Párizs első érseke volt. 

91 Szent Vitus (1304 k.) vértanú csontjait 836-ban vitték Corvey-be. 

2 Edda 

Szélé. 

94 Vaságy vagy rostély, amely alá tüzet raktak, és erre fektették a vértanúkat. 

porrá törték, Krisztus végre megkönyörült rajta. Villámok kezdtek ugyanis 
körötte csapkodni, rettenetes mennydörgés hallatszott, amelynek hatására 
hóhérai rémülten elmenekültek. Vitus pedig hirtelen megint azon a helyen 
termett, ahol korábban imáiba merülhetett, mert Isten angyala - társaival 
együtt -— visszavitte őt oda. Itt aztán a mártírok, utolsó imájukat elrebegve, 
lelküket a mennynek adták. Testüket egy derék asszony, Florentia temette 
el azon a helyen, amelyet Marianusnak"" neveznek. Vitus utolsó imáját Ke- 
gyelmed számára lejegyeztem, hogy segítségével az iránta való szeretet 
lángra gyúlhasson benned, és ezzel az izzó szeretettel örök védelmét kiérde- 
melhesd. Így szólt tehát Vitus vértanú: , Uram, Jézus Krisztus, az élő Isten- 
nek fia, teljesítsd szívük óhaját, szabadítsd meg e világ minden kötelékétől, 
és vezesd a dicsőségedre azokat, akik miattam dicsőítenek Téged, és az én 
vértanúi szenvedésem láttán vágynak az üdvösségre." Szavára isteni ígéret 
felelt, amely szerint minden kérése meghallgattatik és teljesíttetik. Sok idő 
múltán azután egy bizonyos Fulradus9?? Rómában járt, és itt a nemes már- 
tír cselekedeteiről olvasván megjelölte sírja helyét. Mikor pedig hazatért, 
magához vette a szent maradványokat, és Parisius"7" környékén helyezte 
őket nyugalomra. Innét Hluthowicus császár uralkodása idején Szászor- 
szágba kerültek, és — amint azt Karolus követe is említette — a frankok ügye 
ettől kezdve alakult rosszul, a szászoké viszont jól, akiknek birodalma vé- 
gül olyannyira kiterjedt, hogy már szinte terhes neki önnön nagysága, aho- 
gyan azt közszeretetnek örvendő és az egész világon uralkodó atyád esetében 
is tapasztalhatjuk, akinek felséges hatalmával nemcsak Germánia, Itália és 
Gallia, hanem szinte a teljes Európa sem képes dacolni. Tiszteld tehát e je- 
lentős patrónust, akinek jöttére Szászország szolgából szabaddá és népek 
adófizetőjéből úrnőjévé lett. Jóllehet Istennek ily jelentős és fontos barátja 
a Te" kegyelmedre nincs ráutalva, ám nekünk, az ő szolgáinak, igenis 
szükségünk van a Te támogatásodra. Ezért hát avégett, hogy ő a mennyei 
császárnál szószólód lehessen, mi téged tekintünk szószólónknak a földi 
uralkodónál, vagyis atyádnál és fivérednél. 


XXXV. Hogyan szerzett kilenc esztendőre Heinricus király 
békét 


Meghaladja képességünket annak elbeszélése - noha elhallgatni semmi- 
képpen nem lenne illő -, hogy Heinricus király, kilenc esztendőre békét 
kötvén a magyarokkal, mily bölcsességgel őrködött hazája védelmén és a 
barbár népek távoltartásán. Mindenekelőtt parasztkatonáiból kiválasztotta 
minden kilencediket, és várakba telepítette őket, hogy a többi nyolc bajtárs 
számára ott lakást építsen, és hogy minden termés egyharmadát beszedje 


95 Nem egyértelműen azonosítható hely. 
96 Fulrad (1784) Saint Denis-i apát. 

7 Párizs. 
98 Azaz Mathilde. 

és megőrizze. A többi nyolcnak pedig vetnie, aratnia kellett, és be kellett ta- 
karítania a termést a kilencedik számára, és a saját lakhelyén megőriznie. 
Rendelete szerint a tanácskozásokat, továbbá minden gyűlést és ünnepsé- 
get a várakban kellett megtartani, amelyeknek kiépítésén éjjel-nappal fára- 
doztak, hogy még békeidőben elsajátítsák mindazt, amit majd szükség ese- 
tén az ellenséggel szemben tenniük kell. A várakon kívül ugyanis nem volt 
semmilyen erődítmény az országban, és ami volt, az is hitvány. Mikor már 
a polgárok hozzászoktak e törvényekhez és az új rendhez, a király váratla- 
nul rárontott a hevell"? nevű szlávokra, és miután több csatában is meg- 
verte őket, az igen kemény télidőben a jégen verve föl táborát, faggyal, fegy- 
verrel és folytonos éheztetéssel bevette Brennaburg!99 várát. Miután a vár 
által az egész tartományt ellenőrzése alá vonta, Dalamantia felé fordította 
seregét (a dalamancok ellen már egykor atyja megbízásából is hadakoznia 
kellett), és ostromot indítva Gana!"! vára ellen, a huszadik napon győze- 
delmeskedett. A várban szerzett zsákmányt katonáinak adta, a férfikorúa- 
kat mind megölette, a gyermekeket és a nőket pedig szolgaságba vettette. 
Ezután egész seregével Pragának, a csehek várának vette az útját, ahol a 
város királya!92 megadta magát neki. Erről a királyról csodálatos dolgokat 
mesélnek, ám mivel nem hiszünk e históriákban, helyesebbnek véltük, ha 
nem beszélünk róluk. A király egyébként Bolizlavus!99 fivére volt, aki, 
amig csak élt, hűséges és hasznos híve maradt a császárnak. A király tehát 
a cseheket adófizetőivé téve, visszatért Szászországba. 


XXXVI. Hogyan győzték le a redariakat? 


Miután a szomszédos népeket, az obodritokat, a vilceket, a hevelleket, a 
dalamancokat, a cseheket és a redariakat!9$ a király már mind adófizetői- 
vé tette, és békét teremtett, a redariak hűtleneknek bizonyultak, és hatal- 
mas sereget gyűjtve rátámadtak a Wallislevu!95 nevű várra, bevették, elfog- 
ták, és lemészárolták minden lakosát, tudniillik töméntelen sokaságuknak 
köszönhetően voltak képesek erre. Ennek hatására minden barbár nép fel- 
kelt, és ismét lázadozni merészelt. Fenyegetésükre válaszul hadat állítottak 
Bernhardus vezetésével, aki egyébként is a redariak tartományának hely- 
tartója volt. A legátus!98 mellé társként pedig Thiatmarust nevezték ki az- 
zal a megbízatással, hogy Lunkini!97 várát vegyék ostrom alá. Az ostrom 
ötödik napján őrszemek érkeztek, akik azt hozták hírül, hogy nem messze 


99 Szláv néptörzs volt a Havel középső folyásánál. 
100 Brandenburg an der Havel. A várat 928/929 telén foglalta el Henrik. 
101 Jahna. 
102 Szent Vencel (921-929, 1935) fejedelem. 
103 J. Boleszláv (935-967/972) fejedelem. 
104 Szláv törzsek. 
105 Walsleben. 
106 A szó Widukindnál egy őrgrófság birtokosa értelemben szerepel. 
107 Lenzen. A lenzeni csata 929-ben zajlott le. 

egy barbár sereg közeleg, és még aznap éjjel meg akarja rohanni a tábort. 
Mivel többen is ugyanezt állították, a katonák hitelt adtak az egybecsengő 
szavaknak. A legátus sátra körül egybegyűltek a katonák és még ugyanab- 
ban az órában a társvezér indítványára úgy határoztak, hogy egész éjjel vir- 
rasztanak, nehogy a barbárok a táborukba törhessenek. Miután azonban a 
gyűlés feloszlott, a táborban váltakozva kerekedett felül a szorongás és a 
harci kedv - egyesek tartottak a harctól, mások viszont alig várták -, és a 
harcosok közül ki-ki vitézségének foka szerint reménykedett vagy éppen 
rettegett. Időközben bealkonyodott. Éjjel a szokásosnál is mélyebb sötétség 
uralkodott, ráadásul Isten akaratából hatalmas zivatar is dühöngött, ami 
megakadályozta a barbárokat gonosz tervük kivitelezésében. A szászok a 
parancsnak megfelelően egész éjjel fegyverben virrasztottak, és mihelyt 
megvirradt, megáldozva, adott jelre, előbb vezéreiknek aztán egymásnak 
tettek eskü alatt ígéretet, hogy helytállnak a mostani harcban. Mikor a nap 
felkelt — az esőt ugyanis ragyogóan fényes reggel követte -, a sereg, hadijel- 
vényeit a magasba emelve kivonult a táborból. A legátus az első vonalban 
rontott a barbárokra, ám mivel a számtalan ellenség ellenében kis csapa- 
tukkal nem mehetett sokra, visszavonult a fősereghez, ahol elmondta, hogy 
a barbároknak nincs túl sok lovasuk, viszont tengernyi a gyalogosuk. Az 
éjszaka tomboló zivatarban azonban ők is úgy kimerültek, hogy lovasaik 
alig bírták csatába hajtani őket. Mikor aztán reggel a barbárok nedves öltö- 
zékére sütött a nap, egészen az égig gőzölgött a pára, ami Istenbe vetett re- 
ménnyel és bizalommal töltötte el a szász sereget: Isten orcájának fénye és 
békéje ragyogta be őket. Az adott jelre és a legátus buzdítására tehát hatal- 
mas csatakiáltással rontottak az ellenségre. Mivel a túlságos zsúfoltságban 
nehezen nyílt útjuk az ellenség közepett, jobbjukban és baljukban is kivont 
karddal kaszabolták mindazt, akit nem bajtársuknak gondoltak. Mikor az- 
tán a harc már tetőfokára hágott, és sokan estek el mindkét részről, ám a 
barbárok sorai még mindig nem bomlottak föl, a legátus utasította vezér- 
társát, hogy segítse ki a harcoló légiókat. Az pedig egy tiszt vezetésével, öt- 
ven fegyveressel oldalba támadtatta az ellenséget, és ekképpen megzavarta 
csatarendjét. Ettől kezdve azután egész nap hullott és futott az ellenség. 
Mikor pedig már széltében öldösték őket a mezőn, a szomszédos várban 
akartak menedéket keresni. A vezértárs azonban elébük került, ezért aztán 
a közeli tengernek futottak, így esett, hogy egész óriási seregük vagy kard 
által veszett oda, vagy pedig a tengerbe fulladt. A gyalogságból senki nem 
maradt életben, a lovasságból is csak egy-kettő, a háború tehát valamennyi 
ellenség vesztével végződött. A győzelem hatására hatalmas örömujjongás 
tört ki a szászok közt, mindenki a vezéreket éltette, a katonák pedig egy- 
mást magasztalták, még a gyáváknak is kijutott a jó szóból, már ahogy az 
a siker esetében szokás. Másnap hajnalban pedig az említett vár felé indul- 
tak, a várbeliek azonban letették előttük a fegyvert, csak kegyelmet kértek 
cserébe, amit meg is kaptak. Fegyvertelenül kellett elhagyniuk a várat, a 
barbárok királyának szolganépe és egész vagyona pedig, feleségeivel, gyer- 
mekeivel és minden holmijával együtt zsákmányul esett. E csatában a mie- 
ink közül a két Liutharius!98 és sok más nemesember is elesett. A király a 


108 Lothar von Walbeck és Lothar von Stade grófok. 

legátust vezértársával és más tisztjeivel együtt — miután hazatértek Szász- 
országba -— nagy tisztelettel fogadta és igencsak magasztalta, hiszen kicsiny 
seregükkel - isteni segedelemmel — nagyszerű győzelmet arattak. Egyesek 
szerint ugyanis a barbárok közül kétszázezren vesztek oda. Másnap az 
összes hadifoglyot, mint arra számíthattak is, kivégezték. 


XXXVII. A királyfi menyegzőjéről 


A frissen aratott győzelem fölötti örömöt még a királyi menyegző is növelte, 
amelyre ugyanekkor nagyszerű külsőségek közt került sor. A király ugyan- 
is fiához, Oddóhoz adta Ethmund Hot angol király leányát, Adalstan!!" hű- 
gát, aki később Liudulfust, !!! ezt a nagy és méltán közszeretetnek örvendő 
fiút, illetve a Liudgarda nevű lánygyermeket szülte neki. Liudgarda Cuon- 
radus frank herceghez ment utóbb feleségül. 


XXXVIII. A király beszédéről és arról, hogyan győzte le a 
magyarokat nyilt harcban 


A király pedig, mikor már lovasság elleni harcban is kipróbálta seregét, Ősi 
ellenségei, azaz a magyarok ellen indított hadjáratot.!!" Összehívta ekkor 
egész népét, és a következő szónoklatot tartotta nekik: , Azt, hogy egykor 
minden ízében omladozó birodalmatok milyen veszedelemtől szabadult 
meg nemrégiben, ti magatok tudjátok a legjobban, hiszen eléggé belefárad- 
tatok, belefásultatok már a belső és külső háborúkba. Most azonban, hála 
Isten magasságos irgalmának, a mi fáradozásunknak és a ti vitézségetek- 
nek, sikerült békét és rendet teremtenünk az országban, sőt a barbárokat 
is legyőztük, és rabságba vetettük. Ám elkerülhetetlen feladatunk még, 
hogy közös ellenségünkkel, az avarokkal is hasonlóképpen leszámoljunk. 
Mindeddig ugyanis titeket és gyermekeiteket kellett megsarcolnom, hogy az 
avarok kincstárát megtölthessem, most pedig már a templomokat és a pap- 
ságot vagyok kénytelen megadóztatni, hiszen mezítelen testünkön kívül 
immár egyéb vagyonunk nem maradt. Gondoljátok meg tehát magatok, és 
döntsétek el, mi a teendőnk. Vajon az Isten tiszteletére szánt kincseket ve- 
gyem el azért, hogy Isten ellenségeinek adjam váltságdíjul? Vagy inkább Is- 
tenünk tiszteletére fordítsam-e ezt a pénzt, hogy az váltson meg bennün- 


109 Editha (1946) I. (Idősebb) Edward (899-924) angol király lánya volt. A Widukind által 
említett I. Edmund (939-946) angol király Editha féltestvére volt. 

110 thelstan (925-939) angol király. 

"1 Liudolf (1957). 

112 Liutgard (1953) Vörös Konrád (1955) lotaringiai herceghez ment feleségül. 

113 932-ben. 

ket, akit valóban teremtőnkként és megváltónkként tisztelünk?" — Ezt hall- 
va a nép eget zengető rivalgásban tört ki, azt kiáltozva, hogy mindenképp 
az egyedül élő és igaz Istentől való megváltásra vágyik, mert egyedül Ő 
egyenes és igaz minden útjában és szent minden cselekedetében. Ezután a 
nép fölajánlotta szolgálatát a királynak a legkegyetlenebb törzs ellen, és 
jobbját az égnek emelve erősítette meg esküjét. Miután pedig a király ek- 
képpen népével ilyen megállapodást kötött, feloszlatta a gyűlést. Mikor ké- 
sőbb a magyar követek a szokásos adók végett fölkeresték a királyt, Heinri- 
cus nem állt velük szóba, így aztán üres kézzel kellett hazatérniük. Az ava- 
rok, értesülve az eseményekről, nem késlekedtek, hanem hatalmas ellensé- 
ges sereggel igyekeztek minél előbb betörni Szászországba. 114 Dalamantián 
áthaladva, régi barátaiktól kérték a szokott támogatást. Mivel azonban a 
dalamancok tudták, hogy Szászország ellen vonulnak, és hogy a szászok 
fölkészültek az ellenük vívandó harcra, adóképpen egy hízott kutyát vetet- 
tek elébük. Mivel pedig a háborúba vonuló avarok nem értek rá megtorolni 
a sértést, sokáig követte őket korábbi barátaik gúnyos nevetése. Amilyen 
sebesen tehát csak tudtak, betörtek Türingiába, és az egész országot irgal- 
matlanul végigpusztították. Atérve Türingián, megosztották seregüket: az 
egyik seregrész nyugat felé vonult, mert nyugatról és délről egyszerre akar- 
tak betörni Szászországba. A szászok azonban, összefogva a türingekkel, 
csatába bocsátkoztak velük, vezéreiket megölték, a nyugati sereg többi 
harcosát pedig szerteszét szórták az egész tartományban. Akadtak köztük, 
akik éhen haltak, mások megfagytak, megint mások lekaszabolva vagy fog- 
ságba esve — amint meg is érdemelték — nyomorúságos véget értek. A kele- 
ten maradt [magyar] sereg azonban megneszelte, hogy a király húga, aki a 
türing Widóhoz ment feleségül! 5. ez a húg ugyanis egy ágyastól született 
-, éppen az egyik szomszédos várban tartózkodik, és hogy nagy rakás ara- 
nya meg ezüstje van. Ezért aztán olyan heves ostromba kezdtek, hogy ha 
az éjszaka véget nem vet a küzdelemnek, be is vették volna a várat. Még az- 
nap éjjel hírt kaptak azonban társaik sorsáról, és arról is, hogy a király 
erős sereggel közeledik feléjük - a király ugyanis a Riade nevű hely közelé- 
ben vert tábort. Rémületükben azonnal tábort bontottak, és szokásuk sze- 
rint hatalmas tüzeket rakva, füstjelekkel egybegyűjtötték szerteportyázó 
csapataikat. A király pedig másnap kivonult a hadseregével és arra buzdí- 
totta katonáit, hogy vessék reményüket Isten kegyelmébe, és bízvást bízza- 
nak benne, hogy az isteni segedelem, amint korábbi csatáikban, ezúttal 
sem marad el. Mindannyiuk közös ellenségei a magyarok: ezúttal tehát 
egyedül hazájuk és szeretteik védelmére gondoljanak. Ha pedig férfiasan 
küzdve helytállnak, meglátják, az ellenség hamar megfutamodik majd! A 
bátor szavaktól föllelkesült katonák az első, középső és utolsó sorok közt 
lovagló császár közelében , angyalt" láttak (így hívták ugyanis az angyalt 
ábrázoló fő-hadijelvényt), ami nagy bizalommal, és állhatatossággal töltötte 
el szívüket. A király pedig arra számított - és terve be is vált -, hogy ha az 
ellenség páncéloscsapatba ütközik, azonnal megfutamodik. A páncélzattal 
gyöngén fölszerelt türing légiót küldte ki tehát csalétekként, hogy az ellen- 


"3 933-ban, 

séget a fősereg elé csalják. Így is tettek, és a magyarok, mihelyt megpillan- 
tották a páncélossereget, valóban úgy megfutamodtak, hogy nyolc mérföl- 
dön belül alig valaki esett el vagy került fogságba közülük. A szászok pedig 
behatoltak a magyar táborba, és minden foglyot kiszabadítottak.!!6€ 


XXXIX. Hogyan tért haza győztesként és milyen volt a jelleme? 


A király pedig győzedelmesen hazatérve, illendő módon hálát adva az Úr- 
nak az isteni kegyelem által engedélyezett, ellenségei fölött aratott győzele- 
mért, azt az adót, amelyet addig az ellenségnek szokott volt adni, szent cé- 
lokra és a szegények gondozására fordíttatta. Ezután a sereg a haza atyjá- 
nak, a legfőbb hadúrnak és imperátornak nevezte őt:!!" vitézségének és 
hatalmának híre pedig széltében-hosszában, minden országban és udvar- 
ban elterjedt. Ettől fogva sorra keresték föl a külországok előkelőségei, 
hogy személyének fényében sütkérezzenek - mind e bizonyítottan nagysze- 
rű és kiváló férfiú kegyét keresték. Közöttük volt Hiriberhtus,!!f Hugo!!9 
veje is — akinek a mindenfajta jog és szokás ellenére királlyá emelt Rothul- 
fusszal!29 támadt konfliktusa — és aki azért könyörgött, hogy a király vé- 
delmezze meg őt ura ellenében. Márpedig Heinricus olyan király volt, aki 
sosem tagadta meg a segítséget barátaitól. Galliába sietett hát, mint király 
beszélt a királlyal, majd dolga végeztével visszatért Szászországba. Mivel 
pedig mindig is nemzete felemelkedésén fáradozott, egész Szászországban 
alig vagy egyáltalán nem akadt olyan nemes ember, akit valamilyen értékes 
adománnyal, tisztséggel vagy hivatallal ne gyarapított volna. Minthogy 
nagy esze és bölcsessége derék termettel is párosult, a királyi méltóság 
minden kellékét magáénak mondhatta. A lovagi tornákon is olymértékben 
fölülmúlt mindenkit, hogy ellenfelei rettegtek szembeszállni vele. A vadá- 
szatban is úgy vitézkedett, hogy egyszerre negyven vagy még több vadat te- 
rített le. S bár a lakomákon meglehetősen vígan mulatozott, mégsem vétett 
soha a királyi illem ellen. Katonái pedig úgy tisztelték és rettegték is egy- 
ben, hogy vele szemben még mulatozás közben sem ragadtatták magukat 
soha semmi szabadosságra. 


116 A merseburgi csata 933. március 15-én volt. A csata helyszíne nem határozható meg 
pontosan. 

117 Erről részletesebben I. az Előszót. 

118 Heribert de Vermandois grőf. 

119 Nagy Hugó. 

120 Burgundi Rudolf nyugati frank király (923-936). 

XL. Hogyan győzte le a dánokat 


Mikor már minden környező népet hatalma alá vetett, a frízeket kalózhajó- 
ikkal meg-megrohanó dánokat is megtámadta és legyőzte, adófizetőivé téve 
őket, Chnuba!2! nevű királyukkal pedig felvétette a keresztséget. Mikor pe- 
dig minden környező népet megregulázott már, úgy döntött, Rómába indul 
- csakhogy betegség támadta meg, és ezért útját elhalasztotta. 


XLI. Hogyan esett betegségbe, hogyan halt meg és hol 
temették el 


Mikor érezte, hogy a betegség úrrá lesz rajta, egybehívta egész népét és fiát, 
Oddót jelölte királynak. Többi gyermeke közt is szétosztotta birtokait és va- 
gyonát, magát Oddót azonban, aki közülük a legjobb és legnagyobb volt, fi- 
vérei fölébe helyezte, és az egész Írank birodalom vezetésével bízta meg. Ek- 
képpen megírva törvényes végrendeletét és minden ügyét megfelelően el- 
rendezve hunyt el a legfőbb úr, Európa legnagyobb királya, aki valamennyi 
testi és lelki erényben felülmúlta kortársait. Olyan utódot hagyott azonban 
maga után, aki még nála is nagyobb lett, és fiára hatalmas és kiterjedt bi- 
rodalmat örökített - amelyet ő nem atyáitól örökölt, hanem maga szerzett 
és egyedül Istennek köszönhetett. Uralkodásának időtartama tizenhat, !22 
eletéé pedig nagyjából hatvan esztendő volt. Holttestét fiai a guidling - 
burgnak!2§ nevezett városba vitték, és az itteni Szent Péter-bazilikában!128 
temették el az oltár elé a legtöbb nemzet gyásza és könnyhullatása köze- 
pett. 


Vége az első könyvnek 


121 Chnuba Jylland délkeleti részén uralkodó kiskirály volt. 
122 Valójában 17 évig uralkodott. 

125 guedlinburg. 

124 Henrik sírja a Szent Servatius-templomban található. 

I. Ottó győzelme Berengár király felett 
(Manuscriptum Mediolanense, 1200 körül) 


I. Ottó sírja a magdeburgi dómban 


Kezdődik a szász történet második könyve 


Mathilda Úrnőnek, a császár leányának 
Kezdődik a második könyv bevezetője 


Midőn e hatalmas mű megírásába vagy legalábbis átdolgozásába fognék - 
hiszen munkám nagyrészt készen áll már -, Kegyelmedet tekintem gyámo- 
lomnak, kit Európa-szerte úrnőjének tart mindenki -— bár való igaz, atyád 
hatalma immár Afrikára és Ázsiára is kiterjed. Igen remélem ugyanis, hogy 
azt, ami munkámban kevésbé tűnik ildomosnak, Kegyelmed áldott szelid- 
ségével elnézi nekem, hiszen könyvemet továbbra is ugyanazzal az oda- 
adással ajánlom Neked, mint amellyel egykor írását megkezdtem. 


A bevezető vége 

A lech-mezei csata ábrázolása egy 15. századi kéziratban 

Kezdődik a második könyv 


I. Az aguasgranumi"" palotánál tartott népgyűlésről, 
az új király megválasztásáról és fölkenéséről 


Miután tehát a haza atyja, a hatalmas és kiváló Heinricus elhunyt, az 
egész frank és szász nemzet az atyja által már korábban királynak jelölt 
Oddót, Heinricus fiát választotta uralkodójává. A királyválasztó né épgyűlés 
helyét az aguasgranumi palota mellett jelölték ki. Ez a hely Julus!-? köze- 
lében található, amelyet alapítójáról, Julius Caesarról neveztek el. Mivel te- 
hát ide hirdették meg a gyűlést, a hercegek, a tartományok urai az egyéb 
főtisztekkel együtt mind össze is sereglettek a Magnus Karolus bazilikájá- 
hoz épült gyűlésteremben. Az ide épített trónra ültették az új uralkodót, 
hódoltak előtte, és felajánlották neki hűségüket, illetve azt, hogy minden 
ellenségével szemben segítségére lesznek, majd szokásaiknak megfelelően 
királlyá emelték. !27 Míg a hercegek és az egyéb tisztségviselők ezzel foglala- 
toskodtak, az érsek a teljes papi rend és az egész nép kíséretében a bazili- 
kában várta az új király megjelenését. Mikor pedig a király megjelent, az 
érsek szembeállott vele, baljával megérintette a király jobbját, majd saját 
jobbjában pásztorbotot tartva, fehér karingbe öltözve, stólával és miseruhá- 
val felövezve egészen az oltár közepéhez vonult, és ott megállt. Ekkor az őt 
körülvevő nép felé fordult - mert alul és felül egyaránt karéj alakú karzatok 
övezték a bazilika belsejét, hogy az egész nép jól láthasson mindent - és így 
szólt: ,Íme, elétek vezetem Isten választottját, és a világbíró Heinricus által 
kijelöltet, Oddót, akit most a hercegek egyöntetűen királlyá választottak. 
Ha tetszik nektek ez a választás, jobbotokat fölemelve jelezzétek." Erre az 
egész nép magasba emelte jobbját, és nagy ujjongással kívánt szerencsét új 
vezérének. Ezután az érsek a királlyal, aki Írank szokás szerint szűk tuni- 
kát viselt, az oltár elé lépett, amelyen a királyi jelvények hevertek - a kard 
a vállszíjjal, a köpeny az ingvállal, a bot a jogarral, továbbá a korona. Az 
akkori érseket Hildiberhtusnak!?€ hívták, frank származású volt, hivatásá- 
ra nézvést pedig szerzetes, aki Fulda monostorában nevelkedett, és ott jár- 
ta ki iskoláit is. Méltán nyerte el a fuldai kolostor apátjának tisztét, sőt 
utóbb méltán emelkedett a mogontiai érsek hivatalának magasságába is. 
Hihetetlenül szent ember volt ez a Hildiberhtus, aki természet adta böl- 
csessége mellett a tudományokban is meglehetős hírre tett szert. Azt beszé- 
lik, egyéb kegyelmi ajándékok mellett jóstehetséget is kapott az Úrtól. Mi- 
kor pedig a püspökök közt vita alakult ki a király felszentelésének ügyé- 
ben, nevezetesen a trieri és a kölni püspök között - amaz arra hivatkozott, 


125 Aachen. 

126 Jülich. Az etimológia természetesen nem helytálló, itt az a törekvés figyelhető meg, hogy a 
szerző az Ottók királyságát a Római Birodalommal hozza összefüggésbe. 

127 Ottó királlyá koronázására 936. augusztus 7-én került sor. 

128 Hildebert mainzi érsek ( 927-937). 

hogy az övé régebbi egyházközség, hisz állítólag még Péter apostol alapítot- 
ta, emez meg arra, hogy a koronázás helye az ő egyházmegyéjéhez tartozik, 
így ki-ki magának követelte a király felkenésének kiváltságát -, végül is 
mindketten Hildiberhtusnak engedték át a feladatot, mert mind tisztában 
voltak értékeivel. Hildiberhtus tehát az oltárhoz lépett, leemelte róla a kar- 
dot és a kardövet, a király felé fordult, és így szólt: , Vedd ezt a kardot, hogy 
Krisztus minden ellenségét, a barbárokat és a rossz keresztényeket, a ne- 
ked adományozott szent hatalommal, az egész frank birodalom teljes erejé- 
vel, valamennyi keresztény békéjének teljes megszilárdítása végett messze 
űzd vele." Majd felemelte az ingvállat és a köpenyt, és fölruházta velük a ki- 
rályt. , Ennek a köpenynek földig érő csücskei emlékeztessenek, miféle hit 
lángja ég benned, és hogy a béke megtartásában a végsőkig ki kell tarta- 
nod." Végül véve a jogart és a botot így szólt: ,E jelvények emlékeztessenek 
rá, hogy alattvalóiddal atyailag bánj, Isten szolgáinak, az özvegyeknek és a 
kisdedeknek könyörületesen nyújts segédkezet, és fejedről az irgalom olaja 
sose hiányozzék, hogy mind a jelenben, mind pedig a jövőben is örök juta- 
lomban legyen részed." Ezután Hildiberhtus és Wichíridus érsekek!2? ma- 
guk szent olajjal hintették, és aranykoronával koronázták meg a királyt, 
majd miután a szabályos szertartásokat mind elvégezték, a trónhoz vezet- 
ték, amelyhez lépcsőkön hágott föl, és amelyet úgy illesztettek két különö- 
sen gyönyörű márványoszlop közé, hogy innét a király mindent láthasson, 
és őt is mindenki szemügyre vehesse. 


II. A királyi szolgálattevőkről és vezetőikről 


Miután tehát elhangzott Isten dicsőítése és véget ért az ünnepélyes szertar- 
tás, a király levonult a palotához, és itt a királyhoz illőn felékesített már- 
ványasztalhoz lépett, ahol a püspökökkel és egész népével együtt helyet 
foglalt. A hercegek pedig szolgáltak neki. Lotaringia hercege, Isilberhtus, 
akinek fennhatósá a alá a koronázás helye tartozott, mindenről gondosko- 
dott, Evurhardus!99 a főasztalnoki tisztet látta el, a frank Herimannus a 
pohárnokokat, Arnulfus!8! a lovagrendet, illetve a tábor kiválasztását és 
beosztását felügyelte. Sigifridus 13 2 pedig, a szászok legkiválóbbika, a király 
után a második, aki egykor a király veje is volt, az idő tájt meg rokonsági 
kötelékben állt vele, az ünnepségek idején Szászországot irányította, ne- 
hogy az ellenség váratlanul az országra törhessen, és közben az ifjabb He- 
inricust is -— nevelés céljából -— magánál tartotta. A király végül - miután a 
hercegek mindegyikét a királynak tett szolgálatai fejében illően megjutal- 
mazta - nagy jókedvben bocsátotta el a vendégsereget. 


129 Wigfried kölni érsek (924-953). 

130 Frankföldi Eberhard. 

151 I. (Gonosz) Arnulf. 

152 Sjegfried merseburgi gróf (1937). Ottó azért bízta Siegfried felügyeletére tizenhat éves 
öccsét, Henriket, hogy az nehogy veszélyt jelentsen számára. 

III. A Bolizlavus ellen indított háborúról" ?? 


Ezenközben a barbárok újabb lázadást szítottak. Bolizlavus megölte báty- 
ját, aki keresztény és állítólag igen jámbor ember volt, majd féltékeny lévén 
a szomszédos kiskirályra (mivel az elismerte a szászok fennhatóságát), há- 
borút üzent neki. Ez rögtön Szászországba küldetett, hogy segítséget kér- 
jen. A mesaburiusok!88 légiója és a hassiganusok!?5 erős csapatai élén 
Asicot küldték ki a védelmére: a hadat egy türing sereg egészítette ki. Ezt a 
légiót egyébként rablókból toborozták. Heinricus ugyanis, amilyen kemény 
kézzel bánt a külföldiekkel, éppolyan irgalmat tanúsított minden téren 
honfitársai iránt. Ha tehát nagy erejű és katonának alkalmas tolvajt vagy 
rablót látott, elengedte az illető megérdemelt büntetését, és a mesaburiu- 
sok várkörnyéki telepére küldte, földet és fegyvert adva neki, meghagyva, 
hogy ha nem zaklatja a polgárokat, a barbárokkal szemben kedvére garáz- 
dálkodhat. Az effajta alakokból összegyűlt népségből aztán az expedícióhoz 
egy egész légió telt ki. Bolizlavus pedig tudomást szerezve a szász seregről, 
mivel a szászok és a türingek kétfelől törtek rá, maga is kettéosztotta baj- 
társait, és vakmerő ember lévén úgy döntött, egyszerre száll szembe mind- 
két sereggel. A türingek, mikor látták, hogy az ellenség váratlanul rájuk 
ront, futásban kerestek a veszély elől menedéket. Asic azonban a szászok- 
kal és a többi segédcsapattal habozás nélkül az ellenségre rontott, nagy ré- 
szét lekaszabolta, a többit meg megfutamította, és győztesen tért vissza tá- 
borába. Mivel azonban mit sem sejtett arról a seregről, amelyik a türinge- 
ket üldözte, győzelme tudatában nem bizonyult kellően óvatosnak. Mikor 
ugyanis Bolizlavus látta, hogy a seregünk szétszóródott, egyesek az eleset- 
tekről rángatják le a zsákmányt, mások magukat ápolgatják, megint mások 
pedig a lovak abrakolásával vannak elfoglalva, megfutamított és menekülő 
seregét egybegyűjtve, a mit sem sejtő és Íriss győzelmük tudatában vigyá- 
zatlan szászokat váratlanul lerohanta, és a vezért egész seregünkkel együtt 
eltörölte a föld színéről. Ezután a kiskirály várához vonult, amelyet az első 
rohammal bevett és úgy lerombolt, hogy máig lakatlan maradt. A háború 
egészen a király uralkodásának tizennegyedik évéig elhúzódott: attól kezd- 
ve viszont Bolizlavus a király hű és hasznos szolgája lett. 


IV. A király hadjáratáról a barbár népek ellen 


A király azonban a csata hírét véve a legkevésbé sem keseredett el, hanem 
inkább Istentől kapott vitézségéből erőt merítve teljes haderejével betört a 
barbárok földjére, hogy vad lázongásukat megtörje. Hiszen atyja már ko- 
rábban is megbízta az ellenük viselendő háborúval, mivel fiának, Thanc- 


153 936-ban. 
134 Merseburgiak. 
135 Hochseegauiak. 

marusnak követeit megcsúfolták, amiről majd a továbbiakban bővebben is 
szándékozunk szólni. Az új király úgy döntött, új hadvezért nevez ki a se- 
reg élére. E tisztséggel a nemes, tehetséges és igen bölcs Herimannust bíz- 
ta meg. Am a kinevezéssel nemcsak a többi herceg, hanem saját fivére, 
Wichmannus irigységét is fölkeltette. Utóbbi tettetett betegség ürügyén ott 
is hagyta emiatt a sereget. Wichmannus ugyanis hatalmas és bátor férfi 
volt, nagylelkű, jártas a harcban és oly nagy tudományú, hogy alattvalói 
emberfeletti ismereteket tulajdonítottak neki. Herimannus azonban, aki az 
első hadrendben volt, behatolva az ellenséges területre csatát kezdeménye- 
zett a barbárokkal, és oly bátran legyőzte őket, hogy emiatt ellenségei csak 
még inkább irigyelni kezdték. Közülük Ekkardus, Liudulfus fia annyira ne- 
hezen viselte Herimannus sikerét, hogy fogadalmat tett: vagy túlszárnyalja 
őt, vagy élni sem akar többé. Összeszedve tehát az egész seregből a legbát- 
rabb vitézeket, a király tilalmát megszegve átkelt a mocsáron, amely az el- 
lenséges vár és a királyi tábor között húzódott. Csakhogy rögtön ellenségbe 
ütközött, és miután bekerítették, összes emberével együtt odaveszett. A ve- 
le együtt elesett, egész seregből válogatott vitézek tizennyolcan voltak. A ki- 
rály pedig nagy tömeg ellenséget lemészárolva, a maradékot pedig adófize- 
tőjévé téve visszatért Szászországba. Mindezekre szeptember 22-én került 
SOT. 


V. A magyarokról 


Ezután az ősi ellenség, a magyarok következtek, hogy próbára tegyék a ki- 
rály vitézségét. 188 Miután ugyanis betörtek Frankföldre, úgy döntöttek, 
hogy ha lehetséges, nyugat felől támadnak Szászországra. A király, értesül- 
ve erről, késedelem nélkül erős haddal szállt szembe velük, megfutamítot- 
ta, és határaik mögé űzte őket. 


VI. A belső harcokról 


Mikor a külső háborúk végre lecsendesedtek, kitört a polgárháború. A szá- 
szok ugyanis, a király dicsőségétől megmámorosodva méltatlannak tartot- 
ták, hogy más nemzeteket szolgáljanak, és hűbéresi kötelességüket egye- 
dül a királlyal szemben voltak hajlandók teljesíteni. Evurhardus haragra 
gerjedve emiatt Bruningus ellen, sereget gyűjtött, felperzselte Bruningus 
Elmer!37 nevű városát, és a város minden lakosát halomra gyilkolta. Az 
önbíráskodásról értesülve a király száz talentum értékű ló beszolgáltatásá- 
ra ítélte Evurhardust, és minden tisztjét, aki e gaztettben bűntársa volt, 

gyalázatul kutyacipeléssel büntette -— a kutyákat egészen a Magatha- 
haat nevezetű királyi várig kellett vinniök. 


VII. Innocentius vértanú relikviáiról 


Ugyanekkor vitette át a király Innocentius vértanú maradványait ugyaneb- 
be a városba. Maga a király - igen kegyes lévén — miután a békebontókat 
méltó büntetéssel sújtotta, e helyt irgalommal fogadta őket, és valamennyi- 
üket királyi adományokkal elhalmozva békében bocsátotta el. Ők azonban 
továbbra is vezérüket követték, minden gazságra készen, mivel Evurhardus 
barátságos természetű ember volt, közvetlen az alárendeltjeivel és bőkezű- 
en adakozó, és e tulajdonságaival a szászok közül sokakat a pártjára állí- 
tott. 


VIII. Arnulfus bajor hercegről 


Ekkoriban hunyt el Arnulfus bajor herceg, fiai pedig gőgjükben felfuval- 
kodva, a király parancsa ellenére sem voltak hajlandók kíséretébe állni. 


IX. Sifridus és Thancmarus királyfiakról 


Ugyanekkor hunyt el Sigiíridus gróf is. Mikor aztán rokonságuk alapján 
Thancmarus az elhunyt tisztségét magának követelte — mivel anyja Sigifri- 
dus anyai nagynénjének leánya volt - a királyi kegy azonban Gero gróf- 
nak!39 kedvezett, Thancmarus igencsak megsértődött. A király pedig Ba- 
jorországba látogatott, majd ott rendbe téve ügyeit, visszatért Szászország- 
ba. 


X. A viszályról és a törvények ellentmondásairól 


Az Evurhardus és Bruningus közt támadt viszály közben mészárlásokig, a 
földek elnéptelenedéséig és a gátlástalan gyújtogatásig fajult. A törvények 

ellentmondásossága miatt is vita támadt, akadtak, akik azt állították, hogy 
a fiúk fiai nem számítanak a fiúk közé, és törvény szerint nem kell osztoz- 
niuk a fiúkkal az örökségen, ha apjuk még nagyapjuk életében hal meg. A 
király ezért ediktumot bocsátott ki, amelyben általános népgyűlést hívott 
össze a Stela! 9 nevezetű település mellett, ott pedig az a határozat szüle- 
tett, hogy az ügyet bírósági vizsgálatnak kell eldöntenie. A király azonban 
utóbb meggondolta magát, mivel nem szerette volna, ha nemeseket és őr- 
grófokat hurcolnak meg, ezért parancsot adott, hogy bajvívással döntsenek 
az ügyben. Ezen az a párt diadalmaskodott, amely szerint a fiak fiai is fiú- 
nak számítanak: A határozat szerint - végleges döntés alapján — az uno- 
káknak nagybátyjaikkal egyenlő arányban kellett ezentúl osztozniuk az 
örökségen. Ekkor is lelepleződtek már a békebontók, akik mindeddig nem 
merészeltek ugyan nyíltan szembeszállni a királyi hatalommal, csupán ,a 
barátaikon esett jogtalanságért" akartak bosszút állni. A király átlátta 
ugyan, hogy semmibe veszik akaratát -— még arra sem méltatták ugyanis, 
hogy parancsára és kívánsága szerint megjelenjenek a bíróság előtt -, még- 
sem ragadott fegyvert, hanem lehetőséget adott a megbocsátásra, hiszen az 
irgalomra mindig is hajlott. Csakhogy a viszály hatására némelyek még ve- 
szélyesebb vizekre eveztek. Ráadásul a pártütők mindenféle gazságot kö- 
vettek el közben: gyilkosságokat, törvénysértéseket, pusztítottak, gyújto- 
gattak. Azokban az időkben bizony nehezen különböztették meg az embe- 
rek a helyest a helytelentől, a jogost a jogtalantól. 


XI. Thancmarusról, Evurhardusról, Heinricusról és a 
polgárháborúról 


Thancmarus összefogott Evurhardusszal, és erős sereget gyűjtve bevette 
Badiliki!§! erődjét, ahol az ifjabb Heinricus tartózkodott, majd a várost 
fegyvereseinek vetve prédául, elvonult, úgy hurcolva magával Heinricust, 
mint valami hitvány rabszolgát. Itt esett el Gevehardus, Udónak, Heriman- 
nus herceg fivérének fia, akinek halála miatt - Isten rendeléséből - a írank 
hercegek összekülönböztek egymással. Thancmarus katonái tehát, az óriá- 
si zsákmányon meggazdagodva már mindenre hajlandók voltak. Thancma- 
rus ezután bevette Heresburg! 82 várát, és hatalmas hadat gyűjtve megtele- 
pedett benne, és innét ki-kicsapva számos gaztettet vitt végre. Evurhardus 
pedig magánál tartotta Heinricust. Ugyanekkor esett el Dedi az Evurhar- 
dus katonái által megszállt Larun!$? várának kapui előtt. Wichmannus vi- 
szont, aki elsőnek szállt szembe a királlyal, értesülve a lázadók e gaztetté- 
ről, meggondolta magát és békét kötött a királlyal, hiszen igen bölcs ember 
volt - és ezen túl mindvégig hasznos és hű alattvaló is maradt. Thancma- 

rus, "88 Heinricus király fia nemesasszonytól született, tettre kész, nagyte- 
hetségű, harcban jártas ember volt, ám hadjárat közben nem sokat foglal- 
kozott a becsülettel és szeméremmel. Anyja számos birtokkal rendelkezett: 
ennélfogva — bár apjától egész vagyont örökölt - nehezen viselte el, hogy 
anyai örökségétől megfosszák. Ezért ragadott hát fegyvert a maga és övéi 
vesztére, urával, királyával szemben. A király pedig látva, hogy milyen ve- 
szélyessé fajultak a dolgok, kedve ellenére, ám Thancmarus arcátlanságá- 
nak megzabolázása végett végül is nagy hadi készülettel Heresburgba vo- 
nult. A város polgárai hallva, hogy a király jelentős haderővel közeledik fe- 
léjük, tárt kapukkal fogadták az ostromra készülő sereget. Tnancmarus pe- 
dig a Leó pápa által Pál apostolnak szentelt tenplomba!$? menekült. A ka- 
tonák azonban a templomig követték, különösen Heinricus csatlósainak 
fájt rá a foguk, bántotta ugyanis őket az urukon esett sérelem és elégtételt 
akartak venni érte. A kapukat sem átallották fegyverrel bezúzni, így végül 
is sikerült fegyveresen behatolniuk a templomba. Thancmarus az oltár 
mellett állt fegyvereit és aranyláncát az oltárra helyezve. Miután a katonák 
egy darabig szemből lándzsákkal bökdösték, egy bizonyos Thiatboldus, 
Cobbo fattya, nagy átkozódva megsebezte, miközben maga is sebet kapott, 
amelybe hamarosan - szörnyű őrjöngés közepett - bele is halt. Végül egy 
Maincia nevű katona az oltár melletti ablakon át lándzsával hátba döfte 
Thancmarust, akit az oltár mellett sebzett így halálra. Ez a Maincia egyéb- 
ként, a testvérgyilkosság eme bűnrészese, később a birteni csatában vesz- 
tette nyomorult életét az oltárról hitványul elrabolt arannyal egyetem- 
ben.!$5 Mikor a minderről mit sem sejtő és jelen sem lévő király az esemé- 
nyekről tudomást szerzett, elítélte ugyan katonái vakmerőségét, ám mivel a 
polgárháború még javában dúlt, mégsem fordíthatta őket maga ellen. Fivé- 
re sorsán bánkódva - a rá jellemző kegyesség jegyében - mondott néhány 
dicsérő szót az elhunytról és tehetségéről, majd Thiadricust és nagynénjé- 
nek három, Thancmarusszal szövetkező fiát a frank törvényeknek megfele- 
lően elítéltette és megfojtatta. Ezután harci lázban égő, és a városban szer- 
zett zsákmánnyal megjutalmazott seregét Lara!" ellen indította. A városla- 
kók azonban a várkapitány vezetésével keményen ellenálltak, és kőre kő- 
vel, gerelyre gerellyel válaszoltak szüntelenül, végül azonban belefáradva a 
harcba, mégiscsak fegyverszünetért folyamodtak, hogy közben kikérhessék 
a herceg tanácsát. A fegyverszünetet megkapták ugyan, de a herceg nem 
nyújtott nekik semmiféle támogatást. Ekkor kivonultak a várból, és megad- 
ták magukat a királyi hatalomnak. Ebben a csatában szerzett hírnevet 
Tamma pohárnok, aki valaha sok egyéb derék tettéről is közismert volt. 
Evurhardus pedig, értesülve Thancmarus vesztéről és seregei vereségéről, 
megtört lélekkel leborult foglya előtt, és irgalomért esedezett, amit méltatla- 
nul bár, de el is nyert. 

XII. Heinricusról, a király fivéréről 


Heinricus ebben az időben még igen zsenge korú, lobbanékony ifjú volt, és 
a túlságos uralomvágy úrrá lévén rajta, arra a bűnre vetemedett, hogy ösz- 
szeesküvést szőtt ura, királya és bátyja ellen, avégett, hogy ha minden jól 
megy, a királyi koronát a saját fejére helyezhesse. A szövetséget tehát 
mindkét részről megkötötték, s aztán Heinricus szabadon visszatérhetett a 
királyhoz, bár ezúttal a vendéglátó szándékai és érzései sokkal tisztábbak, 
őszintébbek voltak, mint vendégéi. 


XIII. Hogyan nyert kegyelmet Evurhardus 


Elsősorban a kiváló és erkölcsileg feddhetetlen Frithuricusnak,!$? Hildi- 
berthus érsek utódának rábeszélésére Evurhardus felkereste a királyt, és 
alázatosan kegyelemért esedezett, önmagát és minden vagyonát az uralko- 
dó kezébe ajánlva. Hogy rettentő bűne mégse maradjon megtorlatlan, a ki- 
rály Hildinensis!$9 várába küldte afféle száműzetés gyanánt. Ám nem telt 
belé sok idő, irgalmasan kegyelmet adott neki, és visszahelyezte őt korábbi 
tisztségeibe. 


XIV. Megint a magyarokról: hogyan vonultak vissza súlyos 
veszteségek árán 


Mig idehaza ezek történtek, régi ellenségeink, a magyarok váratlanul betör- 
tek Szászországba,!?9 és a Bada!?! folyó partján verve föl táborukat, az 
egész környéket végigportyázták. Vezérük pedig a hadsereg egy részével el- 
hagyta a tábort, és még aznap estére Stedieraburg "7 várához érkezett. A 
városbeliek pedig látva, hogy az ellenséget mennyire megviselte a megtett 
út és a szakadatlan esőzés, merészen kitörtek a várból, és először csatakiál- 
tásaikkal ijesztve meg az ellenséget, végül pedig váratlanul rájuk rontva so- 
kukat megölték, és miután rengeteg lovat és néhány hadijijelvényt is zsák- 
mányoltak, az életben maradt magyarokat sikeresen megfutamították. Az 
útjukba eső várak, látva, hogy a magyarok menekülnek, mindenütt rájuk 
támadtak, és miután zömüket levágták, vezérüket is egy pöcegödörbe hajít- 

va fojtották meg. A magyar sereg másik fele pedig észak felé fordult, ahol 
egy szláv férfi a Thrimining!?? nevű helyre csalta őket, ahol a kietlen vidé- 
ken eltévedve és fegyveresektől körülvéve vesztek oda, nagy rettegést keltve 
a többi magyarban. Ennek a seregnek a vezérét, néhányadmagával mene- 
külés közben fogságba ejtették, és a királyhoz szállították, aki nagy vált- 
ságdíjat kapott értük. Mikor pedig az események hire elterjedt, az ellensé- 
ges táborban zűrzavar ütötte föl a fejét, a magyarok hanyatt-homlok mene- 
kültek, és jó harminc esztendeig nem mutatkoztak többé Szászországban. 


XV. Hogyan fűtötte Heinricust az uralomvágy 


Ezután Heinricus nagy hatalomvágyában pompás ünnepséget tartott Sala- 
veldunban.!9$ Mivel pedig a királyi hatalomnak köszönhetően nagy és ha- 
talmas volt, sokakat ajándékozott meg bőkezűen, és ekképpen sok hívet 
szerzett magának a pártütéshez. Sokan akadtak azonban, akik jobbnak 
látták titokban tartani a dolgot, már csak azért is, nehogy a testvérharcban 
színt kelljen vallaniuk. Tanácsot mindenesetre adtak, hogyan lehetne 
könnyebben megnyerni a háborút: tudniillik, hogy Heinricus hagyja Szász- 
országot katonái őrizete alatt, maga pedig húzódjék meg Lotaringiában, a 
békés helybéli nép közt (így aztán a király egyetlen támadással legyőzhette, 
és egyetlen csatában megsemmisíthette őket). Tettestársai tanácsát megfo- 
gadva tehát Heinricus - mint mondtuk - elhagyta Szászországot és a szász 
várakat, a türing földet katonái őrizete alatt hagyta, maga pedig barátaival 
együtt Lotaringiába húzódott. A történet híre mindenkit megdöbbentett, hi- 
szen senki sem sejtett semmit a király hirtelen elhagyása és a váratlan há- 
ború igazi okairól. A király pedig tudomást szerezve a történtekről, először 
nem akart hinni a fülének, utóbb azonban biztos hírt kapva a harcokról, 
seregével késedelem nélkül öccse nyomába eredt. Mikor pedig az öccse ka- 
tonái által védett Throtmannus!?? nevű várhoz közelített, a várőrség — jól 
emlékezve Thancmarus sorsára - nem merészelte bevárni a királyt, hanem 
kivonult, és megadta magát neki. Aginának hívták azt az embert, akire 
Heinricus a vár védelmét bízta. A király súlyos esküvel kötelezte őt, hogy 
ha képes, békítse meg és térítse észre az urát, máskülönben viszont térjen 
vissza a királyhoz. Miután Aginát útjára bocsátották, fel is kereste urát. A 
király által vezényelt sereg pedig a Renus folyó partjáig vonult. 

XVI. Hisberthusról, Lotaringia hercegéről 


Akkoriban, mikor Evurhardus hadakozott a királlyal, Hadaldust, a király 
belső inasát küldték Isilberhtushoz, hogy békét kössön és szerezzen, mivel 
ő addig még nem kötelezte el magát egyik félnek sem. Csakhogy senki se 
állt vele szóba, és a választ napról napra halogatták. Hadaldus, látva a her- 
ceg alattomosságát, egyszer csak megelégelte a packázást, és így szólt hoz- 
zá: ,A nép színe előtt, a rám ruházott királyi hatalom nevében felszólítalak, 
hogy ezen és ezen a napon jelenj meg a királyi bíróság előtt, különben biz- 
tos lehetsz benne, hogy ellenségnek fogunk nyilvánítani." A herceg egyéb- 
ként a király által küldött Bernhardus püspököt sem fogadta, és biztos vá- 
lasz nélkül bocsátotta el. Ráadásul állítólag gyakran a királyi levélpecséttel 
is visszaélt. Az említett szavak után azonban a követtel már némileg elfo- 
gadhatóbban bánt, és tisztelettel bocsátotta útjára. 


XVII. A biertanai csatáról!"? 


Miután tehát sereget gyűjtöttek, Heinricus és Isilberhtus úgy döntött, hogy 
a Renusnál csapnak össze a királlyal. Agina -— betartva esküjét — a sereg 
elébe vágva átkelt a Renuson, és jelentkezett a királynál. Köszöntötte őt, 
majd alázatosan a következőképpen szólt hozzá: , Fivéred, az én uram azt 
kívánja neked, hogy jó egészségben és épségben uralkodj sokáig hatalmas 
és kiterjedt birodalmadon, és ígéri, mihamarabb igyekszik megjelenni a 
szolgálatodra." Miközben azonban a király az iránt érdeklődött, békések-e 
vagy sem az öccse szándékai, hirtelen megpillantotta a hatalmas sereget, 
amely magasba emelt jelvényekkel fokozatosan közeledett, és a királyi had 
Renuson átkelt része felé közelített. Ekkor Agina felé fordult, és azt kérdez- 
te: ,Mit akar az a had, és miféle hadsereg az ott?" Agina pedig meglehetős 
zavarba jőve a következőképpen válaszolt: ,Az én uram a te fivéred, ha az 
én szavamra méltóztatott volna hallgatni, másképp jött volna látogatóba 
hozzád. En csak azért vagyok itt, mert az esküm kötelezett." Mikor a király 
meghallotta válaszát, képtelen volt titkolni elkeseredését, hiszen nem vol- 
tak hajói, amelyekkel a Renuson át tudott volna kelni, a hatalmas folya- 
mon pedig másképp átjutni lehetetlen volt, így, akik a túlparton rekedtek, 
a hirtelen támadás esetén nem tehettek volna egyebet, mint hogy megadják 
magukat az ellenségnek, vagy fegyverrel védik puszta életüket. A király te- 
hát Isten felé tárva karját, így imádkozott: , Istenem, mindenség Teremtője 
és Ura, tekints le népedre, amelynek élére állítottál egykor, és ragadd ki 
őket ellenségeid keze közül, hogy mindenki látva lássa, nincs halandó, aki 
elleneszegülhetnék a te ítéletednek, aki mindenható, örökkévaló vagy és 
örökkön örökké uralkodsz fölöttünk." A túlparton lévők pedig málháikat és 


156 A birteni csata 939-ben volt. 

minden holmijukat a Xantum!9? nevű helyre küldték át. Ők maguk azon- 
ban felkészülten várták az ellenség támadását. Mivel a mieink és az ellen- 
ség közt egy halastó volt, a szászok kettéosztva csapatukat részben szem- 
ből rontottak az ellenségre, részben pedig hátba támadták őket, az ellenség 
közepébe nyomulva: kevesebben voltak bár, a túlerőt mégis lelkesen meg- 
rohanták. Állítólag ugyanis a mieink nem voltak száznál se többen, míg az 
ellenség serege meglehetősen nagy volt. Ám mivel az ellenséges csapatokat 
elölről és hátulról egyszerre szorongatták, nem tudták eldönteni, merrefelé 
védekezzenek inkább. A mieink közt akadtak, akik beszéltek valamicskét 
franciául, ezek aztán nagy hanggal franciául biztatták az ellenséget a meg- 
hátrálásra. Mivel pedig amazok azt hitték, hogy társaik kiáltoznak, meg is 
fogadták a tanácsot, és futni is kezdtek. Aznap a mieink közül sokan sze- 
reztek sebet, néhányan el is estek, köztük Ailbertus is, akit Candidusnak, 
azaz Ragyogónak neveztek, ő Heinricus dárdájától sebzetten néhány napon 
belül elhunyt. Az ellenség azonban mind vagy odaveszett, vagy fogságba 
esett, vagy elmenekült: egész málhájuk és az ellenség minden felszerelése a 
győztesek zsákmánya lett. A lotaringiaiak közül, mint mondják, ebben a 
csatában a Niger!"? melléknevű Godofredus küzdött derekasan. Maincia 
pedig, akit fentebb említettünk, szintén aznap vesztette életét. 


XVIII. Hogyan állította Dadi ravaszul Heinricus katonáit a 
király mellé 


A türing Dad pedig felvette a kapcsolatot azokkal a városkapitányokkal, 
akik a birodalom keleti felén Heinricus oldalán álltak, beszámolt a király 
győzelméről és arról, hogy maga a vezér is elesett a harcban. Ekképpen ra- 
vaszul elérte, hogy valamennyien behódoljanak a királyi hatalomnak. Hein- 
ricus azonban nem hagyta e tettét bosszulatlan. Mindössze két vár maradt 
a kezén, Mesburg!P9 és Scithingi.1§! A király pedig úgy döntött, hogy a 
győzelem után üldözőbe veszi fivérét és vejét. 


XIX. Heinricus visszatér Szászországba, majd alulmaradván 
a királlyal szemben, elmenekül 


Tudomást szerezve várainak megfogyatkozásáról, és a király legutóbbi győ- 
zelmétől megtörten, Heinricus csupán kilenc fegyveres kíséretében útnak 


iaZ ganter 

158 Fekete. 

159 Merseburg környéki gróf. A III/16 fejezetben Dadanusként fordul elő. 
160 Merseburg. 

161 Scheidungen. 

indult. Szászországba azonban már késve ért el: itt Mesburg várába vette 
be magát. A király hallva ezt maga is visszatért Szászországba, és seregével 
ostrom alá vette a várat, ahol öccse meghúzódott. Mivel azonban Heinricus 
képtelen volt az erősebb és nagyobb seregnek ellenállni, nagyjából két hó- 
nap után feladta a várat, és kivonulva a királyhoz ment. Harmincnapnyi 
haladékot kapott, hogy a hozzá hű katonákkal együtt elhagyja Szászorszá- 
got. Aki azonban úgy döntött, hogy a királyhoz pártol, bocsánatot nyert. 
Am Szászország ezután is csak néhány napig nyugodhatott a belháborúk- 
tól. 


XX. Hogyan akarták megölni a barbárok Gerót, s hogyan 
nyújtották meg napokkal a háborút 


A viszálykodásainkon felbátorodott barbárok ezenközben egy pillanatig 
sem hagytak föl a gyújtogatással, öldökléssel és pusztítással, és azon tör- 
ték a fejüket, hogy a király által kormányzójuknak kinevezett Gerót hogyan 
pusztíthatnák el csellel. Gero azonban cselszövéssel előzve meg a cselszö- 
vést, egy fényes lakomán a lerészegedett és bortól mámoros barbár vezetők 
közül egyetlen éjszaka körülbelül harmincat meggyilkoltatott. Am mivel 
ereje nem volt elegendő minden barbár nép ellenében - ekkoriban keltek fel 
az obodritok is, akik lemészárolva seregünket, vezérét, Haicát is megölték -—, 
a király által személyesen vezetett seregnek kellett végül több ízben is rá- 
juk támadnia, számos csatában legyőznie, és szinte végső összeomlásba ta- 
szítania őket. A barbárok azonban ezután is többre becsülték a harcot a 
békénél, és drága szabadságukért cserébe minden nyomorúságot elvisel- 
tek. Ez az emberfajta ugyanis kemény és jól tűri a megpróbáltatásokat, 
hozzászokott a hitvány táplálékhoz, és ami a mieink számára súlyos gyöt- 
relem, azt a szlávok kifejezetten élvezik. Bizony sok-sok nap telt el igy: 
emezek a dicsőségért és a hatalmas és kiterjedt birodalomért, amazok vi- 
szont a szabadságért és a végső szolgaság elkerülése végett küzdöttek vál- 
takozó sikerrel. A szászoknak akkortájt bizony számos ellenséggel kellett 
szembenézniök: keletről a szlávokkal, délről a frankokkal, nyugatról a lota- 
ringiaiakkal, északról pedig a dánokkal és megint csak a szlávokkal: így az- 
tán a barbárok szívósan ellenállhattak. 


XXI. A szlávról, akit Heinricus király hátrahagyott 


Élt pedig egy Tugumir nevezetű szláv, akit még Heinricus vetett fogságba, 
és aki atyai öröksége jogán azoknak az ura volt, akiket hevelleknek nevez- 
nek. Ez a Tugumir hatalmas vesztegetési pénz és még nagyobb kilátásba 
helyezett summa fejében megígérte, hogy tartományát a király kezére 

játssza. Ezért aztán mintha nagy titokban elmenekült volna, Brenna- 
bűeg!öz várába jött, ahol - miután a nép felismerte és uraként fogadta -— rö- 
vid időn belül be is teljesítette ígéretét. Unokaöccsét ugyanis, aki minden 
barbár fejedelem ura volt, meghíva magához, majd csellel rabul ejtve meg- 
ölette, majd a várat minden birtokával egyetemben kiszolgáltatta a királyi 
hatalomnak. Ezután minden barbár nép egészen az Odera folyóig hasonló- 
képpen a király adófizetőjévé vált. 


XXII. Hogyan indult a királyi had Heinricus ellen 


Heinricus tehát elhagyva Szászországot, megint visszatért Lotaringiába, és 
katonáival együtt sógoránál, azaz Isilberhtusnál időzött egy darabig. A ki- 
rály újra hadjáratot indított Isilberhtus ellen, és Lotaringia teljes uralma 
alatt lévő területét felperzselte. Isilberhtust Kievermont!f$ várában ostrom 
alá vette, de az elmenekült és egérutat nyert. Miután pedig a király a hely 
bevehetetlensége miatt az ostrommal nem jutott semmire, végigpusztítva az 
egész vidéket, visszatért Szászországba. 


XXIII. Imnmmóról és Hisberthusról 


Mivel pedig tudta, hogy Isilberhtus egyik alvezére, Immo milyen fortélyos és 
ravasz, rájött, hogy többet ér vele, ha nem fegyverrel küzd ellene, hanem az 
ő ügyességére támaszkodva folytatja a harcot. Immo ugyanis, mivel igen 
ravasz ember volt, egyszer csak rájött, sokkal előnyösebb számára, ha alá- 
vetve magát a jobbnak és erősebbnek, a herceg ellen fordítja fegyverét, amit 
a herceg minden gondjánál jobban fájlalt, hiszen most már azzal is szembe 
találta magát, akinek tanácsában és hűségében a leginkább bízott. A her- 
ceg neheztelését csak súlyosbította az a disznókonda, amelyre Immo rava- 
szul rátette a kezét. Mikor ugyanis a herceg kondásai elhaladtak a város- 
kapuk előtt, Immo a kondát a kapu felé zavartatta, és a nyitott kapukon át 
a városba hajtatta. Ezzel a jogtalansággal már betelt a pohár, a herceg 
összeszedte hát csapatait és megostromolta Immót. Azt beszélik, Immónak 
volt egy csomó méhkasa, ezeket szétzúzatta, és a lovasságra hajíttatta. A 
méhek fíullánkjaikkal döfködve megbokrosították a lovakat, amelyek el- 
kezdték ledobálni lovasaikat. Immo közben a várfalról szemlélve az elő- 
adást, azzal fenyegetőzött, hogy bajtársaival kitör a várból. A herceg, akit 
Immo hasonló csínyekkel többször is rászedett, végül feladta az ostromot. 
Távozása közben azonban állítólag kijelentette: , Mikor még Immo maeellet- 


162 Brandenburg. 
163 Vaux-sous-Chevremont. 

tem állt, minden lotaringiai a kezemben volt, most azonban minden lota- 
ringiaival sem tudom őt egyedül kézre keríteni." 


XXIV. Evurhardusról és Hisberthusról 


Látva, hogy a háború meddig húzódik, Evurhardus képtelen volt nyugton 
maradni, és dacolva a királlyal és esküjét megszegve, akárcsak korábban, 
Isilberhtusszal szövetkezett, akivel ismét együtt szították a háború lángját. 
Nem érve be a nyugati királysággal, a Renustól keletre fekvő földeket is el- 
kezdte hadaival pusztítani. Mikor ennek a királyi táborban hírét vették — 
ekkoriban ugyanis a király éppen Briseg "" és más Evurhardus birtokain 
álló várak ellen küzdött - sokan elhagyták a sereget, és már-már lehetet- 
lennek látszott kordában tartani a szászokat. A király azonban e zűrzavar 
közepett is olyan állhatatosságot és parancsnoki erényeket tanúsított — no- 
ha csekély seregre támaszkodhatott csupán -, mintha semmi gondja nem 
lett volna. Pedig még a püspökök 165 js . hátrahagyva sátraikat és egyéb 
holmijukat - elpártoltak és hűtlennek bizonyultak. 


XXV. Frithuricus és Ruthardus püspökökről 


A hűtlenség okainak feltárása, és a csupán a király által ismert titkok meg- 
fejtése meghaladja képességeinket, mégis úgy véltük, híven be kell mutat- 
nunk az eseményeket. Ha bármiben is hibáznánk e leírás során, elnézést 
kérünk érte. Az érseket tehát Evurhardushoz küldték egyezkedés és béke- 
kötés végett. Mivel az érsek leghőbb vágya is a béke volt, kölcsönös megál- 
lapodást kötött, amelyet esküjével is megerősített, amelyben állítólag azt is 
leszögezte, hogy ő a megállapodást nem szegheti meg. A király azonban, el- 
utasítva a püspök által az ő hatáskörébe tartozó ügyben kötött megállapo- 
dást, kijelentette, hogy rá semmi nem vonatkozik, amiben a püspök az ő 
utasítása nélkül egyezett meg. Az uralkodó ezután - mivel királyi tekinté- 
lyét megcsúfolva, nem kívánta neki alávetni magát és elismerni jennható- 
ságát, továbbá mivel elhagyta királyát — [az érseket] Hanmaburg 166 várába 
küldte képletes száműzetésbe. Rothardus püspököt pedig Nova Corbeiá- 
ba!§7 rendelte. Rövidesen azonban a király mindkettejüknek kegyesen 
megbocsátott, újra kegyeibe fogadta, és tisztségükbe is visszahelyezte őket. 


164 Breisach. 

165 Friedrich mainzi érsek és Ruthard strassburgi érsek (933-950). 
166 Hamburg. 

167 Corvey. 

XXVI. Evurhardus és Hisbertus hercegek pusztulásáról 


Herimannus, !€8 aki a hercegek összeesküvésének megfékezésére hadsereg- 
gel bocsáttatott el, a Renus partján bukkant a pártütőkre - seregük zöme 
távol volt, mert a zsákmánnyal együtt már átkelt a Renuson. Evurhardus 
herceget körülfogták katonái: számos sebet kapott és osztott is vitézül, ám 
végül dárdáktól találva összerogyott. Isilberhtus!€? pedig elmenekült, és 
több társával együtt hajóra szállt, ám a hajó túlterhelten oldalára dőlt és 
elsüllyedt: a herceg pedig a többiekkel együtt a víz alá merült, és sosem ke- 
rült elő többé. A király, értesülve katonái győzelméről és a hercegek veszté- 
ről, hálát adott a Mindenható Istennek, akinek gyakran tapasztalta segítő 
támogatását.!"9 Lotaringia tartományának élére Oddót, Ricwin fiát nevezte 
ki, akit megbízott azzal is, hogy gondoskodjék unokaöccséről, Isilberhtus 
fiáról, e szépreményű Heinricus nevezetű gyermekről, majd visszatért 
Szászországba. A fiú anyja hamarosan férjhez ment Hluthowicus király- 
hoz, !"! Heinricus pedig, a király öccse, elhagyva Lotaringiát, Karolus ki- 
rályságában telepedett le. A hercegek halálát igen kemény tél, a telet pedig 
kegyetlen éhinség követte. 


XXVII. Megint Immóról 


Mindezek után Immo, ki tudja jogosan-e vagy jogtalanul, de fegyvert fogott 
a király ellen: a tél közepén bekerítette azonban a hadsereg. Ekkor várával 
együtt megadta magát, és azontúl hűséges és hasznos alattvaló maradt. 


XXVIII. Isberthus unokaöccseiről, Ansíridról és Arnaldról 


Isilberhtus unokaöccsei is behódoltak a királynak, megtartva a birtokuk- 
ban lévő várakat. Kievermont is Ansfrid és Arnold!72 birtokában maradt. 
Immo pedig a következő üzenetet küldte nekik: , Magamról nem gondolok 
többet, mint ti gondoltok, rólatok azonban köztudomású, hogy e nemzet fe- 
jedelmei vagytok. Senki előtt nem kétséges, hogy ketten többre jutnak, 
mint egy. Így az is bizonyos, hogy hárman pedig még erősebbek az egynél. 
Vajon mi egyéb kényszeríthet hát bennünket, hogy a szászokat szolgáljuk, 


168 JI. Hermann sváb herceg (926-949). 

169 J. Lotaringiai Giselbert. 

170 Az andernachi csata 939. október 2-án volt. 

171 Gerberga második férje IV. (Tengerentúli) Lajos francia király (936-954) lett. 

172 Ansífried talán Mathilde királyné testvérével, Arnold pedig talán Arnold de Douai gróffal 
azonos. 

mint széthúzásunk? Mikor körülvettek benneteket a seregeik, vajon ör- 
vendhettek-e győzelemnek? Márpedig győztesek számára szégyen a szolga- 
ság. Minden halandó legkiválóbbikát, aki gyermekkoromtól nevelt, aki min- 
dig is barátai közé sorolt, és nagy hatalommal ruházott föl, közös urunkat 
magára hagytam, és fejemet kockáztatva a szászhoz csatlakoztam, ám, 
mint tudjátok, csak azt értem el vele, hogy a megérdemelt megbecsülés he- 
lyett gyalázat legyen a bérem: sereggel kerített be, úgyhogy szinte szabad 
emberből szolgává kellett lennem. Annak bizonyítékául pedig, hogy őszin- 
tén szeretnék közös hasznunk érdekében munkálkodni, hozzád adom, 
Ansífrid, egyetlen leányomat, nehogy bármi kétségetek támadhasson a hű- 
ségem felől. Nevezzétek tehát meg a helyet, ahol közös megbeszélést tartha- 
tunk, és személyesen bizonyítom majd hűségemet, amelyet követem útján 
még nem tehettetek próbára." A hercegek, bár hideg fejűek voltak és Immó- 
ra mindig is gyanakodtak, bedőlve nagy ravaszságának, és meggyőző sza- 
vai által megpuhítva, végül is megüzenték neki, hol találkozhatnának. Am 
Immo alkalmas helyeken elrejtve fegyvereseit, mindkettejüket tőrbe csalta, 
és őrizet alatt a királyhoz küldette, a következő üzenet kíséretében: , Az idő- 
sebbik!73 a puhányabb, esetében nincs szükség béklyókra és ütlegekre, 
puszta fenyegetésre is mindent feltár, amit csak tud. Ansírid azonban ke- 
ményebb a vasnál, belőle a legkegyetlenebb kíinzásokkal is alig szedhető ki 
valami." Miután a király átvette a foglyokat, egy darabig büntetésképpen 
őrizet alatt tartatta, később azonban szelíd irgalmasságával megbékítette, 
és békével szabadon engedte őket. Mivel ok és okozat, esemény és esemény 
úgy összefonódik, hogy elbeszélésük során szinte lehetetlen logikai rendet 
tartani, ne vádoljon senki az időrend felborítása miatt, csak mert néha a 
későbbi eseményt a korábbi elébe helyezem.!"7$ 


XXIX. Hogyan nyert Heinricus kegyelmet? 


A király tehát a rá mindig is jellemző irgalmasságával megsajnálva fivérét 
súlyos szenvedései miatt, néhány várának haszonélvezetét átengedve neki, 
engedélyezte, hogy Lotaringia tartományában lakjék. 


XXX. Gero Őőrgrófíról 


Ekkoriban dúlt a barbár háború is. Mivel pedig a Gero őrgróf számára to- 
borzott katonák száma a gyakori hadjáratokban megcsappant, és mivel a 
sereget adományokból és adókból származó bevételekből egyre kevésbé le- 

174 Ez az eset valószínűleg 940-ben történt. 

hetett fizetni — hiszen az adózást lépten-nyomon megtagadták -, a harco- 
sok egyre hevesebben kezdtek lázongani Geróval szemben. A király viszont 
mindig kiállt Gero mellett, ha államügyekről volt szó. Emiatt azután az elé- 
gedetlenek gyűlölete a király ellen is fordult. 


XXXI. Megint Heinricusról, hogyan esküdtek vele össze 
sokan a király ellen 


Mindezt Heinricus is jól tudta. S amint lenni szokott, ha megkeseredett lel- 
keket valami édessel kecsegtetnek, ő is könnyen rávette a lázadókat, hogy 
fogjanak vele össze, reménykedett ugyanis benne, hogy így visszaszerezheti 
a trónját, hiszen tudta, hogy a hadsereg éppen neheztel a királyra.!"" Vé- 
gül is hosszas üzenetváltás és kölcsönös ajándékküldözgetés után a keleti 
végek szinte valamennyi katonáját sikerült maga mellé állítania. A dolog 
odáig fajult, hogy szilárdan összeesküdtek: ha Heinricus a húsvéti ünne- 
pekre, ami már igencsak közeledett, a palotába érkezik, megölik a királyt 
és Heinricus fejére helyezik a koronát. Noha az összeesküvők közt nem 
akadt áruló, a király, akit mindig is az isteni gondviselés védelmezett, ke- 
véssel húsvét előtt mégis tudomást szerzett a pártütésről. Hű katonái gyű- 
rűjében járt-kelt hát éjjel-nappal, az ünnepségek folyamán, a nép színe 
előtt azonban királyi pompájából és fenségéből mégsem engedett semmit. 
Ellenségeit ekképpen súlyos félelem fogta el. Az ünnepnap után pedig, leg- 
inkább a frankok, vagyis Hermannus, Udo és a Vörösnek nevezett Cuonra- 
dus javaslatára, akik akkoriban a tanácsosai voltak, a király kiadta a pa- 
rancsot, hogy az árulókat fogják el, vagy egyenest öljék meg. Vezetőjük, az 
egyébként minden erénnyel ékeskedő, és e bűnétől eltekintve igen derék és 
kiváló Erich!" volt. Mikor Erich látta, hogy a fegyveresek közelednek hoz- 
zá, azonnal megértette, miről van szó, lóra kapott hát, fegyvert ragadott, és 
bár ellenségei körülvették, felidézve korábbi vitézségét és nemességét, in- 
kább a halált választotta, semhogy ellenségei kezére kerüljön. Végül dárdá- 
tól találva esett el e minden erénnyel és tehetséggel megáldott, honfitársai 
által szeretett és nagyra becsült férfiú. Többi összeesküvőtársa azonban 
még egy hétig életben maradt, amikor is a törvény értelmében elnyerték 
méltó büntetésüket, és bűnükért fejükkel fizettek. Heinricus viszont elme- 
nekült és elhagyta az országot. 


175 941-ben. 
176 Hildiward halberstadti püspök apja. 

XXXII. Csodajelekről 


Ugyanebben az esztendőben néhány csodajel, azaz üstökös is feltűnt. Ok- 
tóber 18-ától egészen a hónap végéig láthattuk ezeket az üstökösöket. Lát- 
ványuk sokakat megrettentett, járványtól vagy politikai válságtól tartottak, 
mivel Heinricus király elhunytát is számos csodajelenség előzte meg, pél- 
dául a szabadban a Nap, noha egyetlen felhő sem takarta, egyáltalán nem 
világította be a földet, a szobákba viszont az ablakokon át mintha vörös vér 
szivárgott volna. Az a hegy is, ahol a világ urát!"" eltemették, a szóbeszéd 
szerint számos helyen lángot vetett. Egy embernek pedig, akinek fegyverrel 
vágták le a bal kezét, majd egy teljes évvel később álmában kinőtt a keze: a 
visszanőtt kéz határát a karján csodajelként vérvörös vonal mutatta. Az üs- 
tökösöket ráadásul hatalmas áradás, az áradást pedig marhavész is követ- 
te. 


XXXIII. Oddóról, a lotaringiaiak őrgrőófjáról 


Miután Oddo,!"? a lotaringiaiak őrgrőfja, illetve a király unokaöccse Hein- 
ricus! "9 is elhunyt, a tartomány kormányát Conradus!89 kapta meg, aki- 
hez a király egyetlen leányát! 8! is hozzáadta. Conradus rátermett és bátor, 
békében és háborúban egyaránt kiváló, bajtársai által nagyra tartott ifjú 
volt. 


XXXIV. Berhtaldusról, Arnulfíus fivéréről 


Ekkoriban Arnulfus fivére, Berhtoldus!f£2 igazgatta Bajorországot, harcba 
szállt a magyarokkal, és győzelmet aratott felettük: diadala híressé és nép- 
szerűvé tette. 


177 I. (Madarász) Henriket. 

178 Ottó (1944) verduni gróf, 942-től lotaringiai herceg. 

179 Giselbert fia, akinek sorsáról nem tudunk közelebbit. 

180 Vörös Konrád. 

181 Azaz Liudgardot. Vö. [/37. fejezet. 

182 Berthold bajor herceg (938-947). 943-ban aratott győzelmet a magyarok felett Welsnél. 
183 A csata 943. augusztus 12-én zajlott le Wels an der Traun város mellett. 

XXXV. Hogyan győzte le fegyverrel másodikként Hugót 


A király pedig, aki egyre hatalmasabbá vált, ahogy telt-múlt az idő, egyre 
szűkebbnek érezte atyja birodalmát, ezért Burgundiába vonult, és az ottani 
királyt!8$ országával együtt hatalma alá vonta. Másodikként Hugót győzte 
le fegyverrel és tette alattvalójává: az ő arany - a királynak ajándékul adott 
és drágakövek tömegével ékes — köpenycsatját láthatjuk ma is aranylón ra- 
gyogni István protomártír oltárán. ! a 


XXXVI. A fivérek összetartásáról, jellemükről és 
magaviseletükről 


Mikor tehát már minden királyság meghódolt neki, és minden ellensége 
meghátrált hatalma elől, szentséges édesanyja figyelmeztetésére és közben- 
toldus ekkorra már elhunyt, Bajorország urává nevezte ki őt, kibékülve és 
egyetértésre jutva vele. Békés viszonyuk ettől kezdve egészen halálukig hí- 
ven fennállt. Heinricus úr egyébként Arnulfus herceg leányával, e gyönyörű 
szép és csodálatosan okos hölggyel kötött házasságot. ! 5 A fivérek közti 
teljes béke és egyetértés Istennek tetsző és embernek kedves volt, az egész 
világ magasztalta, hiszen így egyetértésben gyarapíthatták a közjót, verhet- 
ték le ellenségeiket, és gyakorolhatták atyjuktól örökölt hatalmukat alatt- 
valóikon. Miután ugyanis [Heinricus] megkapta a bajor hercegséget, nem 
henyélt egy pillanatig sem, hanem azonnal hadba vonulva bevette Aguilei- 
át, a magyarokat kétszer is legyőzte csatában, átkelt a Ticinuson,!§? és az 
ellenség országában szerzett nagy zsákmánnyal együtt épségben hazahozta 
egész hadseregét.!§§ E kiváló és hatalmas férfiak erényeit, tetteit, küllemét, 
amelyet a legfelsőbb kegyelem a világ gyönyörűségére és dicsőségére alko- 
tott, egyáltalán nincs elegendő tehetségünk leírni, mégis valahogyan han- 
got kell adnunk irántuk való nagy csodálatunknak. A világbíró úr, az idő- 
sebbik fivér, kiváló férfiú volt, elsősorban jámborságáról hírneves, tetteiben 
pedig a lehető legállhatatosabb. Ha éppen nem kellett királyi szigorával fé- 
lelmet keltenie, mindig nyájasnak, bőkezűnek mutatkozott. Keveset aludt, 
és álmában is folyton beszélt, úgyhogy azt hihette az ember, hogy állandó- 
an ébren van. Barátaitól semmit meg nem tagadott, jóhiszeműsége pedig 
meghaladta az emberi mértéket. Hallottuk például, hogy mikor bevádoltak 
nála valakit, ha mégoly nyilvánvalóan vétkes is volt az illető, a pártjára állt 


184 Konrád burgundiai király (937-993). 

185 Corvey-ben. 

186 Bajorországi Judittal. 

187 Valószínűleg Ticino. 

188 Widukind itt valószínűleg összemossa a 950-es magyar betörést a 951-es itáliai 
hadjárattal. 

és védelmezte a vádlottat, bűnét sehogy sem volt képes elhinni, és később 
és úgy bánt vele, mintha őellene az illető soha nem vétkezett volna. Tehet- 
sége egyenest csodálatra méltó volt, hiszen Edid királynő halála után — no- 
ha korábban nem értett e mesterséghez —- olyan hamar megtanult írni, 
hogy könnyedén olvasta, és teljesen meg is értette a könyveket. Latinul és 
szlávul is beszélt, igaz, ritkán esett meg, hogy nyelvtudását használni is 
méltóztatott volna. A vadászatban fáradhatatlan volt, szerette a táblajáté- 
kot, és olykor királyi méltósággal élvezte a lovaglás örömét is. Mindeme jó 
tulajdonságaihoz megtermett, tökéletes királyi méltóságra valló test járult: 
fején üstöke őszbe csavarodott, szeme izzott, és tekintete, mint a villám, se- 
besen, szinte fényt lövellve villant, vöröses arcát pedig hosszú szakáll övez- 
te — jóllehet a régiek akkoriban nem hordtak szakállat. Mellkasát oroszlán- 
sörény-szerű szőrzet borította, pocakot alig eresztett, lépte gyors, mégis te- 
kintélyes volt, hazai ruhát hordott, külföldit fel nem vett soha. Ha koronát 
kellett viselnie, állítólag — és ez így is volt — mindig böjtölt előtte. Heinricus 
méltóságteljesebb volt nála - ezért, aki nem ismerte, azt hihette róla, hogy 
kevésbé kedves és kegyes, mint a bátyja. Igen megbízható ember volt és 
igazi jó barát — egyszer egy alacsony rangú bajtársához!§9 jutalomképpen 
saját felesége húgát adta hozzá, társává és barátjává is emelve a katonát. 
Délceg termetű volt, ifjúkorában csinos külsejével mindenkiben rokonszen- 
vet ébresztett. A fivérek közt a legifjabb, Brun!9 úr pedig igen nagy tehet- 
ségű ember volt, tudományban, erényben és szorgalomban kimagasló. Mi- 
kor a király a zabolázhatatlan lotaringiaiak élére nevezte ki, a tartományt 
megtisztította a rablóktól, és a törvényes rendet úgy megerősítette, hogy 
idejében a legnagyobb nyugalom és béke uralkodott azon a vidéken. 


XXXVII. A szerzetesüldözésről 


Miután tehát a belső és külső háborúk befejeződtek, az isteni és emberi 
törvények tisztelete uralkodott a birodalomban. Ekkoriban azonban súlyos 
szerzetesüldözésre került sor némely püspökök egyetértésével, akik úgy 
vélték, többet ér, ha kevés szent életű szerzetes él a kolostorokban, mint ha 
sok, de átlagos. Csakhogy - ha nem tévedek - nem vették figyelembe a gaz- 
da szavát, aki megtiltotta szolgáinak, hogy a konkolyt kiszedjék, mert egő 
szen az aratásig a konkolynak és a búzának egyaránt növekednie kell.1"! 
Ennek a következménye az lett, hogy sokan - alkalmatlanságuk tudatában 
- kivetkőztek a csuhából, és otthagyva a kolostorokat letették a papi élet 
súlyos terhét. Akadtak azonban, akik szerint Frithericus érsek nem őszin- 
tén, hanem hátsó szándékkal rendelte el a tisztogatást, hogy a királyhoz 
hű nagytiszteletű apátot, Hadumarust! 92 valami módon megalázza. 


189 Burkhard gróf. 

190 Brun (1965) kölni érsek, aki 953-tól 965-ig lotaringiai herceg is volt. 
191 Vö. Mt 13,27-30. 

192 Hadamar fuldai apát (927-956). 

XXXVIII. Hathumarus apátról 


Hathumarus ugyanis igencsak okos és tevékeny ember volt: az ő idején 
égett le a híres fuldai templom, és ő is restauráltatta, illetve állíttatta helyre 
a korábbinál sokkal ékesebben. A második összeesküvésben részt vállaló 
érseket ő tartotta őrizetben, kezdetben tiszteletteljesen, ám miután levelei 
miatt megharagudott rá, meglehetősen szigorú körülmények között. Mikor 
aztán az érsek kiszabadult, bosszút szeretett volna állni rajta. Mivel viszont 
törvényesen egy ily nagy tekintélyű férfiú ellen nem tehetett semmit, ki- 
használva hatalmát, a legalsóbb szinten kezdve, a monostorokat kezdte 
zaklatni, hogy ekképpen juthasson el utóbb a legmagasabb szintig. Am az 
effajta álnoksággal sem ment semmire. Az apát ugyanis továbbra is a ki- 
rály bizalmát élvezte, így az érsek kerülő úton sem tudta végrehajtani a ter- 
vét 


XXXIX. Luthuwicus királyról és fiairól 


A király húga!" tehát Hluthowicus királynak három fiút szült, Karolust, 
Lothariust és Karlomannust.!9$ Hluthowicus király ellen azonban összees- 
küdtek a hercegei: a normannok pedig elfogták, Hugo tanácsára Lugdu- 
numba!95 küldték, és tömlöcbe vetették. !96 Legidősebb fiát, Karolust"97 a 
normannok magukkal vitték Rothunba, !98 ahol elhunyt. A király értesülve 
barátja sorsáról, igen felháborodott, és megparancsolta, hogy indítsanak 
Galliába hadjáratot a következő esztendőben Hugo ellen. 


XL. Bolizlavus túszairól 


Ebben az időben, amikor a király erdőn-mezőn tartózkodott vadászgatva, 
ott láttuk Bolizlavus túszait, akiket a király bemutattatott a népnek, mert 
nagy öröme tellett bennük. !99 


195 Gerberga. 

194 Károly 977-től alsó-lotaringiai herceg (1991 után), I. Lothar francia király (954-986), 
Karlmannról nem tudunk közelebbit. 

"e YON, 

196 945-ben. 

197 Widukindus téved: Lothar volt a legidősebb fiú, nem Károly, aki egyébként csak jóval 
később halt meg. 

198 Rouenba. 

199 946-ban. 

XLI. Edid királyné haláláról 


Ez az esztendő az egész nép számára gyászos eseményről nevezetes, neve- 
zetesen a boldog emlékezetű Edid királyné haláláról, akinek utolsó napját 
az egész szász nemzet siralma és könnyhullatása közepette január 26-án 
gyászoltuk meg. Angol nemzetiségű volt, mély vallásosságáról és királyi ha- 
talmáról egyaránt nevezetes családból származott. Tíz éven át vett részt az 
ország irányításában, a tizenegyedikben azonban elhunyt. Szászországban 
viszont tizenkilenc évet töltött.?090 Egy Liudulfus nevű fiút hagyott maga 
után, akihez lelki és testi kiválóságban a maga korában nem volt hasonla- 
tos, illetve egy Liutgard nevű leányt, aki Conradus herceghez ment nőül. 
Magathaburg""! városában temették el, az új bazilika észak-keleti oldalán. 


Vége a második könyvnek 


200 Ottó uralkodásának tizedik évében, Editha Szászországba jövetelének tizennyolcadik 
évében. 
201 Magdeburg. 


T0 


Mathilda Úrnőnek, a császár leányának 
Kezdődik a harmadik könyv bevezetője 


Amint az ég és a föld képe, az emberek hangja, ábrázata és erkölcse is 
ezerarcú, ugyanakkor harmonikus változatosságot mutat, mégis az egész 
világ kénytelen egyetlen fény és egyetlen gondolat, azaz a mindenséget 
gondviselésével kormányzó Isten parancsának engedelmeskedni -— úgy biro- 
dalmunknak azon ékessége is, aki Téged ragyogó fény és csillámló ékkő 
gyanánt e világnak adományozott, köz- és magánügyekben egyaránt az 
igazság egyetlen gyámolaként és a jog egyetlen mértékeként ismert. Ezért 
hát alázatosan könyörgök, hogy munkánk gyümölcsét - amely ízléstől füg- 
gően sokféleképpen ítélhető meg, hiszen szűkében van a tehetségnek és a 
világos kifejezésnek - fogadd dicső kegyelmed védelmébe, és benne ne csu- 
pán balgaságunk kifejezését, hanem azt, ami ennél sokkal fontosabb: az 
odaadásét lásd meg. 


A bevezető vége 

Kezdődik a harmadik könyv 


I. Hogyan tette a király trónörökösévé fiát, Liudulfust 


Edid királyné elhunyta után a király az anya helyett is minden szeretetével 
egyetlen fiát, Liudulfust halmozta el, és végrendeletet készített, amelyben 
őt jelölte trónörökössé. Liudulfus azonban még csak zsenge gyermek volt, 
nem számlált többet, mint tizenhat esztendőt. 


II. A galliai hadjáratról, illetve a király és Hugo herceg 
viszályáról és Luthwicus királyról 


A király pedig Galliába indított hadjáratot, 92 s miután Camaraca"9 várá- 


nál egybegyűjtötte seregét, igyekezett minél előbb behatolni Karolus orszá- 
gába a sógorán, Hluthowicuson esett sérelmek megtorlása végett. Hugo, er- 
ről értesülve, követséget küldött hozzá, és megesküdött már korábban iste- 
ne és királya ellen lázadva elesett atyja szellemére, hogy akkora haderőt ál- 
lít föl, amekkorát a király még soha nem látott. Emellett megvetését is ki- 
nyilvánította, gőgösen és felfuvalkodottan emlegetve a szászok puhánysá- 
gát, és hogy ő egyetlen hörpintéssel hét szász dárdát is le tudna nyelni. A 
király pedig erre azt a híres választ adta, hogy 


(B változat) 

neki meg akkora tömeg szalmakalapja?"98 lesz — amit meg is mutathat 
Hugónak -, amennyit sem ő maga, sem apja nem látott soha. Es való- 
ban, noha igen nagy volt a hadserege - harminckét légiónyi -— nem akadt 
benne senki, aki ne viselt volna szalmakalapot, legföljebb a corvey-i Bo- 
vo apát"95 és három kísérője. Ez a corvey-i bölcs és hírneves ember volt, 
ám Isten csak megmutatta őt e világnak, ám nem engedte át nekünk. 
Atyjának nagyatyja, Bovo"9ő arról volt nevezetes, hogy Cuonradus király 
számára felolvasott egyszer egy görög levelet, az ő ugyanilyen nevű nagy- 
apja" pedig nemcsak idősebb, hanem erényekben és tudományban is 
még kiválóbb volt nála. Emellett azonban Warinus 08 unokája is volt, 
azé a Warinusé, aki harcosból lett szerzetessé, és akit Nova Corbeiában 


202 946-ban. 

203 Cambrai. 

204 A szászok közt elterjedt viselet volt akkoriban. 
205 III. Bovo apát (942-948). 

206 II. Bovo apát (900-916). 

207 IT. Bovo apát (879-890). 

Warin apát (826-856). 

elsőként választottak szabályszerűen apáttá. Csodálatosan jámbor em- 
ber volt, aki jó cselekedeteinek és szent emlékezetének betetőzésekép- 
pen Szászországot értékes kinccsel, nevezetesen a hithű Vitus vértanú 
maradványaival gyarapította."99 Mikor azután elbocsátották hivatalából, 
felkereste Hluthowicus királyt és társaival együtt annak seregéhez csat- 
lakozott. 


(C változat) 

neki meg akkora tömegű szalmakalapja lesz - amit meg is mutat majd 
neki -, amennyit sem ő maga, sem apja nem látott még soha. Es való- 
ban, noha igen nagy hadserege volt - harminckét légióból állt —, mégsem 
akadt a seregben senki, aki ne viselt volna effajta sisakot, legföljebb el- 
vétve néhányan. Húga pedig, értesülve a király jöveteléről, halálra ré- 
mülten szabadon bocsátotta Luthuvicust. 


III. Hogyan vonult a király Lucdunum, Parisius és 
Remensis""" városába 


A király pedig seregével Lugdunumba vonult, és ostrom alá vette a várat, 
majd Parisiusba folytatta útját, és ott Hugót ostromolta meg, illetve méltó 
megbecsüléssel adózva Dionysius vértanúnak, előtte is lerótta tiszteletét. 
Innét Remensis ellen vezette seregét, ahol Hugo unokaöccset!! lett — min- 
denfajta jogot és szokást lábbal tiporva - a kijelölt püspök, miközben a tör- 
vényes püspök?!2 még életben volt. Fegyverrel megvéve a várat, a jogtala- 
nul kinevezett püspököt elzavarta, a törvényeset pedig visszahelyezte tisz- 
tébe és az egyházközség élére. 


IV. Hogyan vonult Rothunhoz és tért utóbb haza a király 
Szászországba 


Ezután a király az egész seregből a legválogatottabb harcosokkal a dánok 
várához, Rothunhozf"§ vonult, ám a hely bevehetetlensége és a kemény tél 
beköszönte miatt, noha keményen megszorongatta a dánokat, végül is há- 
rom hónappal később, dolgavégezetlen, ám veszteség nélkül hazatért 


209 A corvey-i apátokról szóló rész hiányzik az ,A" változatból. 

210 Reims. 

211 Heribert de Vermandois fia, akit szintén Hugónak hívtak. 

212 Artold 931-961 között volt püspök, 940 és 946 között volt a kiskorú Hugo püspök. 

218 Az események sorrendje téves: a király először Reimset foglalta el, de nem fegyverrel, mert 
Hugo megadta magát. Csak ezután vonult Párizs ellen. 


214 Rouen. 

Szászországba, Remensis és Lugdunum várát az egyéb meghódított terüle- 
tekkel együtt átengedve Hluthowicusnak. 


V. Hogyan találkozott Hugo a királlyal a Car folyónál 


Hugo pedig, miután megtapasztalta a király erejét és a szászok vitézségét, 
nem merte többé a birodalom határait fegyverrel átlépni, hanem a követke- 
ző évben, a Car?!5 nevű folyónál felkereste a hadjáratot folytató királyt, 
meghódolt előtte, elfogadta a király által diktált feltételeket, és azontúl 
hasznos alattvaló maradt. 


VI. Hogyan ment Liudulfus királyfi Itáliába 


Látva pedig a király, hogy fia, Liudulfus férfivá cseperedett, vagyonos és 
előkelő hölgyet adott hozzá feleségül, Herimannus herceg leányát, Idát.?!€ 
Az esküvő után nem sokkal apósa elhunyt?!" minden hatalmát-birtokát 
vejére hagyva. Miután azonban hatalomra tett szert, az ifjú kivetkőzött 
gyermekkori békés természetéből, és fegyveres sereget vezetett Itáliába, 
majd néhány helybéli várat bevéve és őrizettel hátrahagyva, visszatért 
Frankföldre. 


VII. Bernharius longobárd királyról 


Ekkoriban a hatalmat bitorolva Longobardiában egy féktelen és kapzsi em- 
ber uralkodott, Bernharius,"!§ aki pénzért árulgatta az igazságot. Mikor 
aztán szembe találta magát a Hluthowicus király által hátrahagyott, egye- 
dülálló bölcsességű özvegy királyné?!) erényével, mindenféleképpen zaklat- 
ni kezdte őt, hogy dicső ragyogását kioltsa, vagy legalább elhomályosítsa. 


215 Chiers. 

216 Liudolf (949-957) 947 végén Sváb Idát vette feleségül. 

217 949. december 10-én. 

218 TI. Berengár (950-963). 

219 Az özvegyet Adelheidnek hívták, de férje nem Lajos, hanem II. Lothar (946-950) volt. 

VIII. Hogyan vezetett hadjáratot a király Bolizlavus ellen 


Ugyanekkor a király hadjáratot indított Bolizlavus cseh király ellen.?29 Mi- 
kor már-már bevette a Nova?! nevű várat - ahol Bolizlavus fiát tartotta 
ostromgyűrűbe zárva -, a király bölcsen leállította a rohamot, nehogy kato- 
nái az ellenségtől szerzett zsákmányon marakodva valamiképpen bajba 
jussanak. A király bölcsességét és számtalan katonáját látva Bolizlavus ki- 
vonult a várból, hiszen okosabbnak látta, ha behődol egy ily felséges úr- 
nak, semmint ha végveszélyre jut. Jelvényei alatt állva végighallgatta a ki- 
rály szavait, majd meg is felelt rájuk, végül pedig bocsánatot nyert. Így hát 
a király teljes győzelme dicsőségében fürödve tért haza Szászországba. 


IX. Hogyan vett maga mellé új királynét a király, és hogyan 
távozott el emiatt az udvarból sértetten Liudulfus 


Mivel a király hallott a fent említett királyné erényeiről, úgy határozott, 
hogy római zarándokút ürügyén felkeresi őt. Longobardiába érve, aranyból 
készült ajándékokkal puhatolta ki, vajon érez-e a királyné iránta hajlandó- 
ságot. Miután pedig őszinte érzéseiről megbizonyosodott, feleségül vette, 

és vele együtt a királyi székhely, Papia?""§ várát is megszerezte. Mikor fia, 
Liudulfus erről tudomást szerzett, sértetten elhagyta az udvart, és Szászor- 
szágba utazott, ahol néhány napig Salaveldunban,"8$ ezen az itt forralt ter- 
vei miatt gyászos helyen, időzött. 


X. A menyegző után a király visszatér Szászországba, 
Bernharius követi, hogy békét kössön vele 


A király pedig Itáliában királyhoz illő pompával megülve menyegzőjét útnak 
indult, hogy az új házasság boldogságának jegyében hazájának boldog- 
ságot és nagy örömet szerezve Szászországban ünnepelje a következő hús- 
vétot. Cuonradus herceg rábeszélésére - őrá bízták ugyanis Papia fegyveres 
őrizetét — Bernharius király is követte a királyt Germaniába, azzal a szán- 
dékkal, hogy békét kössön vele, és minden parancsának engedelmesked- 
jék. Mikor Bernharius a királyi vár közelébe ért, egy mérföldnyire a vártól 


220 950-ben. 

221 Nem azonosítható egyértelműen. 
222 9951-ben. 

223 Pavia. 

224 Saalfeld. 

hercegek, grófok és palotagrófok vonultak ki elé. Királyi módra fogadták, és 
a várba vezették, ahol azt az utasítást kapta, hogy a számára előkészített 
szálláson maradjon. Am arra már nem méltatták, hogy három napon belül 
a király színe elé kerülhessen. Cuonradus, aki Bernhariust a királyhoz ve- 
zette, ezt igen rossz néven vette, a király fia, Liudulfus pedig szintén egyet- 
értett vele. Az ügyben a király fivérére, Heinricusra gyanakodtak -— szerin- 
tük valamilyen ősi gyűlölség késztette őt erre — és kerülték a társaságát. 
Heinricus viszont - tisztában lévén azzal, hogy az ifjú mögött már nem áll 
az anyja — megvetően kezdte Liudulfust kezelni, olyannyira, hogy sértegetni 
sem átallotta. Közben a király végre fogadta [Bernharius] királyt, aki el- 
nyerve a király és a királyné kegyét, ígéretet tett a megadásra, sőt az ön- 
kéntes szövetségkötés napját és helyét is rögzítette, az utóbbit Augusta??? 
várában jelölve meg. 


XI. Az augustai népgyűlésről és az itt tapasztalt csodajelről 


Mikor a találkozóra sor került, Bernharius, kezébe fogva fia, Adalberhtus 
kezét - noha egykor Hugo elől menekülve már egyszer megadta magát a ki- 
rálynak -, megújította esküjét, és az egész sereg, valamint a királyi kíséret 
színe előtt fiával együtt behódolt a királynak. Ezután útjára bocsátották, ő 
pedig kegyelmet nyerve békében hazatért Itáliába. Ugyanekkor a sokaság 
szeme láttára hatalmas látványosságképpen csodálatos nagyságú mennykő 
hullott alá — égzengés és kavargó vihar közepett - az égből. 


XII. A király gyermekeiről 


A felséges királyné a következő gyermekeket szülte a királynak: elsőszülött- 
ként Heinricust,""? másodikként Brunt,""" harmadikként az atyja felséges 
nevét viselő gyermeket, akit ma már apja után urának és császárának re- 
mél az egész világ, továbbá egy édesanyja szentséges nevét viselő le- 
ányt,"29 akiről inkább nem mondunk semmit, hiszen ragyogása minden 
mondhatót vagy írhatót felülmúl. 


225 Augsburg. 

226 Henrik (1953 k.). 

227 Brun (1957). 

228 A későbbi II. Ottó császárt, aki 973-tól 983-ig uralkodott. 
229 Mathilde (1999). 

XIII. A királynak állított kelepcéről 


A király a írank tartományokat és városokat járva tudomást szerzett arról, 
hogy fia és veje kelepcét akar állítani neki, ezért visszahívta az érseket on- 
nét, ahol szokása szerint húsvét előtt a remetékkel és a félrevonultakkal 
együtt önsanyargató életet élt. Az érsek Mogontiában fogadta a királyt, és 
néhány napig szolgált néki. Fia és veje közben rájöttek, hogy aljas terveikre 
fény derült, és az érsek tanácsára kihallgatást kértek és kaptak a királytól, 
hogy tisztázhassák bűnüket. Noha egyértelműen megvallották vétküket, a 
király -— az idő szűke és a kedvezőtlen helyi viszonyok miatt - minden ma- 
gyarázatukat elfogadta. 


XIV. A húsvéti készületekről 


A húsvéti ünnepséget Aguaenál??0 szokták megrendezni, a király azonban 
úgy találta, hogy itt nem készítettek elő semmit méltóképpen. Igy hát anyja 
gondoskodott róla nagy örömmel a megfelelő módon, és a királyt, akit 
Frankföldön majdnem elveszített, hazájában pompás körülmények közt fo- 
gadta. 


XV. A király fiáról, sógoráról és Frithuricus érsekről 


Barátai és nemzete jelenlétéből erőt merítve a király ekkor felrúgta a meg- 
állapodást, amelyet állítása szerint kényszerből kötött. Utasította fiát és ve- 
jét, hogy az összeesküvés kezdeményezőit adják kezére, hogy megbüntet- 
hesse őket, különben közellenséggé fogják őket is nyilvánítani. Az érsek 
azonban kiállt a korábbi megállapodások mellett, mivel a békességet és a 
nyugalmat tartotta szem előtt. Ezért azután a király gyanakodni kezdett rá, 
a király környezete és tanácsosai pedig folyton megalázták. Ugy véljük, 
nem lenne helyes semmit elhamarkodottan ítélnünk a püspökről, ám amit 
a javára írhatunk, azt szerintünk nem hallgathatjuk el, hiszen éjjel-nappal 
nem szűnt prédikálni, bőkezűen osztotta az alamizsnát, kiváló szentbeszé- 
deket tartott. Azzal kapcsolatban viszont, amivel megvádolták, csak Isten 
mondhat ítéletet. 


250 Aachen. 

XVI. A Fridislerinél tartott népgyűlésről. Dadanus és 
Willehelmus grófokról 


Mivel ezeknek az ügyeknek nem tettek még pontot a végére, általános nép- 
gyűlést hívtak össze a Fridisleri"?! nevezetű településen, hogy e kérdéseket 
megvitassák. Mikor itt a király fivére, Heinricus megjelent, számos súlyos 
váddal illette az érseket, akit ezért a király és szinte az egész hadsereg meg- 
gyűlölt, mivel Heinrich szavai alapján egyértelműen bűnösnek tartották. A 
király ráadásul, Íriss sérelmein felbőszülve, kiváló, számára valaha kedves, 
és a biertanai háborúban hűségüket bizonyított embereket adott bátyja ke- 
zére, és száműzetésre ítélte őket: a megvádoltak hiába magyarázkodtak, 
nem tisztázhatták magukat a vádak alól. Ezek az emberek türing szárma- 
zásúak voltak és grófi tisztet viseltek, nevük pedig Dadanus és Wilhelmus 
volt. Erről tudomást szerezve, számos összeesküvő igencsak megrémült. 
Miután pedig a király feloszlatta a gyűlést és hazaküldte a résztvevőket, a 
keleti országrészbe utazott. 


XVII. A lotaringiaiak Conradus herceggel vívott csatájáról 


A lotaringiaiak pedig, mihelyt észrevették, hogy a király neheztel Cuonra- 
dusra - mivel már régóta elegük volt belőle, hiszen megkérdezésük nélkül 
irányította a hercegséget, és döntött ügyeikben -, azonnal fegyvert fogtak 
ellene. Ő azonban nem ijedt meg, a támadásra bátran, mint az oroszlán, 
támadással válaszolt, és a lázadók közül hihetetlenül sokat saját kezűleg 
kaszabolt le, mivel harcban elesett barátja -— Evurhardus fia Cuonradus - 
vérének hullása vérengző vadállattá bőszítette. Mivel pedig igen bátran 
küzdött és erős sereggel, ám az ellenséghez mindig újabb és újabb erősítés 
érkezett, a csata déltől egészen estig eltartott. Ejjel aztán vége szakadt az 
ütközetnek, ám győzelemnek senki sem örvendhetett. 


XVIII. Mogontia ostromárőól, Heinricus és Liudulfus viszályáról 


A király pedig július elseje körül megindította seregét, és fia és veje nyomá- 
ba eredt. Az ellenség azon várait, amelyek útjába kerültek, vagy fegyverrel 
vette be, vagy megadásra kényszerítette, így jutott végül Mogontiához, ahol 
fia hadseregével együtt elsáncolta magát, és ahol atyját — még kimondani is 
szörnyű - fegyveresen, harcra készen várta. Itt minden testvérháborúnál és 
csapásnál szörnyűbb küzdelem vette kezdetét. Hadigépek seregét tolták a 

falakhoz, a városbéliek azonban lerombolták vagy felgyújtották őket. A ka- 
puk előtt egymást követték az ütközetek, ám az ostromlók gyűrűjét ritkán 
sikerült áttörni. Az idő csak telt-múlt, ám minden függőben maradt, mi- 
közben az emberek kívül a király, belül pedig a trónörökös hatalmát retteg- 
ték. Miután az ostrom majd hatvan napja tartott már, végre megindultak a 
béketárgyalások. Ennek érdekében a városba küldtek egy túszt, a király bi- 
zalmasát, Ecberhtust, így hát bárki szabadon kimehetett a királyi táborba 
magyarázkodni, vagy éppen a békéről és a kiegyezésről tárgyalni. A fiú a 
vővel együtt meg is jelent a táborban, és a király lába elé is borult. Mindent 
hajlandóak bűnök büntetéseképpen elviselni - jelentették ki -, csak mellet- 
tük hűségesen kitartó és őket segítő barátaiknak ne legyen semmi bántó- 
dásuk. A király azonban képtelen lévén eldönteni, ugyan miféle méltó bün- 
tetéssel sújthatná fiát, így inkább az összeesküvés főkolomposait követelte 
tőlük. Amazok viszont, mivel adott szavuk kötelezte őket, továbbá mivel az 
ősi ellenség mesterkedése is bizonyos mértékig megkötötte kezüket, megta- 
gadták kérése teljesítését. Közben a táborban nagy volt az öröm, mert a tá- 
borbeliek közt az a szóbeszéd járta, hogy soha nem mentek volna ki a vá- 
rosból, ha teljesen be nem akartak volna hódolni a királynak. Am ez hiú 
reménynek bizonyult. Mikor ugyanis nem voltak hajlandóak engedelmes- 
kedni a királyi parancsnak, Heinricus rátámadt a fiatalemberre, és azt 
mondta neki: , Azzal hencegsz, hogy nem tettél semmit az én uram, kirá- 
lyom ellen, de nézd csak meg, az egész sereg trónbitorlónak és kalan- 
dornak tart. Ha viszont engem vádolsz valami bűnnel, és ha tényleg vétkes 
vagyok, akkor meg miért nem ellenem vezetsz hadjáratot? Támadj inkább 
engem!" Majd fölvéve a földről egy szalmaszálat, így szólt: , Ennyit sem 
tudsz elvenni tőlem és a hatalmamból! Mondd, minek keseríted ilyesmikkel 
az apádat? A legfőbb istenséggel szegülsz szembe, ha uraddal és apáddal 
dacolsz! Ha van merszed, és ha tényleg olyan nagylegény vagy, énrám zú- 
dítsd a dühöd, mert én ugyan nem félek a haragodtól." A fiatalember erre 
semmit nem felelt, végighallgatta még, mit mond a király, azután az övéivel 
együtt visszatért a városba. 


XIX. Ecberhtusról, a király unokatestvéréről 


Mikor Ecberhtust, a király unokatestvérét túszul adták a várbélieknek, rá- 
beszélés hatására meginogva szembefordult a királlyal. Már korábban is 
haragudott ugyanis rá, mert megrótta egy hebehurgya párviadal miatt, 
amelyben fél szemét is elvesztette. 

XX. Hogyan csatlakoztak Liudulfushoz a bajorok 


Az eseményeket követő éjjel a király fivérét??? elhagyták bajor tisztjei, és 
Liudulfushoz csatlakoztak. Liudulfus kiséretükben azonnal felkerekedett, 
és bevette Rainesburg?55 királyi várát, egyéb, a tartományban található 
erős várakkal együtt, és a herceg összes pénzét felosztotta katonái között, 
feleségét szá pedig apósa fiaival és híveikkel együtt nemcsak a várból, ha- 
nem a tartományból is kiűzte. Mindez szerintünk Isten végzése volt, avé- 
gett, hogy az, aki mint legfelségesebb király számos nemzet és nép fölé kí- 
ván emelkedni, megtanulja: magában tehetetlen, Istenben azonban min- 
denre képes. 


XXI. Arnulfusról és fivéreiről, hogyan kért és kapott engedélyt 
a hadjáratra 


Az ifjabb Arnulfus volt az - fivéreivel együtt -, aki mindezt kimódolta Hein- 
ricus ellen, mert az apja országába helyeztetett, ő maga pedig apjától rá 
származott tisztségeit elveszítette. A hosszas hadjáratba belefáradt sereg 
eközben engedélyt kért és kapott a szétszéledésre, a király pedig egynéhá- 
nyad magával követte fiát Bajorországba. 


XXXII. A királyról - hogyan hagyták sokan cserben 


A király sokkal jobban tűrte a megpróbáltatásokat, mint azt egy ifjúságától 
elkényeztetett emberről gondolni lehetett volna. Miután egész sereg embere 
elpártolt tőle, igen kevesen maradtak, akik kiálltak mellette. Köztük volt, 
egyebek mellett, Adalberhtus - bizony nem sok akadt a hű emberekből. 


XXIII. A Mogontiába vonuló szász seregről 


Miközben a király Mogontia ellen harcolt, Szászországról Herimannus her- 
ceg gondoskodott. Mikor Szászországból új sereget kellett küldeni a régi 
pótlására, ennek vezérletével Thiadricust és az ifjabbik Wichmannust bíz- 

ták meg. A frank határhoz érve, Liudulfus és Cuonradus herceg hirtelen 
bekerítette őket, így egy elhagyott erődbe kellett húzódniuk. Mikor az ellen- 
ség megpróbálta bevenni az erődöt, a zászlóvivőjüknek a kapu előtt egy ha- 
jítókorong lemetszette az egyik karját. Ennek hatására a harc abbamar adt, 
és a szászok három nap haladékot kaptak, hogy békén hazatérjenek.? 


XXIV. Thiadricusról és Wichmannusról 


Liudulfus csábító igéretekkel próbálta megkisérteni Thiadricust. Wichman- 
nus pedig amúgy is meg volt már vesztegetve. Szidalmazni kezdte nagy- 
bátyját, ? 236 azzal vádolta, kiforgatta apai örökségéből, kincseit pedig ellopta 
tőle. Ó azonban pontosan tudta, mit forral, és lehetetlen kifejezni, hogy mi- 
lyen bölcsen és előrelátón őrködött a vártán rokonaival és nyilt ellenségei- 
vel szemben 


XXV. Ecberhtus, Wichmannus és Herimannus herceg 


Ecberhtus is csatlakozott Wichmannushoz, és teljes egyetértésben támad- 
tak a hercegre, egy pillanat nyugtot sem hagyva neki. Ó azonban nemes 
türelemmel törve meg az ifjak harci dühét, igyekezett elkerülni, hogy a ki- 
rály távollétében valamilyen fölfordulás támadjon ezekben az országrészek- 
DET 


XXVI. A király bevonul Bajorországba 


A bajorok a király hirtelen megérkeztekor sem békére nem hajlottak, sem 
nyilt háborút nem indítottak, inkább falaik közé zárkózva, és pusztasággá 
téve saját országukat, a hadseregnek nagy nehézségeket okoztak. Mivel pe- 
dig a hadjárat nem haladt előre megfelelőképpen, ellátmány híján a hadse- 
reg semmitől nem riadt többé vissza, és mindent letarolt. 

XXVII. Frithuricus érsekről és a többi püspökről 


Az érsek?" ezenközben, mint állította, a királytól való félelmében otthagyta 
érseki hivatalát, és a magányos szerzetesek közt élt remeteéletet. Bajoror- 
szágban a többi püspök is hasonló bizonytalanságban volt, hiszen eleget 
pártoskodtak, hol a királyt támogatva, hol ez ellenpártot segítve, mivel a ki- 
rálytól nyíltan elpártolni is kockázatos lett volna, de kiállni mellette is ve- 
szélyekkel járt. 


XXVIII. Hogyan tért vissza a király Szászországba 
dolgavégezetlen 


Három teljes hónapot töltve e vidéken - Mogontiától visszatértében -— janu- 
ár elseje körül, dolgavégezetlen, két nagy hatalmú főtisztjét is elveszítvén — 
mindkettejük nyíltól találva esett el, egyikük Mogontiába, a másik pedig 
Bajorországba mentében - a király végül is hazaindult Szászországba. 


XXIX. Herimannusról és unokaöccseinek ügyeiről 


Miután Herimannus és unokaöccsei előadták a király színe előtt ügyüket, 
mindenki, aki csak az igazság pártján állt, a herceg véleményét támogatta, 
és úgy ítélte meg, hogy az ifjakat meg kell róni. A király azonban jóindulat- 
tal megkegyelmezett nekik, csupán Wichmannust tartotta fogságban kato- 
nai Őrizettel a palotán belül. 


XXX. Az avarok a bajorokkal kötnek szövetséget, a király 
azonban hatalmas sereggel száll szembe velük 


Közben a király értesült arról, hogy a Bajorországba behatolt avarok ellen- 
ségeivel szövetkeztek, és úgy döntöttek, polgárháborút szítanak ellene. Ő 
azonban egy csöppet sem ijedt meg (az efféle megpróbáltatások közepette 
sosem feledkezett meg Isten kegyelméből való uralkodói és királyi mivoltá- 
ról), hanem erős sereget gyűjtve szembeszállt a kíméletlen ellenséggel. Az 
avarok azonban kitértek előle, és miután Liudulfus kalauzokkal látta el 

őket, egész Frankföldet végigportyázták, és olyan súlyos kárt okoztak, min- 
denekelőtt saját barátaiknak - egy Ernustusf"" nevű pártütő emberei kö- 
zül például több mint ezret fűztek rabszíjra -, de mindenki másnak is, 
hogy az valami hihetetlen. A húsvétot megelőző vasárnap Wormatia??9 hó- 
dolt be nyilvánosan, és adott át hatalmas mennyiségű aranyat és ezüstöt 
nekik. Innét Galliába vonultak tovább, majd másfelé kerülve tértek ha- 
za. 


XXXI. A háborúba belefáradt bajorok béketárgyalásokat 
folytatnak 


A belső és küldő hadak járásába belefáradt bajorok - miután ugyanis a 
magyarok elvonultak, a királyi hadsereg sanyargatta őket -— kénytelen-kel- 
letlen béketárgyalásokba kezdtek. Abban állapodtak végül m neg, hogy júni- 
us 16-ig fegyverszünetet tartanak, és hogy a felek Cinnánált$! találkoznak 
majd, hogy érveiket és ellenérveiket előadják. 


XXXII. A királyi gyűlésről Cinnánál 


Mikor az általános népgyűlés az említett helyen kezdetét vette, a király a 
következő szónoklatot tartotta: , Elviselném, ha a fiam és a többi cselszövő 
által okozott méltatlanság csak engem sújtana, és nem az egész keresztény 
népet döntötte volna romlásba. Nem törődnék vele, hogy váraimat bűnözők 
módjára megszállták, egész tartományokat ragadtak ki fennhatóságom alól, 
ha nem rokonaim és legkedvesebb bajtársaim vére omlik közben. Ime, fiam 
nélkül kell itt ülnöm, hisz fiam a legelszántabb ellenségem), ő, akit a legjob- 
ban szerettem, és alacsony sorból a legmagasabb szintre és tisztségre 
emeltem, az én egyetlen fiam támad ellenem! De még ezt is elviseltem vol- 
na, ha ügyeibe nem keveri bele Isten és az emberiség ellenségeit. Országom 
szinte pusztaság, népem rabságban sínylődik vagy holtan hever, váraink 
romokban, templomaink felperzselve, papjaink halomra gyilkolva, utcáink 
még mindig síkosak a vértől. Attól az aranytól és ezüsttől, amellyel fiamat 
és sógoromat halmoztam el egykor, Krisztus ellenségei roskadoznak most 
hazafelé menet. Nem tudom, mi lehet ennél nagyobb bűn, mi súlyosabb 
árulás?" - Így szólva a király elhallgatott. Heinricus pedig helyeselve a ki- 
rály szavait még hozzátette, hogy a már kétszer is nyilt csatában legyőzött 
ellenséget aljas és hitvány módon újra idekalauzolták, így ismét lehetősé- 

gük nyílt a pusztításra, és hogy ő inkább tűrt volna bármi bajt és szenve- 
dést, de a közös ellenséggel soha össze nem szövetkezett volna. Miután be- 
szédük elhangzott, Liudulfus előlépett és így szólt: , Bevallom, az ellenem 
fenekedőket pénzzel fizettem le, nehogy ártsanak nekem vagy alattvalóim- 
nak. Ha ezen a ponton hibáztattok, az egész nép tudja meg: nem önként, 
hanem azért tettem így, mert nem volt más választásom." Végül az érsek 
lépett be, hogy magyarázatot adjon tetteire: Kijelentette, hogy bármilyen 
ítéletet is hoz majd a király, ő ellene soha szándékkal, akarattal vagy tettel 
nem fordult: félelmében hagyta csupán magára a királyt, mivel látta, hogy 
neheztel rá, mert ártatlanul súlyos vádakkal illeték őt — egyébiránt azon- 
ban minden szavát esküvel is megerősítheti. A király erre ezt felelte: , Tőle- 
tek nem kérek én esküt, csak azt, hogy a béke és az egyetértés ügyét segít- 
sétek elő legjobb tudásotok szerint." Ezzel tisztességben és békében elbo- 
csátotta Őt. 


XXXIII. Frithuricus érsekről és Conradus hercegről 


Az érsek és Cuonradus herceg elpártoltak az ifjútól, mivel képtelenek vol- 
tak rábeszélni, hogy apjának behódoljon, és neki engedelmeskedjék, és Is- 
ten és a király oldalára álltak. 


XXXIV. Liudulfusról, aki haragjában elhagyta az apját, és 
akit a király üldözőbe vett 


Másnap éjjel Liudulfus embereivel együtt otthagyta a királyt és sereggel be- 
hatolt Rainesburg várába. A király azonban fia nyomába eredt, s mikor 
Horsadal?82 ellenséges várához érkezett, ostrom alá vette. 


XXXV. A horsadali ütközetről 


Csata alakult ki a várfalak körül, senki nem látott még kegyetlenebbet. 
Mindkét részről sokan elestek, még többen megsebesültek, csak az éj sötét- 
je vetett véget az ütközetnek. Az eldöntetlen harcban megtépázott sereg 
másnap reggel továbbindult, nem akartak több időt tölteni itt, hiszen fon- 
tosabb céljaik voltak. 

XXXVI. Reinesburch város ostromáról 


Három napig tartott az út Rainesburgig. A sereg táborhelyet foglalt, táborát 
erődítményekkel vette körül, és késlekedés nélkül hozzáfogott az ostrom- 
hoz. Am miután a népes védősereg nem hagyta, hogy az ostromgépeket a 
falaknak támasszák, mindkét részről meglehetős kegyetlen harc kerekedett 
a falak előtt. A hosszan elhúzódó ostrom az ostromlottakat a döntés ki- 
kényszerítésére késztette. Úgy vélték ugyanis, hogy rosszabbul járnak, ha 
az éhség mardossa őket, mintha nyilt csatában, bátran hullanak el. Kiad- 
ták tehát a parancsot, hogy nyugati kapun törjön ki a lovasság, mintha a 
táborra akarna rontani, mások pedig szálljanak hajókra, és a várral szom- 
szédos folyón keresztül - míg odaát a lovas ütközet folyik - támadják meg 
az őrizetlenül hagyott tábort. A harangszó jelére összegyűlt városbeliek ne- 
ki is láttak a terv végrehajtásának, de a táborban sem maradt titokban ter- 
vük, ezért hát ott serényen készülődtek az összecsapásra. A lovasok kitöré- 
se azonban váratott magára egy kissé, a hajóhad pedig ekkorra már túlsá- 
gosan eltávolodott a vártól. A városbeliek hajóikról a partra ugorva a tábor- 
ra rontottak, csakhogy itt fegyveresekbe ütköztek, és mikor megrettenve 
futásban kerestek menedéket, bekerítették, és mindenfelől kaszabolni kezd- 
ték őket. Némelyek a hajókra igyekeztek volna, de félelmükben utat tévesztet- 
tek, és elnyelte őket a folyó, azok a hajók pedig, amelyekre a kelleténél többen 
kapaszkodtak föl, a víz alá süllyedtek. A vége az lett, hogy a nagy tömegből 
alig néhányan nyertek egérutat. A lovasokat ezalatt a lovasság verte vissza és 
győzte le: a zömük vérző fejjel vonult vissza a városba. A királyi sereg győzte- 
sen tért meg táborába. Egyvalaki kapott közülük csupán halálos sebet a ka- 
puknál, őt is magukkal hozták. A város nyáját egy a Rain?"5 és a Donouts3 
közt elterülő füves legelőre menekítették, a király fivére, Heinricus azonban 
zsákmányul ejtette, és bajtársai közt osztotta fel az egészet. Az állandó csa- 
tározásban eltörődött városbelieket immár éhínség is fenyegette. 


XXXVII. Liudulfíus békét kér, de sikertelenül. Arnulfus halála 


Ezért hát Liudulfus főemberei kíséretében kivonult a városból és békéért 
folyamodott, de nem járt sikerrel, mert továbbra sem volt hajlandó engedel- 
meskedhni apjának. A városba visszatérve, a számos győzelméről és csatájá- 
ról híres Gerót próbálta visszaverni, aki a keleti kaput ostromolta éppen. A 
harmadik órától egészen a kilencedekig?"? folyt az ádáz küzdelem: a város 
kapuja előtt ArnulfusP96 alól kidőlt a lova — mihelyt megfosztották páncél- 
jától, dárdával átdöfíték, és meghalt. Csak két hét múlva, egy a városban 

tomboló éhínség elől menekülő asszony hozta halálhírét, mivel korábban 
senki nem tudta bizonyosan, hogy elesett. Halálának hírére a várbeliek 
meglehetősen megzavarodtak, és már a béke felől kezdtek puhatolózni. 


XXXVIII. A király békét köt Liudulfusszal, és visszatér 
Szászországba 


Főemberei közbenjárására Liudulfus ismét kivonult kíséretével a városból — 
miután teljes másfél hónapig állta az ostromot -, és fegyverszünetet is ka- 
pott addig a meghatározott napig, amíg ügyében nem születik ítélet. A gyű- 
lés helyéül Fridislerit jelölték ki. A király ezután hazatért Szászországba. 


XXXIX. Heinricus Nova várába vonul 


47 


Heinricus pedig bevette Nova?" várát: a következő éjjel pedig majdnem tel- 


jesen felégette Rainesburgot. 


XL. Hogyan fogadta kegyelmesen a király a fiát 


Mikor a király testgyakorlás céljából vadászatot tartott a Suveldun?"8 nevű 
helyen, fia mezítláb leborult atyja elé, mély megbánást tanúsítva, és meg- 
ható könyörgésével előbb atyja, majd az összes jelenlévő szemébe könnye- 
ket csalt. Ekképpen tehát, apja szeretetének hála, elnyerve a kegyelmet, 
ígéretet tett, hogy megzabolázza magát, és apja akaratának mindenben en- 
gedelmeskedik majd. 


XLI. Frithuricus érsek végéről 


Közben az érsek betegségének és haldoklásának hírét hozták. Ezért hát a 
királyi gyűlést egy kissé el kellett halasztani. A jelenlévők azt mondják, az 
érsek igen szépen halt meg.?"? Halála után általános népgyűlést tartottak. 


247 Neustadt: Regensburg újvárosa. 
248 Talán Saufeld. 
249 Friedrich 954. október 25-én halt meg. 

Másfél év után Mogontia egész Frankfölddel együtt a király fennhatósága 
alá került, fia és sógora pedig kegyelmet nyert —- amit hűséggel is háláltak 
halálukig. 


XLII. Hogyan fogta el Gero az ukrikat 


Ugyanebben az esztendőben Gero dicsőségesen legyőzte az ukriknak??9 ne- 
vezett szlávokat, mikor a király Cuonradus herceget küldte neki segítségül. 
Hatalmas zsákmányt is sikerült szerezni, Szászországban pedig nagy volt 
az öröm. 


XLIII. Hogyan adta meg magát Reinesburch, s hogyan adta 
vissza a király fivérének a tartományt 


A következő húsvétot a király fivérével töltötte, majd Rainesburg ellen ve- 
zette seregét, ismét fegyverrel és ostromgépekkel víva a várost. Mivel a vá- 
rost a szász sereg magára hagyta, és a városbelieket éhínség is kínozta, a 
védők kivonultak a kapukon, és a várat önmagukkal együtt a király kezére 
adták. A király a főembereket száműzetésre ítélte, a köznépnek azonban 
megkegyelmezett, majd diadala dicsőségében hazatért, az egész bajor tarto- 
mányban visszaállítva fivére hatalmát. 


XLIV. A nevezetes győzelemről, amelyet a király a magyarok 
fölött aratott 


Július elseje??! körül Szászországba érve, a király találkozott a magyarok 
követeivel, akik látszólag csak a régi bizalom és nagyrabecsülés jegyében 
tették nála tiszteletüket, valójában azonban - egyesek szerint - a polgárhá- 
ború kimeneteléről akartak tájékozódni. Miután a király néhány napon át 
vendégül látta, majd némi ajándékkal békében hazaküldte őket, fivére, a 
bajor herceg küldöttjeitől a következő jelentést kapta: , Vigyázz, a portyázó 
magyarok áttörtek határaidon, és úgy döntöttek, hadat indítanak ellened." 
Hallva a király a hírt, mintha az éppen befejeződött háború semmi fáradt- 
ságába nem került volna, azonnal az ellenség ellen vonult, ám csupán egy 
csapat szászt vitt magával, mert már a szlávokkal is fenyegetett közben a 


250 Az ukrik Uckermatrk területén éltek. 
251 955-ben. Az itt leírt csata a híres Lech-mezei csata. 

háború. Augusta várának szomszédságában tábort ütött: itt találkozott a 
Írank és a bajor sereggel. Cuonradus herceg is erős lovassággal érkezett a 
táborba: a jövetelétől fellelkesült katonák pedig már alig várták az ütköze- 
tet. Cuonradus ugyanis merész lelkű, ám, ami a merészek közt ritkaság, 
meggondolt is volt, és akár lovon, akár gyalog csapott az ellenségre, legyőz- 
hetetlen harcosnak bizonyult, magánemberként és bajtársként pedig egy- 
aránt közkedveltségnek örvendett. A két sereg portyázói hamar kiderítet- 
ték, hogy a hadak nincsenek már távol egymástól. A táborban böjtöt hir- 
dettek, és parancsot adtak, hogy mindenki készülődjék a holnapi ütközet- 
re. Kora hajnalban keltek, megbékéltek egymással, majd szent esküvéssel 
előbb vezérüknek, azután egymásnak igérve támogatásukat, magasba 
emelt hadijelvényeikkel kivonultak a táborból. Mintegy nyolclégiónyian vol- 
tak. Meredek és nehéz terepen vonultatták a sereget, nehogy az ellenség- 
nek alkalma nyíljék nyílzáporral megzavarni csatarendjüket, mert a nyila- 
záshoz, különösen bozótos rejtekéből, a magyarok nagyon értettek. Az első, 
második és harmadik légiót a bajorok vezették Heinricus herceg főtisztjei- 
nek irányítása alatt. Neki magának ugyanis el kellett közben hagynia a 
hadszíinteret, mivel betegség gyötörte, amelyben később el is hunyt. A ne- 
gyediket a Írankok adták: Cuonradus vezetésével és irányításával. Az ötö- 
dikben, amely a legnagyobb volt, és amelyet királyinak is neveztek, maga a 
herceg állt az összes ezred színe-javából válogatott derék ifjak sűrű csapa- 
tának gyűrűjében, előtte az ,angyal", a győzelem záloga. A hatodik és a he- 
tedik légiót a svábok alkották Burchardus vezényletével, aki a király fivéré- 
nek leányát vette feleségül. A nyolcadikban csehek sorakoztak, ezer váloga- 
tott vitéz. Fegyverzettel jobban el voltak látva, mint szerencsével - itt hevert 
minden málha és holmi is, mintha a legszélső légió lenne a legnagyobb biz- 
tonságban. Am a dolgok nem az elképzelések szerint alakultak. A magya- 
rok ugyanis habozás nélkül átkeltek a Lech folyón és bekerítve a hadsere- 
get, a szélen álló légióra nyilzáport zúdítottak, majd hatalmas hujjogással 
lerohanták őket. Kit lekaszabolva, kit elfogva, minden málhát megszerez- 
tek, a légió megmaradt fegyvereseit pedig megfutamitották. A hetediket és a 
hatodikat is hasonlóképpen - sokat lemészárolva közülük - lerohanták és 
megfutamították. Mikor pedig a király látta, hogy vesztésre áll a csata, és 
hogy a szélső hadrendet hátulról fenyegeti az ellenség, a negyedik légióval 
kiküldte a herceget, aki kiszabadította a foglyokat, visszaszerezte a zsák- 
mányt, és az ellenség fosztogató csapatait megzavarta. Miután az ellenség 
portyázóit mindenfelé levágta, Counradus herceg győztes hadijelvényekkel 
tért vissza a királyhoz. Csodálatos módon, mivel a dicsőséghez és győze- 
lemhez szokott veterán katonák haboztak összecsapni az ellenséggel, harc- 
hoz alig értő újoncokkal aratta diadalát. 


252 A csata leírása a 46. fejezetben folytatódik. A kutatók között nincs egyetértés a 
tekintetben, hogy a 45. fejezet későbbi betoldás-e. 

XLV. Thiadricus csatájáról a szlávok ellen 


Mig Bajorországban ezek történtek, Thiadricus őrgróf a barbárok ellen vál- 
takozó szerencsével harcolt. Mikor megpróbálta bevenni egyik várukat, 
egészen a kapu torkáig üldözte ellenségeit, a falakon belülre szorítva őket. 
Bevéve a külső várat, felgyújtotta, és akit csak a várfalon belül talált, min- 
denkit elfogott vagy megölt. Mikor pedig - már a tűzvész kialudta után - 
visszatért, és a serege fele a várost körülvevő mocsáron már átkelt, a szlá- 
vok, látva seregünk szorult helyzetét, és hogy a terep kedvezőtlensége miatt 
sem csatarendbe fejlődni, sem menekülni nem tudnak, nagy üvöltéssel a 
visszavonulók nyomába eredtek, nagyjából ötvenet lekaszaboltak közülük, 
és szégyenletes futásra kényszerítették a mieinket. 


XLVI. A közben látott csodajelekről 


Eközben - e kudarc következtében - súlyos aggodalom szállta meg egész 
Szászországot a királyért és hadseregéért. Ráadásul szokatlan csodajelek is 
rettentettek bennünket. Sok helyütt erős vihar döntötte romba a templo- 
mokat, ami a szem- és fültanúkat óriási félelemmel töltötte el, mindkét 
nembéli szerzeteseket sújtott halálra a mennykő, és sok egyéb más ször- 
nyűség is megesett akkoriban, amit jobb, ha nem is említünk. 

A király, látva, hogy a csata döntő szakasza előtt áll, buzdítás végett a 
következőképpen szólt bajtársaihoz: ,Minden bátorságunkat össze kell 
szednünk ekkora veszélyhelyzetben, ezt, katonáim, magatok is láthatjátok, 
hiszen nem távolról, hanem közvetlen közelből szemlélhetitek az ellenséget. 
Mindeddig fáradhatatlan karotokra és mindig győzedelmes fegyvereitekre 
támaszkodva sok dicsőséget arattam, országomban és birodalmamon kívül 
egyaránt mindenütt diadalmaskodtam, talán most a saját földemen és or- 
szágomban futamodjam meg először? Létszámban, jól tudom, fölülmúlnak 
minket, de nem vitézségben, nem fegyverzetben. Mindannyian jól tudjuk, 
hogy nagy részük egyáltalán nem visel páncélt, és ami legfontosabb viga- 
szunk, Isten bennünket segít. Ők csak vakmerőségükben bízhatnak, a mi 
reményünk és oltalmunk viszont Isten. Szégyen lenne, ha mi, akik már 
szinte egész Európán uralkodunk, meghódolnánk ellenségeink előtt. Ha 
már halnunk kell, harcosaim, jobb, ha csatában halunk dicsően, minthogy 
ellenségeink igájában szolgamód tengessük életünk, vagy hitvány állatok 
módjára fojtsanak meg bennünket. Még többet is szólnék, katonáim, ha 
biztos lennék benne, hogy a szavak növelik vitézségetek vagy merészsége- 
tek. Am jobban tesszük, ha fegyverrel s nem puszta szóval kezdünk a 
munkánkhoz." Így szólva megragadta pajzsát és szent lándzsáját, és első- 
ként fordította paripáját az ellenség felé, ahogyan az már az egy bátor kato- 
nához és egy kiváló császárhoz illik. Az ellenség közül a bátrabbja előbb el- 
lenállt, ám azután, amint látták, hogy bajtársaik megfutamodnak, meg- 
inogtak, és a mieink gyűrűjében sorra elestek. A többiek közül egyesek ki- 

merült lovaikon közeli falvakban kerestek menedéket, fegyvereseink azon- 
ban bekerítették őket, és rájuk gyújtották a házakat. Mások a közeli folyón 
úsztak át, ám mivel a túlsó parton sehol sem tudtak kievickélni a vizből, 
elragadta őket a folyó, és odavesztek. Aznap a táborukat is elfoglaltuk, az 
összes foglyot kiszabadítottuk, másnap és harmadnap pedig a szomszédos 
várakból kicsapók annyira megritkították a maradékukat, hogy szinte sen- 
ki vagy alig valaki menekült meg közülük. Ám vérontás nélkül nem is le- 
hetséges győzelmet aratni egy ilyen vad nép fölött. 


XLVII. Conradus herceg vesztéről 


Cuonradus herceg pedig ezalatt bátran küzdött. Lelkének izzása és az az- 
nap hevesen tűző nap heve azonban úgy felforrósította vérét, hogy megla- 
zítva sisakszíját levegő után kellett kapkodnia: eközben szemből védtelenül 
maradt torkába fúródott egy nyílvessző, és szörnyethalt. Holttestét, a kirá- 
lyi parancsnak megfelelően nagy tisztelettel rendbe tették, Wormatiába vit- 
ték. Itt aztán valamennyi Írank könnyhullatása és siralma közepett elte- 
mették ezt a minden lelki és testi erénnyel ékes, nagy és hírneves embert. 


XLVIII. Az avarok három vezéréről 


A magyar nemzet három vezére esett fogságba: Heinricus herceg kezére ju- 
tottak és - méltó büntetésüket elnyerve — szégyenteljes halállal lakoltak, 
akasztófán kellett ugyanis kiszenvedniük. 


XLIX. A király győzelméről 


Nevezetes diadala dicsőséget szerzett a királynak, a hadsereg a haza atyjá- 
nak és imperátornak kiáltotta ki. Utóbb pedig a császár elrendelte, hogy 
minden egyes templomban tiszteletadást és méltó magasztalást tartsanak 
a magasságos Istennek. Mindezt szentséges édesanyjának is hírnök útján 
tudtára adta, majd üdvrivalgás és nagy örömünnep közepette győztesként 
tért vissza Szászországba, ahol népe hatalmas szeretettel fogadta. Ily nagy 
diadalnak a királyok közül kétszáz esztendeje nem örvendhetett senki. Rá- 
adásul saját seregei a magyar háborúból ki is maradtak, mert a szlávok el- 
leni harcra tartalékolta őket. 

L. A királyról és Wichmannus fortélyairól 


Ahogyan tehát fentebb említettük, mivel nem volt képes magyarázatot adni 
nagybátyja elleni tetteire, Wicnmannust a palotában tartották fogva. Mikor 
azonban a király Bajorországba készült, betegséget színlelve nem akart ve- 
le utazni. A király erre figyelmeztette, hogy elhunyt apja és anyja helyébe 
lépve fiának fogadta egykor, gondosan nevelte, apja tisztségeivel ruházta 
föl, és megkérte, ne okozzon neki újabb gondot, mikor már amúgy is annyi 
a baja. Mikor minderre semmi használható választ nem kapott, a császár 
faképnél hagyta, és Ibo??? grófra bízta a fiút. Ez néhány napig nála is ven- 
dégeskedett, majd engedélyt kért, hogy vadászni mehessen az erdőbe. Itt 
azonban rejtőzködő társai várták, hozzájuk csatlakozva indult haza, majd 
útközben néhány várat elfoglalva -— miután sikerült Ecberhtust is maga 
mellé állítania — fegyvert fogott a császár ellen. A talpraesett Herimannus 
herceg azonban könnyedén legyűrte, és az Albián?9$ túlra szorította a láza- 
dókat. Mikor látták, hogy képtelenek a herceggel szembeszállni, két, a szá- 
szokkal már régóta hadilábon álló barbár kiskirállyal, Nacóval és fivéré- 
vel255 szövetkeztek össze. 


LI. A seregről, amely majdnem elfogta Wichmannust 
Suitleiscranne várában 


A herceg vezette hadsereg a Suithleiscranne?"ő nevű várban bukkant az el- 
lenségre. Majdnem sikerült a várral együtt a lázadókat is a hatalmukba ke- 
ríteniük, ám egy ember lármát csapott: a védők erre felriadtak és fegyvert 
ragadtak. Herimannus herceg ekkor —- miután a várkapu előtt nagyjából 
negyven katonát levágott, és fegyverzetüket is megszerezte — visszavonult. 
Segítői közt ott volt Heinricus őrgróf Sigfridus nevű fivérével együtt, akik 
kiváló és bátor, magánemberként és a csatamezőn egyaránt kiemelkedő 
férfiak voltak. Minderre a negyvennapos böjt kezdetén került sor. 


£ 2 a 
LII. Hogyan esett el Cocarescemiorum"" vára 


A barbárok a következő húsvét után betörtek a tartományba: Wichman- 
nust nem tekintették vezérüknek, ő csupán ebben a gaztettben vezette 


253 Nem tudunk róla közelebbit. 

258 jölha. 

255 Naco és Stoinef szláv kiskirályok voltak. 
256 Suitleiscranne. 

257 Cocarescemier. 

őket. Herimannus herceg szintén késedelem nélkül megjelent őrseregével, 
látva azonban a hatalmas ellenséges hadat, és hogy neki csupán csekély 
harci készület áll majd rendelkezésére -— mivel éppen polgárháború fenyege- 
tett —, úgy vélte, jobban teszi, ha késlelteti a kétséges kimenetelű ütközetet, 
és ha annak a nagy létszámú embertömegnek, amely egyetlen várban se- 
reglett össze (a többi várban nem lévén bizodalma), azt az utasítást adja, 
hogy mindenképpen kössön békét. Ezt a tervet katonái igencsak helytelení- 
tették, különösen Sigfridus, aki rendkívül elszánt harcos volt. A cocaresce- 
miorumi polgárok azonban úgy tettek, ahogy a herceg parancsolta nekik. 
Végül azzal a feltétellel kötötték meg a békét, hogy a szabadok feleségeikkel 
és családjaikkal együtt a falakon át fegyvertelenül eltávozhatnak, ám min- 
den szolganépet és holmit a városban, az ellenség prédájául kell hagyniuk. 
Mikor azonban a barbárok betörtek a várba, az egyik közülük egy szabad 
feleségében felismerte egykori szolgálóját, és megpróbálta férje kezéből ki- 
ragadni a nőt. Erre a férj ökölcsapással felelt, amire a barbár elkezdett 
üvöltözni, hogy a szászok megszegték a békét. A vége az lett, mindenkit le- 
mészároltak, hírmondót se hagytak belőlük, minden felnőtt férfit halomra 
gyilkoltak, az anyákat pedig gyermekeikkel együtt fogságba hurcolták. 


LIII. Hogyan állt bosszút a király a pusztításért 


E bűn megtorlásaképpen a király -— miután már a magyarok felett győzel- 
met aratott — hadjáratot indított a barbár tartományok ellen. Ítéletet hoztak 
azoknak a szászoknak az ügyében is, akik lepaktáltak a szlávokkal, és 
Wichmannust Ecberhtusszal együtt közellenségnek nyilvánították, a többi- 
eknek azonban megbocsátottak, azzal a feltétellel, hogy megtérnek övéik- 
hez. Megjelent egy barbár követség is, amely közölte, hogy mint szövetsége- 
sek szokás szerint meg kívánják fizetni adójukat, egyébként azonban tarto- 
mányukat ők szeretnék birtokolni - ha ily módon áll az alku, békén marad- 
nak, egyébként azonban szabadságukért fegyverrel fognak megküzdeni. A 
császár erre azt válaszolta: a békét nem kívánja megtagadni tőlük, ám fel- 
tétel nélkül nem adhatja meg, vagyis addig, amíg elkövetett jogtalanságai- 
kat a kellő alázattal és kártérítéssel nem teszik jóvá. A király mindent el- 
pusztítva és felperzselve vezette át hadseregét e tartományokon, míg végül a 
Raxa?98 folyó mentén tábort ütve —- amelyen mocsarai miatt nehéz volt az át- 
kelés — bekerítette őt az ellenség. Hátulról nagy farönkhalom rekesztette el az 
utat, amelyet fegyveres csapat is védett. Szemből a folyó és a folyó menti láp, 
valamint hatalmas szláv sereg akadályozta a hadmozdulatokat és a haladást. 
De még egyéb csapások is sújtották a sereget: a járvány és az éhínség. Miután 
napokon át sem változott a helyzet, a császár Gero grófot küldte követségbe 
a barbár vezérhez, akit Stoinefnek hívtak, azzal az üzenettel, hogy ha meg- 
adja magát a császárnak, az barátjának, nem ellenségének tekinti majd. 


258 Nem határozható meg pontosan, melyik folyóról van szó. 

LIV. Gero őrgróíról 


Gerónak számos jó tulajdonsága volt, harci tapasztalata, bölcsessége a 
közügyek terén, meglehetős ékesszólása, nagy tudománya: olyan ember 
volt, aki eszét tettekkel, nem pedig szócsépléssel bizonyítja. Ha szerzésről 
volt szó, kitartó, ha adományról, bőkezű volt, és ami a legfontosabb, elkö- 
telezettje az egyháznak. Az őrgróf tehát a mocsáron és a mocsár menti fo- 
lyón keresztül üdvözölte a barbárt. A szláv hasonlóképpen felelt neki. Ek- 
kor az Őrgróf így szólt: , Az is éppen elég lenne számodra, ha csupán urunk 
szolgái közül egyetleneggyel viselnél háborút, nem pedig magával az én 
uram királyommal. Ugyan milyen sereged van, milyen fegyverzeted, hogy 
ilyesmit merészelsz? Ha akad benned némi vitézség, felkészültség, merész- 
ség, vagy azt engedd meg, hogy mi keljünk át a folyón tehozzád, vagy pedig 
te gyere ide mihozzánk, akkor majd szemtől szemben elválik, ki a legény a 
gáton!" A szláv barbár módra csikorgatva fogát és szitkok özönét zúdítva a 
követre kinevette Gerót és a császárt egész hadseregével együtt, mert tu- 
dott arról, hogy mennyi csapás sújtotta őket. Gero erre - heves vérmérsék- 
letű ember lévén - igencsak felháborodott, és azt kiáltotta: ,A holnapi nap 
majd megmutatja, hogy erősek vagytok-e, avagy sem. Holnap ugyanis - és 
erre mérget vehettek — megütközünk veletek." Gero egyébként - bár koráb- 
ban számos egyéb dicső tettével is hírnevet szerzett már - igazán nagy és 
hírneves azáltal lett, hogy az ukri nevű szláv népet dicsőségesen behódol- 
tatta. Gero, visszatérve a táborba, beszámolt a hallottakról. A császár pedig 
még éjjel riadót rendelt el, és utasítást adott, hogy nyilazással és hajítógé- 
pekkel ingereljék az ellenséget ütközetre, majd pedig úgy tett, mintha erő- 
nek erejével át akarna kelni a folyón és a mocsáron. A szlávok az előző na- 
pi fenyegetések hatására be is dőltek a cselnek, és hasonlóképpen felké- 
szültek a csatára, teljes erejükkel próbálva akadályozni az átkelést. Gero 
azonban eközben a szövetséges ruanusokkal??? nagyjából egy mérföldnyire 
hátrahúzódott, és az ellenség tudta nélkül sebesen három hidat veretett, 
majd üzenetet küldve a császárnak, az egész hadsereget a hídhoz rendelte 
vissza. A barbárok ennek láttán igyekeztek maguk is minél előbb útját állni 
a légióknak. A barbár gyalogosoknak azonban hosszú út megtétele után 
kellett harcba bocsátkozniuk, így a fáradtságtól elnehezülten hamar meg- 
hátráltak katonáink elől. Hamarosan, miközben futásban kerestek mene- 
déket, egy szálig lekaszabolták öket, "0 


LV. Stoineffus barbár király és a katona, aki megölte őt 


Stoinef pedig ezalatt egy kiemelkedő dombtetőn várta lovasaival a fejlemé- 
nyeket. Mikor látta, hogy társai futásnak erednek, maga is elmenekült. Két 


259 Rugiusok. 
260 E csata 955. október 16-án zajlott le. 

csatlósa kiséretében talált rá egy ligetben egy Hosed nevű katona, és a 
küzdelemtől kimerült, fegyverét vesztett királynak lecsapta a fejét. Az egyik 
testőr élve esett fogságba: őt a fejjel és a kiskirálytól szerzett zsákmánnyal 
együtt az említett katona a császárnak ajándékozta. Hosed ezáltal híres és 
népszerű lett. Hősi tettének bére császári adományföld lett húsz ház jöve- 
delmével. Az ellenség táborát még aznap lerohanták, rengeteg népet levág- 
tak vagy fogságba ejtettek: az öldöklés késő éjszakáig tartott. Másnap reg- 
gel a kiskirály fejét a csatatéren közszemlére tették, körötte hétszáz lenya- 
kazott fogoly hevert, a kiskirály tanácsadóját pedig kiszúrt szemmel és ki- 
vágott nyelvvel, magatehetetlenül a hullahegy közepén hagyták. A bűntárs 
Wichmannus és Ecberhtus azonban Galliába menekült, és Hugo hercegnél 
kerestek oltalmat. 


LVI. Hogyan tette dicsővé nevét a király sorozatos győzelmeivel 


A sorozatos győzelmei által dicsőséget és hírnevet szerzett király számos 
uralkodó és nép félő csodálatát és tiszteletét érdemelte ki. Rengeteg követet 
fogadott, a rómaiakét, a görögökét és a szaracénokét, és tőlük sokféle aján- 
dékot kapott, arany és ezüst meg bronz, csodálatos ékítményekkel díszes 
edényeket, továbbá üveg- és elefántcsont edényeket, mindenféle remekmií- 
vű szőnyegeket, balzsamot és ezerféle festéket, a szászok által addig sosem 
látott állatokat, oroszlánokat és tevéket, majmokat és struccokat, hiszen az 
egész környező keresztény világ belé helyezte reményét és bizodalmát. 


LVII. Hogyan hagyta el Liudulfus hazáját barátai miatt 


Liudulfus pedig, a császár fia, mivel nem akarta magukra hagyni barátait, 
elhagyta hazáját, és velük együtt Itáliába utazott, ahol majd" egy egész esz- 
tendőt töltve elhunyt,"f! halálával az egész frank birodalmon sajgó sebet 
ejtve. Katonái megadták neki az őt megillető végtisztességet, testét Itáliából 
Mogontiába vitték, és itt Albanus vértanú bazilikájában temették el, sok- 
sok nép siralma és könnyhullatása közepett. Egyetlen fiúgyermeket ha- 
gyott maga után, aki atyja nevét viselte. 


261 957. szeptember 6-án. 


az 


LVIII. A halálát hírül adó levélről 


Haláláról a király levélből értesült, mivel ekkor éppen a harctéren tartózko- 
dott (épp a redariak ellen hadakozott). Sok-sok könnyet ejtett fia halála mi- 
att, a többit pedig bizodalommal mindenek irányítójára, Istenre bízta, aki 
addig is óvta birodalmát. 


LIX. Wichmannusról, aki titokban Szászországba utazott 


Wichmannus ugyanekkor, értesülve róla, hogy Szászországban nincsenek 
harcosok, Galliából titokban Szászországba lopakodott, meglátogatta házát 
és feleségét, majd újból eltűnt külföldön. Ecberhtus viszont a nagyságos 
Bruno érsek közbenjárására kegyelmet kapott. 


LX. Hogyan fogadta bizalmába Gero Wichmannust 


Miután harmadszor is hadjárat indult Wichmannus ellen, ?2 majdnem si- 
került Gero és fia bizalmába férkőznie, és elérnie, hogy közbenjárjanak érte 
a császárnál, hogy visszatérhessen hazájába és feleségéhez, és királyi ke- 
gyelmet nyerjen. Önként rettentő esküvést tett ugyanis, hogy soha a csá- 
szár és a császár birodalma ellen sem szóval, sem tettel nem tesz többé 
semmit. Miután tehát mindezt megfogadta, békében elbocsátották, sőt a 
császár kedvező kilátásokkal is kecsegtette. 


LXI. A ruhákon mutatkozó csodajelekről 


A barbárok pusztulása után, de még ugyanabban az évben csodálatos tü- 
neményekre került sor, azaz sokak ruháján a kereszt jele tűnt föl. Ezt látva 
sokan - érthető rettegésükben - csapásoktól tartottak, és igyekeztek bűnei- 
ket nagyrészt jóvátenni. Akadtak olyanok is, akik szerint ruha-lepráról volt 
szó, merthogy hamarosan a lepra sok halandót megtámad majd. A böl- 
csebbje szerint azonban a keresztjel a győzelem előjele volt, és szerintünk 
is ők találták el az igazságot. 


262 9g58-ban. 

LXII. A császár betegségéről 


Ebben az időben a király maga is betegeskedni kezdett, ám a szenteknek 
hála, akiknek mindig alázatosan megadta tiszteletét, elsősorban pedig a 
nemes Vitus vértanú támogatásának köszönhetően, aki megnyitotta ajkát 
az érdekében, felgyógyult betegségéből, és a világ — nagy örömére és gyö- 
nyörűségére - mint valamely sötétség után fölragyogó napot, visszanyerte 
őt. 


LXIII. A király második itáliai útjáról 


Miután tehát az ügyeket egész Frankföldön, Szászországban és a környező 
népek országaiban kellőképpen rendbe tette, a király Rómába szándékoz- 
ván utazni, Longobardiába iüdüjt "88 Hogy Bernharius longobard királyt 
miként ostromolta két esztendőn át,"?$ hogyan ejtette fogságba feleségével 
és gyermekeivel együtt, és hogyan száműzte végül, hogyan győzte le két üt- 
közetben a rómaiakat, 265 hogyan vette be Rómát, hogyan igázta le a bene- 
ventói hercegeket, hogyan győzte le a görögöket Calabriában és Apuliá- 
ban, "96 hogyan nyitott Szászországban ezüstbányát, és fiával együtt mi- 
lyen hatalmassá terjesztette ki birodalmát, annak elbeszélése nem a hozzánk 
hasonló hitványak feladata, így hát — amint a történet elején előre jeleztem — 
engedtessék meg, hogy hű alázattal csak ennyiről szóljunk. Egyébként Ma- 
gasságos Atyád és Bátyád által a haza legnagyobb dicsőségére és a mi viga- 
szunkképpen számunkra örökül hagyott Fényességed és Fenséged iránt ér- 
zett mély alázatunk legyen a mentsége ennek a hitvány műnek. 
5 mert már nem öl fivért fivér, könyvünk is véget ér. 


LXIV. Hogyan lázadt föl ismét Wichmannus 


Wichmannus hazatérése után valóban békésen éldegélt egy darabig, egé- 
szen addig, míg azt gondolta, hogy a császár mindennap megjelenhet. Mi- 
helyt azonban értesült róla, hogy a császár elhalasztotta hazaútját, Wich- 
mannus az északi vidékekre utazott, hogy Haraldus"§" dán király segítsé- 
gével ismét háborút robbanthasson ki. Haraldus azonban megüzente neki, 
hogy ha Wichmannus megöli a herceget vagy az egyik főembert, akkor 


263 961-ben. 

264 963-ban, San Leo várának ostroma valójában kb. fél évig tartott. 
265 964-ben. 

266 967/968-ban, de erre már egy újabb itáliai út során került sor. 
267 ]J (Kékfogú) Harald (kb. 936-985). 


99 


majd elhiszi neki, hogy őszintén szövetséget akar kötni, de ha nem, hát biz- 
tos lesz benne, hogy csak csőbe akarja húzni. Közben egy vándor kereskedő 
beárulta, milyen gazságokban sántikál. Néhány bűntársát el is fogták, és a 
herceg mint az állam felforgatóit halálra is ítélte, és meg is fojtatta őket. Wich- 
mannus maga azonban fivérével együtt az utolsó percben elmenekült. 


LXV. Hogyan lettek teljesen keresztények a dánok 


A dánok már régóta keresztények voltak, ám közben pogány bálványokat is 
tiszteltek. Történt egy nap, hogy egy lakomán a király jelenlétében vita ke- 
rekedett az istentisztelet módjairól. A dánok azt állították, hogy Krisztus 
ugyan valóban Isten, ám azért akadnak nála nagyobb istenek is, mármint 
azok, akik a halandók előtt még az övéinél is megdöbbentőbb csodák és je- 
lenések útján mutatkoznak meg. Egy pap - aki ma már Poppa néven szent- 
életű püspök - ezzel szemben azt bizonygatta, hogy az egyedül igaz Isten az 
Atya egyszülött fiával, a mi Urunkkal, Jézus Krisztussal és a Szentlélekkel 
együtt, a bálványok viszont csupán démonok, nem pedig istenek. Haraldus 
király - aki, mint beszélik, szűkszavú, ám élénk figyelmű ember volt, feltet- 
te a kérdést, hogy vajon Poppa hajlandó-e e hitét önnön személyével is bi- 
zonyítani. A pap habozás nélkül igennel felelt. A király erre megparancsol- 
ta, hogy másnap reggelig tartsák a papot őrizetben. Mikor megvirradt, izzó- 
ra hevíittetett egy rettentő súlyú vaskoloncot, és ráparancsolt a papra, hogy 
a katolikus hitért vegye a vállára. Krisztus híve habozás nélkül felkapta a 
vasat, és elvitte addig, amig a király parancsolta. Epen maradt kezét ez- 
után mindenkinek megmutatta, így bizonyította valamennyiük számára a 
katolikus hit igazságát. A király ennek hatására megtért és elrendelte alatt- 
valóinak, hogy csakis Krisztust szabad eztán istenként tisztelniük, a bálvá- 
nyokat pedig el kell vetniük. Isten papjainak és szolgáinak pedig ettől fogva 
megadta a kellő tisztességet. Ám ezt is méltán tartják atyád érdemeként 
számon, hiszen az ő törődésének köszönhető, hogy a gyülekezetek és a 
szerzetesrendek e vidékeken ily ragyogó eredményeket érhettek el. 


LXVI. Gero esküje értelmében szabadon engedi Wichmannust 


Gero gróf tehát, mikor látta, hogy megvádolják - bár tudta, hogy bűnös -, 
nem feledkezve meg esküjéről, Wichmannust visszaküldte azok közé a bar- 
bárok közé, akiktől korábban átvette. A barbárok jóindulattal fogadták 
Wichmannust, aki ettől kezdve a távolabbra élő barbárokat sorozatos csa- 
tákban zúzta szét. Misaca királyt,"f8 akinek uralma alatt a Licicavikus- 


268 jJ Mieszko király (1992). 

nak?53 nevezett szlávok álltak, két alkalommal is legyőzte, fivérét megölte 
és nagy zsákmányt csikart ki tőle. 


LXVII. Hogyan győzte le Gero a lusikikat 


Ekkoriban Gero őrgrőf a lusiki?"9 nevű szlávokon aratott hatalmas győzel- 
met és a legteljesebb szolgaságba taszította őket, eközben azonban ő maga 
is súlyosan megsebesült, unokaöccse pedig, e kiváló ember, valamint több 
más nemes férfiú is elesett a harcban. 


LXVIII. A két kiskirályról és Wichmannusról 


Volt Herimannus hercegnek két kiskirálya, akik őseiktől örökölt gyűlölet- 
ben éltek: az egyiket Seliburnak, a másikat Mistavnak hívták. Selibur a 
vagrok,?7! Mistav pedig az obodritok uralkodója volt. Miután kölcsönösen 
beperelgették egymást, az ügyben vesztes Seliburt a herceg tizenöt talen- 
tum ezüst büntetésre ítélte. Selibur azonban, felháborodva az elmarasztaló 
ítéleten, úgy határozott, hogy fegyvert fog a herceg ellen. Mivel azonban 
nem volt elég embere, a herceggel szemben követ útján Wichmannus támo- 
gatását kérte. Minthogy Wichmannusnak sosem telt semmiben nagyobb 
öröme, mint ha nagybátyját megtáncoltathatta egy kissé, embereivel együtt 
gyorsan meg is jelent a szlávnál. Mihelyt azonban Wichmannus belépett a 
városba, a várat azonnal ostromgyűrűbe fogta az ellenség. Közben - nem 
tudom, véletlenül-e vagy bölcs döntés alapján - Wichmannus néhányad- 
magával elhagyta a várat, azzal az ürüggyel, hogy majd a dánoktól hoz se- 
gítséget. Néhány nap elteltével a védők élelme és állataik takarmánya elfo- 
gyott. Akadtak, akik azt mondogatták, hogy a szlávok ezúttal nem is hábo- 
rút, hanem csak látszatháborút viselnek. Valóban hihetetlennek tűnt, hogy 
egy kora gyermekségétől harchoz szokott ember ilyen rosszul készítsen elő 
egy hadjáratot - inkább azt rebesgették: a herceg sütötte ki az egészet, 
hogy bármi áron, de legyűrje végre unokaöccsét, így legalább otthon vissza- 
nyerje tekintélyét, amelyet a pogányok közt teljesen elveszített. Az éhínség 
és a jószágaik bűze által elgyötört védők végül is a vár feladására kény- 
szerültek. Mikor a herceg a szláv vezért hűtlensége miatt kemény szavak- 
kal illette, és szemére hányta hitvány tetteit, a következő választ kapta tőle: 
, Engem vádolsz becstelenséggel? Ime, akit sem császári urad, sem te nem 
győzhettetek le, hűtlenségem segítségével ingyen az öledbe hullik." A her- 
ceg erre elhallgatott, majd ugyan megfosztotta minden birtokától a kiski- 


269 Lechek. 
270 Nieder-Lausitzban lakó szlávok. 
271 Nyugati szláv (szorb) törzs. 

rályt, ám egész birodalmát korábban túszként magánál tartott fiának adta. 
Wichmannus embereit különféle büntetésekkel sújtotta, a városban talál- 
ható zsákmányt katonáinak adományozta, majd Saturnus ércből öntött 
szobrával, amelyet a városból szerzett zsákmány közt talált, nagy látvá- 
nyosságot szervezett a népnek, végül pedig győztesként tért meg hazájába. 


LXIX. Wichmannus meggyilkolásáról 


Wichmannus pedig értesülve a vár elestéről és szövetségesei sorsáról, kelet 
felé fordulva ismét a pogányok közt keresett menedéket, és rávette a vuloi- 
nusoknak?72 nevezett szlávokat, hogy indítsanak háborút Misaca, a csá- 
szár barátja ellen. Misaca azonban tudomást szerzett a tervről, és Bolezla- 
vus cseh királyhoz - apósához - folyamodott segítségért, akitől két lovas- 
csapatot is kapott. Mikor aztán Wichmannus felvonultatta ellenük seregét, 
Misaca előbb gyalogságát küldte támadásra. A gyalogosok - vezérük paran- 
csa szerint —- fokozatosan meghátráltak Wichmannus elől, és ő üldözésük 
közben távol került táborától. Ekkor Misaca hátba támadta őt a lovasságá- 
val, ugyanekkor pedig kürtjellel újra támadásba lendítette a hátráló gyalog- 
ságot is. Mivel már előlről-hátulról egyaránt szorongatták, Wichmannus 
megpróbált futásban keresni menedéket. Társai ekkor álnoksággal vádol- 
ták meg, tudniillik azzal, hogy korábban kitartásra buzdította őket, ő maga 
meg közben végig csak a lovában bízott, és abban, hogy ha a szükség úgy 
hozza, könnyedén megléphet. Kénytelen-kelletlen leszállt tehát lováról, és 
gyalogos bajtársaival együtt indult a csatába. Aznap férfiasan küzdött, 
páncélja pedig megvédte. Reggel azután az éhségtől és a teljes éjen át pán- 
célzatban megtett nagy úttól kifulladtan ért pár bajtársa kíséretében egy li- 
getbe. Az ellenség tisztjei azonban itt rábukkantak, és azonnal felismerték 
páncéljáról, mivel kimagaslott társai közül. Mikor megkérdezték, ki ő, azt 
felelte: , Vichmannus volnék". Az ellenség fegyverletételre szólította föl. Es- 
küvel ígérték, hogy épségben juttatják el urukhoz, akit majd rábeszélnek, 
hogy bántatlanul szolgáltassa ki a császárnak. Ó azonban - bár halálos ve- 
szedelemben forgott - nem feledkezett meg korábbi nemességéről és vitéz- 
ségéről, és méltatlannak tartotta volna, ha efféle alakoknak adja meg ma- 
gát. Azt az egyet kérte csupán, hogy értesítsék Misacát az ittlétéről: előtte 
ugyanis hajlandó letenni a fegyvert, és neki hajlandó megadni magát. Mig 
a katonák Misacához igyekeztek, Wichmannust hatalmas tömeg vette kö- 
rül, és keményen szorongatni kezdte. Ő pedig, bár fáradt volt már, sokakat 
levágott közülük, végül pedig fogta kardját és a legvitézebb ellenségnek a 
következő szavakkal adta át: , Vedd" - mondta - ,ezt a kardot és vidd el 
uradnak, hogy győzelme jeleként fogadja, később pedig császári barátjának 
adja tovább. A császár ebből majd megérti: tetszés szerint örvendezhet el- 
lensége vesztén, vagy sirathatja rokonát." E szavakkal kelet felé fordulva, 


272 Valószínűleg Wolin sziget lakói voltak. 

anyanyelvén mondott imát Istennek, mint erejéből tellett, majd sok-sok 
nyomorúsággal és szenvedéssel teli lelkét Mindannyiunk Teremtőjének ir- 
galmába ajánlva, kilehelte. 


(B/C változat) 
Igy végezte Wichmannus, és így végezte majd mindenki, aki császára el- 
len fegyvert fogott. 


(A változat) 
Igy végezte Wichmannus, és így végezte majd mindenki, aki császári 
atyád ellen fegyvert fogott. Vége a harmadik könyvnek. 


LXX. Miután a császár értesült arról, hogy megkapta 
Wichmannus fegyvereit, írt egy Szászországba küldendő 
levelet 


A császár átvéve Wichmannus fegyvereit, és ekképpen megbizonyosodva 
vesztéről, levelet írt Szászország hercegeinek és őrgrófjainak, amely a kö- 
vetkezőképpen szólt:77 

, Oddo, Isten akaratából felséges császár, Herimannusnak és Thiadricus- 
nak és államunk többi vezető tisztségviselőjének minden jót kíván. Isten ren- 
deléséből a közjó ügye és minden egyéb ügy is kedvezően alakult. A konstan- 
tinápolyi király nagyméltóságú követei egyébiránt felkeresnek bennünket, vé- 
leményem szerint azért, hogy mindenáron békéért folyamodjanak. Akárhogy 
is alakuljon azonban a dolog, Isten akaratából sosem mernének ránk támad- 
ni. Az eleddig fennhatóságuk alá tartozó Apulia és Calabria tartományokat, 
ha meg nem állapodunk velük, át kell adniuk nekünk. Ha azonban engedel- 
meskednek, még ezen a nyáron nőnket és hasonló nevű fiunkat Frankföldre 
küldjük, mi magunk pedig döntésünk szerint, Isten segedelmével, Fraxanetu- 
mon át a szaracénok ellen, majd azután hozzátok indulunk. Egyébiránt 
pedig az a kívánságunk, hogy ha a redariak valóban akkora vereséget szen- 
vedtek, mint amilyenről hallottunk - hiszen jól tudjátok, milyen gyakran meg- 
szegték már a békeszerződéseiket, és milyen jogtalanságokat követtek már el 
-, ne köthessenek veletek újabb békét. Mindezt tehát egyeztessétek Heriman- 
nus herceggel, és minden erőtökkel azon fáradozzatok, hogy elpusztítva a re- 
dariakat, pontot tegyetek ügyük végére. Ha szükséges, mi magunk is odavo- 
nulunk majd. Fiunk egyébiránt karácsonykor a szentatyától császári koronát 
kapott.""" Írtuk január 18-án, a campaniai Capuában." 


273 Az oklevelet Widukind itt némiképp átdolgozva adja elő. 
274 Frainet. 

275 967-ben. 

276 968-ban. 


103 


Miután a Werla nevű helyen a vezetők és nagy tömeg jelenlétében, a 
népgyűlésen felolvasták a császár levelét, úgy döntöttek, hogy mégiscsak 
tiszteletben tartják a redariakkal már megkötött békét, mivel akkoriban ép- 
pen egy dán háború fenyegetett, márpedig kétfrontos harchoz nem állt ren- 
delkezésre elegendő haderő. 


LXXI. A görög követekről és álnokságukról 


A császár tehát a görög követségben megbízva, a hadsereg egy részét szá- 
mos főtiszttel együtt a megbeszélt helyre irányitotta, ahol a követek ígérete 
szerint a leányt át kellett volna adniuk nekik, és tisztelettel fiához kellett 
volna vezetniük. A görögök azonban ősi trükkjeikhez folyamodva - hiszen 
szinte a világ kezdete óta rengeteg népen uralkodtak, és akit vitézséggel 
nem tudtak legyűrni, azon bizony ravaszságukkal kerekedtek felül -— várat- 
lanul, a mit sem sejtő és gyanútlan németekre rontottak, kifosztották tábo- 
rukat, sokakat megöltek közülük, sokakat pedig fogságba ejtettek, akiket 
Konstantinápolyba vittek és átadtak császáruknak. Akik el tudtak mene- 
külni, császárukhoz visszatérve beszámoltak az eseményekről. 


LXXII. Gundthariusról és Sifridusról 


A császár felháborodva a történteken, hogy lemossa e gyalázatot, hatalmas 
sereg élén a kiváló és otthoni és külföldi hőstetteik révén már hírnevet 
szerzett férfiakat, Gunthariust?"" és Sigifridust küldte Calabriába.?7§ A gö- 
rögök friss győzelmüktől eltelve óvatlannak bizonyultak és a szászok kezére 
jutottak: rengeteget levágtak közülük, az életben maradottakat pedig elfog- 
ták, és orrukat lemetszve zavarták haza őket Nova Romába.""? Calabriában 
és Apuliában adót csikartak ki a görögöktől, majd győzelmükkel dicsőséget 
szerezve és az ellenségtől szerzett zsákmánytól roskadozva hazatértek császá- 
rukhoz. 


277 Gunther merseburgi őrgróf (965-976, 979-982) és talán Siegfried hassegaui gróf (10. sz.) 
278 969-ben. 
279 Konstantinápolyba. 

LXXIII. A konstantinápolyi népről 


A konstantinápolyi nép pedig értesülve serege vereségéről, felkelt császá- 
ra"80 ellen, és önnön felesége ármánya és egy áruló katonája cselvetése se- 
giítségével meg is gyilkolta őt, helyette pedig az áruló katonát emelte csá- 
szárrá."8! A frissen választott uralkodó azonnal szabadon engedte foglyait, 
és a leányt"82 hatalmas sereggel és fényes ajándékokkal ismét császárunk- 
hoz küldte. A császár azonnal átadta a leányzót fiának, 85 aki pompás me- 
nyegzőt ült vele, egész Itáliát, sőt Germániát is megörvendeztetve ezzel. 
Ugyanakkor, mikor Itáliában ezek történtek, Wilhelmus érsek,"8$ e bölcs 
és nagyeszű, jámbor és közkedvelt ember irányította az atyja által rábízott 
frank birodalmat. 


LXXIV. A császár anyjáról, Mathildáról. Bernhardus és 
Willehelmus püspökök haláláról 


A császár édesanyja, bár külföldi volt, nemes családból származott. Mikor 
az érsek tudomást szerzett arról, hogy a császár édesanyja, e csodálatosan 
szent életű, Mathilda nevezetű hölgy betegeskedik, elment hozzá, hogy 
részt vegyen temetésén, ám amig nagyanyja halálára várt, önnön halálával 
megelőzte az asszonyt. Bárhogyan is szeretnénk Mathildát magasztalni, 
képtelenek vagyunk rá, hiszen tehetségünk erőtlen e nagyszerű asszony 
erényeinek ecsetelésére. Ki lenne ugyanis képes méltón bemutatni vallá- 
sunk iránti fáradhatatlan odaadását? Szobácskáját minden áldott éjjel sok- 
féle és fajta egyházi ének dallama töltötte be. Fülkéje ugyanis a templom 
közelében állt: itt szokott pihenni egy keveset, ám minden éjjel felkelt, és 
ellátogatott a templomba, cellájába, annak ajtaja elé, és a templomba veze- 
tő útra pedig három csoportban énekeseket és énekesnőket állíttatott, hogy 
az isteni kegyelmet magasztalják és zengjék. Ő maga eközben a templom- 
ban virrasztott és imádkozott, türelmesen várakozva az ünnepélyes misére. 
Ha pedig tudomására jutott, hogy beteg akad a környéken, meglátogatta, 
és ellátta a szükséges dolgokkal, de a koldusoknak is segédkezet nyújtott. 
A zarándokokat, akikből mindig akadt elég, szívélyesen fogadta, senkit né- 
hány kedves szó nélkül el nem eresztett, és szinte senki nem akadt közöt- 
tük, akit némi csekély adománnyal vagy szükséges holmival meg ne aján- 
dékozott volna. A vándorokat - akiket már messziről észrevett szobája ab- 
lakából - gyakran látta el a legszükségesebbel. Es bár mély alázattal éjjel- 
nappal efféle cselekedeteket gyakorolt, királyi fenségét tökéletesen megőriz- 


280 II, Niképhorosz Phokasz (963-969). 

281 J János (Joannész Tzimiszkész) (969-976). 
282 Theophanu. 

283 A későbbi II. Ottónak. 

te közben: amint írva vagyon, ,bár királynőként trónolt népe körében, min- 
dig és mindenhol a megszomorítottak vigasza volt". Házi szolgáit és szolgá- 
lóit mindenféle mesterségre, sőt írásra is tanítgatta, mivel maga is írástudó 
volt — a király halála után remekül megtanult ugyanis olvasni. Ha tehát 
minden eré ényét fel kívánnám sorolni, kifutnék az időből, és ha Homerus 
vagy Maro??5 ékesszólásával magasztalhatnám, az sem lenne elegendő szá- 
momra. Években, becsületben, jó cselekedetekben és alamizsnálkodásban 
gazdagon, minden királyi kincsét Isten szolgái, szolgálóleányai és a szegé- 
nyek közt szétosztva, március 14-én tehát visszaadta lelkét Krisztus- 
nak. "e Ugyanekkor Bernhardus,"§" ez a közvélekedés szerint a maga ide- 
jén a hivatására legméltóbb pap is végső nyugovóra tért. Reméljük, senki 
sem vádol azzal, hogy róluk szóbeszédet terjesztünk, mert az igazságot 
semmiképpen sem kívánjuk elferdíteni. Egy remetétől mindenesetre azt 
hallottuk, hogy képzeletében vagy a neki kinyilvánított látomásban-e, ki 
tudja, ám látta, hogy a királyné és az érsek lelkét hatalmas angyalsereg, 
kimondhatatlan dicsőség közepett emelte a mennyekbe. 


LXXV. A császár visszatérte Itáliából, és halála 


A császár tehát, értesülve anyja és fia, valamint egyéb vezető állású férfiak 
haláláról — merthogy Gero, e nagyszerű és nagyhatalmú ember is már ko- 
rábban elhunyt -, úgy döntött, felhagy a Íraxanetusok elleni hadjárattal, és 
elrendezve ügyeit Itáliában, hazaindul. Az a hír is járta egyébként, hogy 
számos szász lázongani készül, ám mivel ez csak pletykának bizonyult, 
említeni sem véljük érdemesnek. Nagy dicsőségtől övezve kivonult tehát 
Itáliából, ahol foglyul ejtette a longobárd királyt, legyőzte a görögöket és a 
szaracénokat, majd győzedelmes csapataival Galliába ment, ahonnét Ger- 
mánián keresztül vonult tovább. A következő hűsvétot már a nevezetes 
Ouidilingaburgban??8 ülte meg, ahol sokféle nemzetség sereglett össze 
nagy tömegben, akik óriási örömmel ünnepelték, hogy fiával együtt haza- 
tért végre. Itt csupán tizenhét napot időzött, majd tovább haladt, hogy az 
Úr feltámadását Mesburgnál ünnepelje meg. Ám szomorúan kellett átha- 
ladnia e vidéken a kiváló Herimannus herceg halála miatt, aki hihetetlen 
bölcsességével, igazságosságával és belső s külső államügyekben való éber- 
ségével minden halandó szívében örök emléket hagyott. Ezután fogadta az 
afrikai követeket, akik uralkodónak kijáró tisztelettel és ajándékokkal ke- 
resték föl, és megvendégeltette őket. A pünkösd előtti kedden pedig a Mi- 
minlevu?§9 nevű helyre látogatott. Másnap éjjel szokása szerint még pirka- 
datkor felkelt ágyából, részt vett az éjjeli és hajnali istentiszteleten. Ezután 

egy kicsit pihent még, majd elvégezve a mise szertartását, szokása szerint 
alamizsnát osztott a koldusoknak, evett egy keveset, majd újra ágyába fe- 
küdt. Mikor azonban eljött az ideje, felkelt és vidáman, gondtalanul helyet 
foglalt az ebédlőasztalnál. Ellátta teendőit, részt vett az esti istentiszteleten 
is, közvetlenül az evangéliumolvasás után azonban lázasnak és fáradtnak 
kezdte érezni magát. Mikor ezt a körülötte álló főemberek észrevették, egy 
székre ültették. Feje a mellére bukott, mintha eszméletét vesztette volna, 
de még sikerült magához téríteni. Ekkor kérte Isten testének és vérének 
szentségeit, majd miután magához is vette őket, egyetlen jajszó nélkül, 
nagy nyugalommal adta át végső leheletét és szentséges hatalmát mind- 
annyiunk Teremtője irgalmának. Ezután hálószobájába vitték, és noha már 
későre járt, hírül adták halálát a népnek. A nép pedig a hála és a magasz- 
talás szavaival, sűrűn emlegetve őt, olyan uralkodóként emlékezett meg ró- 
la, aki atyai jámborsággal uralkodott alattvalói fölött, megszabadította őket 
elleneiktől, a gőgös ellenségeket, az avarokat, szaracénokat, dánokat, szlá- 
vokat fegyverrel gyűrte le, Itáliát leigázta, a szomszéd népek istenségeinek 
szentélyeit lerombolta, templomokat emelt, szerzetesrendeket alapított és 
sok egyéb jót is cselekedett. Effélékről beszélgetve vettek tehát részt az em- 
berek a király temetésén. 


LXXVI. Hogyan választotta a nép apja helyébe 
uralkodóvá a fiát 


Mikor már megvirradt — bár már korábban királlyá kenték őt,290 a szent- 
atya pedig császárrá emelte""! - a főemberek versengve hódoltak az egyház 
egyetlen reményének, a császár fiának, majd, amiként már korábban is 
tették, hűséget fogadtak neki, és fölajánlották szolgálataikat valamennyi el- 
lenségével szemben, katonai esküvel erősítve meg ígéretüket. Az egész nép 
tehát egyhangúlag választotta uralkodójává, ő pedig atyja holttestét átvitet- 
te abba a városba, amelyet egykor az elhunyt császár maga építtetett re- 
mekbe, Magathaburgba. Igy hunyt tehát el a római császár, a törzsek kirá- 
lya május 7-én, a pünkösd előtti szerdán, "92 számos és dicső emléket 
hagyva az utókor számára isteni és emberi ügyekben egyaránt. 


A harmadik könyv vége 


290 961-től volt társkirály. 
291 967-ben koronázták társcsászárrá. 
292 9973-ban. 

Összes versei (Ford.: Simor András) (Kétnyelvű kiadvány) 

A szökőkutak hűvösében (Vál.: Baranyi Ferenc) (Kétny. kiadv.) 
Gondolatok (Ford.: Ördögh Éva) (Kétnyelvű kiadvány) 

A Nagy Háború emlékezete. Az első világháború a magyar és a 
világirodalomban 

Versek (Ford.: Galgóczy Árpád) (Kétnyelvű kiadvány) 
Homeland in the Heights. An Anthology of Post-World War II 
Hungarian Poetry. Haza a magasban. A II. Világháború utáni 
magyar költészeti antológia. (Angol nyelvű kiadvány) 


Pedro Calderon de la Barca VIII. Henrik (Ford.: Fábri Péter) (Kétnyelvű kiadvány) 


Lope de Vega 

Simor András (szerk.) 
Juan Ruiz hitai esperes 
Marie de France 
Galgóczy Árpád (ford.) 


Hárs Ernő (ford.) 
CC. F. Meyer 
J. W. Goethe 


A balga dáma (Ford.: Dobos Éva) (Kétnyelvű kiadvány) 
Spanyol költők tára 

Jó szerelem könyve (Ford.: Simor András) 

Tizenkét szerelmes rege (Ford.: Rajnavölgyi Géza) 

Ég áldjon, kedvesem. Válogatás a XVIII-XIX. századi orosz 
költészetből (Kétnyelvű kiadvány) 

A hűség énekei. Két német kisepikai mű. (Kétnyelvű kiadvány) 
Hutten végnapjai 

Hermann és Dorothea 


Az Eötvös Klasszikusok sorozat korábban megjelent kötetei (folytatás) 


Marivaux 

Maár Judit — 

- Ádám Anikó (szerk.) 
Pietro Aretino 

Fray Luis de León 
Baranyi Ferenc (ford.) 
Csala Károly (ford.) 
Galgóczy Árpád (ford.) 


Hárs Ernő (ford.) 
Torguato Tasso 


Vittorio Alfieri 
Simor András (vál.) 


Pedro Calderón de la Barca 


Ludovico Ariosto 
Lope de Vega 
Galgóczy Árpád (ford.) 
Giovanni Della Casa 
Angelo Poliziano 


Hárs Ernő 
Torguato Tasso 


Lőkös István (vál.) 
Galgóczy Árpád (ford.) 


Eötvös József 

Antal Magdolna (ford.) 
Németh Béla (ford.) 
Francisco de 9yuevedo 


Giosue Carducci 
Matteo Maria Boiardo 
Liszt Ferenc 


Ksaver Sandor Gjalski 
Lope de Vega 

Avilai Szent Teréz 
Alonso de Ercilla 
Kőrös Endre (ford.) 
Rajnavölgyi Géza (ford.) 
José Marti 

Vittorio Alfieri 

Alonso de Ercilla 
Francesco Petrarca 
Marko Marulié 


Lőkös Péter (vál.) 


Bajza József 


A második Váratlan szerelem (Ford.: Fábri Péter) (Kétny. kiadv.) 
A bűvös kéz. XIX. századi fantasztikus elbeszélések 


Beszélgetések, avagy a Hat nap (Ford.: Simon Gyula) 
Versek (Ford.: Simor András) (Kétnyelvű kiadvány) 
Új élet, új stílus. Középkori olasz költők művei (Kétny. kiadv.) 
Ének Cidről — Középkori spanyol epikus költemény 
A Volga felett. Válogatás a XIX.—-XX. századi orosz 


költészetből (Kétnyelvű kiadvány) 


Kaleidoszkóp. Válogatott dalszövegfordítások az európai 


zeneirodalomból 


Aminta. Szerelmes versek (Ford.: Tusnády László) (Kétny. k.) 


Saul. Második Brutus (Ford.: Juhos Lóránt) (Kétny. kiadv.) 
Hispán-amerikai költők tára 

A világ nagy színháza. A kereszt imádása 

(Ford.: Fábri Péter) (Kétnyelvű kiadvány) 


Öt ének (Ford.: Simon Gyula) (Kétnyelvű kiadvány) 
111 szonett (Ford.: Simor András) (Kétny. kiadv.) 
Magányos Démon. Válogatás Lermontov költészetéből (Kétny. k.) 
Galateo, avagy a viselkedésről (Ford.: Puskás István) (Kétny. k.) 


Stanzák. Orfeusz története 
(Ford.: Simon Gyula) (Kétny. kiadv.) 


Árnyak a barlang falán II. Válogatott műfordítások 
Malpiglio, avagy az udvarról. Beltramo, avagy az 
udvariasságról (Ford.: Vígh Eva) (Kétnyelvű kiadvány) 


Horvát irodalmi antológia 


Szerettem Önt... Válogatás Alekszandr Puskin 


költészetéből (Kétnyelvű kiadvány) 


Összes versei és novellái 


Az improvizátor. Vlagyimir Odojevszkij válogatott elbeszélései 
A pellai Poszeidipposz (Kétnyelvű kiadvány) 
Héró és Leandrosz alsőneműben (Ford.: Simor András) 


(Kétnyelvű kiadvány) 


Jambusok és epodoszok. Másféle rimes versek 


(Ford.: Simon Gyula) (Kétnyelvű kiadvány) 


Orlando szerelemre lobbanása (A szerelmes Orlando) 


(Ford.: Simon Gyula) 


Csengj halkan, dalom. 87 megzenésített vers két nyelven 


(Ford.: Hárs Ernő) (Kétnyelvű kiadvány) 


Ódon tetők alatt. Elbeszélések (Ford.: Lőkös István) 


A táncmester (Ford.: Szőnyi Ferenc) 


Versek. A lélek kiáltásai Istenhez (Ford.: Dobos Éva) (Kétny. k.) 
Araukánok könyve I. rész (Ford.: Simor András) 


Kudrun. Középkori német hősi eposz 


A házasélet tizenöt öröme. Szatíra a francia középkorból 


Egyszerű versek. (Kétnyelvű kiadvány) 


Versek (Ford.: Simon Gyula) (Kétnyelvű kiadvány) 
Araukánok könyve II. rész (Ford.: Simor András) 
Diadalmenetek (Ford.: Hárs Ernő) (Kétny. kiadv.) 
Zsuzsánna. Jeruzsálem városának panasza. Imádság a török ellen 


(Ford.: Lőkös István) 


, Jó Dobó miatt sok terekök vesznek". 
krónikások az 1552-es egri ostromról 


Összes versei és novellái 


16-17. századi 


költők és 


Kudrun 
Középkori német hősi eposz 


A vélhetően a 13. század negyedik évtizedében keletkezett Kudrun a középkori 
német epika egyik érdekes alkotása. A középkorban ugyan csekély visszhangra 
talált, a romantika korában viszont Németországban az egyik legnagyobbra tartott 
középkori mű volt, népszerűsége időnként még a Nibelung-énekét is felülmúlta. E 
népszerűség mindenek előtt a romantika középkor-kultuszával magyarázható. 
Wilhelm Grimm például előadásokat tartott róla a berlini egyetemen és a kor iro- 
dalomtörténészei is nagyra becsülték, később viszont a feledés homályába merült. 

Az eposz ismeretlen szerzője részben régi germán mondát, részben a mediterrá- 
neumban sokfelé ismert történetet dolgozott fel, de merített más középkori német 
epikus művekből is (például a Nibelung-énekből vagy Wolfram von Eschenbach 
Parzivaljából) és - vélhetően közvetve - az ókori illetve az arab irodalomból is. 

Kőrös Endre, a pápai református gimnázium tanára, később az ottani reformá- 
tus tanítóképző igazgatója, a múlt század elején magyarra fordította a művet, a 
fordításról Babits Mihály méltató hangon írt a Nyugat hasábjain. Kőrös Endre 
1910-ben megjelent fordításának azóta nem volt új kiadása. A szöveget gondozta 
és az utószót írta: Lőkös Péter. 


Minnesang 
A középkori német világi líra gyöngyszemei 


Hiánypótló könyvet tart kezében az olvasó. A középkori német udvari líra ugyanis 
- sajnálatos módon - mind a műfordítás, mind a könyvkiadás tekintetében 
elhanyagolt. Pedig a minnesang a régi német irodalom és az egész európai líra 
egyik igen fontos fejezete. 1935-ben Balogh Károly szerkesztésében jelent meg 
egy válogatás Lovagköltők, Dalok a Minnesang virágkorából címmel. Ez az an- 
tológia — amellett, hogy a minnesang-költészetnek csak egy meglehetősen szűk 
keresztmetszetét adja - ma már hozzáférhetetlen, s az átültetések egy része 
mára már elavultnak tekinthető. Az 1960-ban kiadott Énekelj aranymadár 
című gyűjtemény a középkori német udvari lírát és epikát főképp kortárs köl- 
tők tolmácsolásában mutatja be. Ez a kiadás, amelyet Lator László válogatott, 
ma is jól használható, azonban a szélesebb olvasóközönség számára gyakorla- 
tilag ez is hozzáférhetetlen. Ugyanez vonatkozik az 1961-ben megjelent Wal- 
ther von der Vogelweide válogatott verseit tartalmazó kötetre is (szerk.: Ke- 
resztury Dezső). 

A középkori német világi líra gyöngyszemei című antológia megszerkesz- 
tésének és közreadásának elsődleges szándéka a minnesang-költészet egy szé- 
lesebb spektrumának bemutatása. A válogatás elsősorban korábban már meg- 
jelent műfordításokra épül, de tartalmaz jó néhány olyan átköltést is, amelyek 
itt jelennek meg először. E fordítások két fiatal műfordító, Győrei Zsolt és 
Mohácsi Árpád munkái. 

Az antológiát haszonnal forgathatják tanárok, egyetemisták éppúgy, mint a 
költészet, az irodalom iránt érdeklődő olvasók. A kötetet válogatta, a bevezető 
tanulmányt és a jegyzeteket írta: Lőkös Péter. 


Marko Marulié: Zsuzsánna 
Jeruzsálem városának panasza 
Imádság a török ellen 


Marko Marulié három kisepikai művének magyar fordítását örömmel nyújtja 
át az olvasónak a kiadó és a fordító. Az 1450-ben született, már életében nem- 
zetközi hírű és rangú morálteológus, de a ,horvát irodalom atyjaként" is 
aposztrofált Marko Marulié remekművét, a Judit c. eposzt, ugyanezen sorozat- 
ban, 1999-ben adtuk közre. Most a szintén bibliai tárgyú Zsuzsánna s két 
maruliéi antiturcica gazdagítja a magyarországi marulológiát. A bibliai Zsu- 
zsanna asszony történetét elbeszélő poéma igazság és hamisság küzdelmének 
költeménye, erkölcsi parabola, a házastársi hűség, a morális állhatatosság, a 
becsület példázata. A Jeruzsálem veszéséről szóló panaszének (Jeruzsálem 
városának panasza) s a törökellenes fohász (lmádság a török ellen) a 16. szá- 
zadi Európát s a horvát nemzetet egyaránt fenyegető törökveszély világgá ki- 
áltása. A Zsuzsánna - a Judit-eposzhoz hasonlóan - a magyar históriás ének- 
költészettel sokban rokon alkotás, tematikai párhuzamait több énekszerzőnk- 
nél megleljük, de az antiturcica fogalmával illethető panaszének s az Inádság 
is a Tinódi, Sztárai Mihály és mások törökellenes énekeit juttatja eszünkbe. Az 
Imádság megrázó látlelet a 15-16. századi török invázió szörnyűségeiről, a 
jeruzsálemi panaszének a pápát a szent város felszabadítását célző keresztes 
hadjárat szervezésére felszólító költemény - egyben a művelt Európa török 
hódítással szembeni közömbösségének, tétovaságának egykorú kritikája. A 
műveket fordította, a bevezető tanulmányt írta és a jegyzeteket készítette: 
Lőkös István. 


Tőke Ferenc históriás énekei 
Spira doktor hitehagyása 
Szigeti győzedelem 


Élt a XVI. század közepén Alsólindván (ma Lendava/Lendva Szlovéniában) egy 
magyar költő, Tőke Ferenc, akinek két magyar éneke alapján Tinódi Sebestyén 
mellett volna a helye irodalmi emlékezetünkben, ám az irodalomtörténész 
szakmán túl még a nevét is kevesen ismerik. 

Harcos protestáns volt, aki hitét meg is tartotta. Egyik éneke Spira Ferenc 
doktor hitehagyásáról és azt követő bűnhődéséről szól; Bornemisza Péter 
őrizte meg számunkra Énekeskönyvében. 

Másik éneke Szigetvár 1556-os győztes várvédelmét örökítette meg, azt a 
győzedelmet, amelyre jóformán a feledés fátyla borul. Vajon miért? 

Művei önálló kötetben még sohasem jelentek meg, hiteles szövegeinek ez az 
első teljes kiadása. A bevezető tanulmányt Tőkei Ferenc írta. A függelék három 
latin nyelvű siratóját Szepes Erika fordította. 


, Jó Dobó miatt sok terekök vesznek" 
16-17. századi költők és krónikások az 1552-es egri ostromról 


Magyarország 16. századi történelmének egyik legjelentősebb és máig egyik leghí- 
resebb eseménye az egri vár 1552-es megvédése. Az ostrom Tinódi Sebestyéntől 
napjainkig számos magyar költőt és írót ihletett meg. A mai olvasók előtt Tinódi, 
Vörösmarty Mihály és Gárdonyi Géza ostromot feldolgozó művei a legismertebbek. 
De a várostromot sok más magyarországi és erdélyi költő, illetve történetíró is 
megörökítette magyar, latin vagy német nyelven. Sőt nemcsak a magyarországi 
szerzőket érdekelte e téma, hanem számos olasz, német, francia, török krónikás is 
beszámol róla. 

Könyvünk a 16-17. századi ostromleírásokból ad válogatást. A könyv nemcsak 
azért hiánypótló, mert ilyen jellegű válogatás eddig még nem jelent meg, hanem 
azért is, mert az ismertebb ostromleírások (Tinódi Sebestyén, Forgách Ferenc, 
Istvánffy Miklós) mellett több olyan idegen nyelvű szöveg fordítása is olvasható, 
amelyek vagy ma már nehezen hozzáférhető kiadásokban láttak napvilágot 
(Christian Schesáus, Dzselalzáde Musztafa), vagy eddig egyáltalán nem voltak 
hozzáférhetők magyar nyelven (Csabai Mátyás, Ascanio Centorio, Johannes 
Michael Brutus vagy Mathias Miles ostromleírása). Minden egyes szöveghez rövid 
bevezető tartozik, amely a szerző életéről, a mű keletkezésének körülményeiről, 
illetve a műről ad információkat, különös tekintettel az egri ostromleírásra. A 
szövegek könnyebb megértését pedig lábjegyzetek segítik. A könyvet haszonnal 
forgathatja minden a magyar történelem iránt érdeklődő olvasó. 

A kötet összeállítója Lőkös Péter az Eötvös Loránd Tudományegyetem Bölcsé- 
szettudományi Karán szerzett diplomát. Fő kutatási területe a régi német iroda- 
lom, illetve a kora újkori német-magyar irodalmi, művelődéstörténeti kapcsolatok. 
Magyarra fordított több 16. századi erdélyi szász krónikát. Jelenleg a Pázmány 
Péter Katolikus Egyetem Germanisztikai Intézetének docense. 


A hűség énekei. Két német kisepikai mű 
Conrad Ferdinand Meyer: Hutten végnapjai 
Johann Wolfgang Goethe: Hermann és Dorothea 


A Hutten végnapjai és a Hermann és Dorothea két különböző korban játszódó, 
más-más időben és versformában íródott epikai mű, melynek egyvalami képezi 
közös nevezőjét: a hűség. Mégpedig a lovagi és a polgári hűség. Az előbbi önpusz- 
tító, az utóbbi építő jellegű. Ulrik von Hutten az eredeti krisztusi tanításhoz és 
népéhez való hűségében nemcsak családjával, de a pápával és a császárral is ösz- 
szeütközésbe kerül, és férfikora delén, mindenkitől elhagyatva, nyomorultul el- 
pusztul. A Hermann és Dorothea köznapi hősei viszont a világfelforgató Írancia 
forradalom árnyékában is elég erősek és szívósak ahhoz, hogy verejtékes munká- 
val kivívott polgári biztonságukat átmentsék a jövőbe. A két hűség mégis nemcsak 
kiegészíti, de feltételezi is egymást. A reformáció gondolatfelszabadító, hitvalló bá- 
torsága nélkül soha nem jöhetett volna létre az a modern polgári társadalom, me- 
lyet Goethe még kialakulásának kezdeti állapotában olyan meggyőző szemléletes- 
séggel és finom iróniával fűszerezett tagadhatatlan rokonszenvvel állított elénk. 
Mindkét művet Hárs Ernő ültette át magyarra. (Kétnyelvű kiadvány) 


Trubadúrok és trouvére-ek 
Az udvari szerelem költészete 


Az európai szerelmi líra megteremtői a trubadúrok voltak. Rendkívül fejlett és gazdag 
formavilágú költészetük a 11-13. században virágzott. Provence-ban és Aguitániában, 
de korán átterjedt Katalóniába, Észak-Itáliába és Észak-Franciaországba is. Költésze- 
tük hallatlan népszerűsége és társadalmi elismertsége az udvari-lovagi szellemiség és 
kultúra egyetemes térhódításának, valamint az egységes okszitán költői nyelv általános 
használatának volt köszönhető. Egy eredendően újszerű és kifinomult szerelemkoncep- 
ció, a fin amor ihletésére a trubadúrok hölgyük, a domna idealizált személyében a tö- 
kéletes szépség és jóság eszményét magasztalták, s szakítva az antik szerelmi költészet 
nyíltan erotikus hagyományaival, a bensőséges , lelki szerelmet" énekelték meg kiemel- 
kedő formai gazdagságról és verselési invencióról tanúskodó költeményeikben. 

A 12. század derekától az észak-íranciaországi vándorköltők, a trovuére-ek újabb 
műfajokkal és formai-verselési megoldásokkal gazdagították a középkor szerelmi líráját. 
Jóllehet trubadúrelődeik gondolati és tematikai eredetiségét nem tudták felülmúlni, 
szerelmi költészetük mindmáig valós és maradandó költői értékeket képvisel. A 12-14. 
századi észak-írancia költők méltó előfutárai voltak a későbbi századok francia líriku- 
sainak, s a romantika és a szimbolizmus költői közül többen tőlük merítettek ihletet 
modern érzésviláguk kifejezéséhez. 

A provanszál trubadúrok és a francia trouvére-ek verseit az eddigi legteljesebb válo- 
gatásban, a legkiválóbb magyar költők és műfordítók ihletett tolmácsolásában olvas- 
hatja a középkor szerelmi költészete iránt érdeklődő olvasó. A válogatást, az előszót és 
a jegyzeteket Szabits Imre, az ELTE Francia Tanszékének professzora, a középkori 
francia és provanszál irodalom elismert kutatója készítette. 


Ének Cidről. Középkori spanyol epikus költemény 


Az Ének Cidről a spanyol nyelvű irodalom első fennmaradt nagyívű, verses-epikus 
alkotása. Középkori gestaének: egy igazi hős, kora és hazája kimagasló hadvezére, a 
Cidnek nevezett bivari Rodrigo Diaz történetét beszéli-meséli el. Hajdanán alighanem 
hangszeres kísérettel történt előadásra írta ismeretlen szerzője: dallamosan dekla- 
málni, recitálni képzelendő el ma is, nem pusztán szemgyönyörködtetőnek szánták 
verssorait, primitív rímeit (semmiképp sem a mai - s kiváltképp nem a mai magyar — 
poétikai kánonok szerint való asszonáncait). Minden kezdet kezdetleges: az Ének Cidről 
költőisége is az. És épp ezáltal lenyűgöző. Nagy erejű, zengő verssorok látszólag sza- 
bálytalan, ám valójában a - hangzó valóságukban bár nem ismert, de zenei elvükben 
mindenképp fölfogható és azonosítható - dallamívek rendező ereje s a hozzájuk tartozó 
szünetek és hangsúlyok által szigorú költői rendbe fogalmazott sorozataiból áll ez a 
költemény. 

Az Ének Cidről: alig-mese, majdnem-történelem. Az izzadságos élethez, a megtörtént 
eseményekhez való közelségével, a kitapintható emberi érdekek és szükségletek igen- 
csak kevéssé idealizált és ideologizált, magyarán nemigen leplezett bemutatásával 
szinte páratlan a középkori hősénekek között. Különbözik ebben Írancia mintáitól is, 
miközben a műfaj alapelveinek költői meg-valósításában melléjük sorakozik. 

A világirodalom egyik nélkülözhetetlen alapműve az Ének Cidről a kerek művelt- 
ségre törekvők számára. Most első ízben jut el teljes terjedelmében a magyar olva- 
sókhoz Csala Károlynak az eredetihez tartalmilag és formailag egyaránt a lehető 
leginkább ragaszkodó fordításában, szükséges bevezetőjével, eligazító jegyzeteivel. 


Roland-ének 
Ófrancia históriás ének egy oxfordi kéziratból 


A francia irodalom születését egy remekmű jelzi, a Roland-ének. Ma ismert 
formáját valamikor a 11-12. században nyerte el, régebbi eseményt elevenítve 
meg: Nagy Károly hispániai hadjáratát. A francia nemzeti eposz Roland, Olivér 
és a többi írank hős haditetteiről szól, önfeláldozó küzdelmükről, amelyet a 
szaracén túlerő ellen vívnak, Ganelon gróf árulásáról, a császár bosszújáról, 
kereszténység és pogányság élet-halál küzdelméről. Az emberfeletti hősiesség 
lenyűgöző példái mellett a legmélyebb emberi érzések szólalnak meg a költe- 
ményben: a hit, a hűség és a barátság, a bajtárs halála feletti fájdalom és a 
gonoszság gyűlölete. Egy rég elmúlt világ gondolkodása, magatartása tárul 
elénk a Roland-énekben, a lovagvilág még őszinte, romlatlan eszményei moz- 
gatják a szereplőket. Valamikor egész Európában elterjesztették az énekmon- 
dók ezt a hőskölteményt, Roland alakja legendássá vált, számos későbbi költőt 
is megihletett. A világ eposzirodalmában ma is a legnagyobbak között tartjuk 
számon. 

A magyar olvasóhoz nem jutott el a teljes Roland-ének, a régi fordítások 
hozzáférhetetlenek. A világirodalomnak azok közé a remekművei közé tartozik, 
amelyekről mindenki tud, de senki sem olvasta. Jelen kötetünk most ezen 
kíván segíteni. 

Rajnavölgyi Géza fordítása a lehető leghívebben igyekszik közvetíteni a mű 
hangulatát, érzés- és gondolatvilágát. Ugyanakkor megkísérli a művet közel 
hozni a mai magyar olvasóhoz. Az irodalomkedvelő diák éppúgy kezébe veheti, 
mint a műveltségét mélyíteni kívánó, irodalom és történelem iránt érdeklődő, 
idősebb olvasó. Nemcsak egy régi kor dokumentumát fogja megtalálni, hanem 
fordulatos meseszövésű, helyenként drámai feszültségű, másutt lírába hajló 
költeményt olvashat végig. 


Németh Béla: A pellai Poszeidipposz epigrammái 


A Pellában született Poszeidipposz (kb. 310-240 Kr. e.) egyike volt a hellé- 
nisztikus görög költészet legnagyobb epigramma- ill. elégiaíróinak. Az ókor 
modern kutatásában ritkán fordul elő olyan szenzációs lelet, mint az az 1992- 
ben ismertté vált papírusztekercs, melyet mai lelőhelyéről Milánói Papírusz- 
ként emlegetünk. A Ptolemaioszok Alexandriájában alkotó költő ciklusokra 
osztott gyűjteményes verstekercsét másodlagosan múmiadiszként használták 
fel; mintegy 600 verssort és kb. 112 önálló darabot tartalmaz. Hihetetlenül 
színes és szemléletes képet ad az akkori világról. A drágakövekről szóló ciklus 
költői mesterművekkel jeleskedhet, a sírversek, a hajótöröttekről szóló epi- 
grammák az emberi együttérzés szép tanúságai. Ma is érdekes sporttörténeti 
szempontból a lóversenyekről szóló ciklus. Magáért beszél a régebbi görög iro- 
dalom felhasználása. 

Az új lelet felhívta a figyelmet a korábban ismeretessé vált darabokra is. Az 
olvasó most a teljes Poszeidipposzt kapja görögül és magyar műfordításban, 
alapvető magyarázatokkal. Németh Béla, a nyelvtudomány kandidátusa szánt 
erre a munkára néhány évet, s ajánlja a jóindulatú olvasó figyelmébe. 


Marko Marulié: Judit 


Marko Marulié 1501. április 22-én fejezte be a bibliai hősnőről, Juditról szóló 
eposzát, amely háromnegyed évszázaddal Tasso előtt, s jóval megelőzve Arios- 
tót is, nemzeti (horvát) nyelven reprezentálta a vergiliusi műformát. Nem iro- 
dalmi előzmények nélkül: a Judit-eposz megírása idején a litteratura croatica 
már fejlett petrarkista költészettel büszkélkedhet, s középkori irodalmi tradí- 
cióit is értékálló művek őrzik. A Juditról szóló eposz megjelenésére igaz, csak 
két évtized elmúltával kerül sor, ám akkor, 1521-ben, páratlan sikert arat: 
1522-23-ban Velencében közreadják második és harmadik kiadását is. A siker 
titka: az eposz tárgyának tragikus időszerűsége. A Judit-eposz valójában arról 
szól, hogy egy kicsiny, de erkölcsileg erős közösség, nép Isten segítségével 
mindenkor képes megvédeni magát a számbeli fölényben lévő, erkölcsileg vi- 
szont kétes ellenséggel szemben. Fél évtizeddel a mohácsi csatavesztés előtt 
(amit majd a horvátok is nemzeti tragédiaként élnek meg) Dalmácia tájain és 
városaiban már eleven valóság a török veszély, így érthető a parabolisztikus 
bibliai történet költői feldolgozásának sikere. A bonyolult ritmikájú, archaikus 
nyelvezetű mű lefordítása fölöttébb nehéz feladat. Teljes idegen nyelvű át- 
költésére -— a formavilág megtartásával - ismereteink szerint ez az első kísérlet. 
Az ún. kétszer rímelő izoszillabikus tizenkettős sorokat a magyar költészet 
nem használta, nyelvezete pedig ma már a horvát ajkú olvasónak is gyakran 
nyelvi rejtvény. A mű magyar fordítója a XVI-XVII. századi magyar líra és 
epika nyelvi és poétikai hagyományaira építve közvetíti Marulié művét magyar 
nyelven, amely mű - ha áttételesen is -— a magyar Zrinyi-eposz, a Szigeti 
veszedelem egyik horvát epikai előzménye volt. Lőkös István, a kroatisztikai 
munkássága elismeréseként Davidias-díjjal kitüntetett fordító és az Eötvös 
József Könyvkiadó a Judit átköltésével és kiadásával Marulié 550. születési 
évfordulója és az eposz megírásának fél évezredes jubileuma alkalmából adó- 
zott az európai hírű morálteológus és három nyelven: latinul, horvátul és ola- 
szul alkotó horvát költő emlékének. 


Ecsedy Ildikó: A kínai történelem rejtelmei 


Ez a néhány tanulmány, amely a régi kínai történelem és kultúra különféle 
problémáit hivatott megvilágítani, egyetemi hallgatóknak készült eredetileg; a 
régi Kínával való megismerkedéshez, más-más célra született írások gyűjte- 
ménye volt. Most azért fűzhetők egyetlen könyvvé, mert az írásbeliség külön- 
böző kínai formáit egyaránt a társadalomtörténet forrásaiként igyekeztek kiak- 
názni; az itt közölt két tanulmány íróját pedig, a magyar származású nagy 
francia sinológust, Etienne Balázst (Balázs Istvánt) a szerző nemcsak mes- 
terének tekintette, hanem művei az itt közölt tanulmányok és a hozzájuk ve- 
zető kutatás kiindulópontjai is. 

Közben a régi Kína legfőbb szövetségeséről és ellenségéről, a nomád had- 
seregről is szó esik, és életformájuk Kína szomszédságában kialakult válto- 
zásairól. Erről szól könyvünk néhány utolsó fejezete. 


Alonso de Ercilla 


Araukánok könyve I-III. kötet 
(Fordította: Simor András) 


Alonso de Ercilla (1533-1594) spanyol költő, baszk nemesi család sarja. 
Fiatalon kiváló irodalmi műveltséget szerzett. Bejárta Európa számos or- 
szágát, majd 1554-ben Amerikába ment és részt vett a spanyol hódítók és 
az indián őslakosság közti összecsapásokban. 1652-ben visszatért Spa- 
nyolországba és II. Fülöp király megbízottjaként hazájában és külföldön 
teljesített szolgálatot. 1578-tól Madridban élt és a kortárs vezető költők 
munkáit rendezte sajtó alá. 

Fő műve az első Amerikáról szóló eposz, a La Araucana (Araukánok 
könyve), amely három kötetben jelent meg. A spanyol hódítók ellen hősie- 
sen harcoló araukán népet nemes ellenfélként mutatja be. Ez a mű az 
önálló latin-amerikai irodalom elindítója, a chilei nép nemzeti eposza. 

Az első rész 15 énekből áll és a spanyol-indián harcok közepette, tá- 
bortűz mellett íródott. Bemutatja a chilei tájat, a bennszülöttek szokásait, 
majd az araukán fővezért, Caupolicán-t jellemzi. A második rész szintén 15 
ének, a harmadik pedig 7 ének terjedelmű, ezekben elsősorban harci ese- 
mények és az araukánok fokozatos visszavonulása jelenik meg. A főhős 
életét haláláig követi. A mű főhőse valójában az araukán nép. Az eposz 
közel áll a korabeli krónikákhoz, azokból is merített, valamint a reneszász 
olasz eposzokból és az antik hagyományokból. Vitathatatlan történeti jelle- 
ge, de emellett számos idealizáló vonást tartalmaz. Különösen a Spanyolor- 
szágban készült második és harmadik részben fordulnak elő terjedelmes 
mitológiai kitérők, vagy a világ más tájain lejátszódó fontos események 
bemutatása. A díszítő jelzők és a mesterkélt szókapcsolatok bősége barok- 
kos vonást mutat. Fő értékei az elbeszélés drámaisága és a kiváló jellemáb- 
rázolás. Első teljes magyar fordítása három kötetben jelent meg. 


Vergilius 
Aeneis 


Publius Vergilius Maro (i. e. 71/70 - 19) római költő, az augustusi aranykor 
irodalmának egyik legkiemelkedőbb alakja. 

Első kötete a Bucolica, más címen Eclogae, vagyis ,pásztori költemények" 
vagy ,válogatott darabok". Ebben a körülbelül 42 és 38 között írott tíz pász- 
toridilljét gyűjtötte össze. Második nagy műve a Georgica, vagyis a földmű- 
velésről szóló tanköltemény. Jó része 30 körül készült el. Főművén az Aeneis- 
en tizenegy évig dolgozott. Mivel befejezetlennek tartotta meg akarta semmi- 
síteni, de Augustus ezt megakadályozta, és az eposz egy-két ponton befejezet- 
lenül, két barátja gondozásában megjelent. 

A homéroszi mintára készült hatalmas eposz, Róma hőskölteménye, 12 
énekből áll. Témája a trójai Aeneasnak - az eposzban a gens lulia, Augustus 
nemzetsége mitikus ősének - mondai honfoglalása. A szerző művét több szem- 
pont szerint osztotta fel. Egyrészt két nagy félre választható szét a költemény: 
az első hat ének a bolyongásokról (, római Odüsszeia), a második hat ének 
pedig a harcokról szól (, római Iliász"). 

Másrészt a költő a páros és páratlan énekek között is olyan ritmusválta- 
kozást hozott létre, amelyek átszövik az egész művet. A páratlan számú éne- 
kekben mindig a háttérben marad a főhős, Aeneas, ezzel szemben a páros 
számú énekek pedig erősen Aeneas-centrikusak. A mű belső összetartozását 
hármas tagolása adja meg. A három osztáslehetőség így együttesen kiegyensú- 
lyozottá teszi a művet. 

A mű tartós örökségként maradt az utókorra (Eliot, Szent Ágoston, Dante, 
Tasso, Zrinyi, Vörösmarty, Arany János stb.). Tizenhárom szemelvényes és 
nyolc teljes fordítás után (Baróti Szabó Dávid, Csengery János, Lakatos István 
stb.) Kartal Zsuzsa hozta létre a kilencediket, írt személyes hangú bevezetőt és 
állította össze a névmutatót. A kísérő tanulmány Szörényi László munkája. 


